Raees Yameen geyah badhalu kurany!?\nކުރީގެ ރައީސް ޔާމީން ގެޔަށް ބަދަލުކުރަނީ!؟\n16 މާރޗް 2021 - 12:42:06\nއެމްއެމްޕީއާރްސީގެ މައްސަލާގައި ފަސް އަހަރުގެ ޖަލު ހުކުމެއް ތަންފީޒް ކުރަމުންދާ ކުރީގެ ރައީސް އަބްދުﷲ ޔާމީން ގެޔަށް ބަދަލުކުރުމަށް "ރިކުއެސްޓެއް" ލިބިފައިވާ ކަމަށް ހޯމް މިނިސްޓްރީން ބުނެފި އެވެ.\nހޯމް މިނިސްޓްރީގެ ފަރާތުން މީޑިއާ ކޯޑިނޭޓަރު ހަފްސީ އަބްދުﷲ ވިދާޅުވީ، ރައީސް ޔާމީން ގެޔަށް ބަދަލުކޮށްދެއްވުމަށް ރިކުއެސްޓެއް ލިބިފައިވާ ކަމަށާއި އެކަން މިހާރު ދަނީ ބަލަމުންކަމަށެވެ.\nރާއީސް ޔާމީން ގެޔަށް ބަދަލުކޮށްދިނުމަށް އެދިފައިވަނީ ރައީސް ޔާމީންގެ އެދިލެއްވުމަކަށް ގާނޫނީ ވަކީލުންގެ ޓީމުންނެވެ. ވަކީލުންގެ ޓީމުގެ ފަރާތުން ޑރ. މުހައްމަދު ޖަމީލު އަހުމަދު ސީއެންއެމްއަށް ވިދާޅުވީ، އެގޮތައް އެތަށްފަހަރަކު "ރިކުއެސްޓް" ކޮށްފައިވާނެ ކަމަށާއި ނަމަވެސް ސަރުކާރުގެ ފަރާތުން އެއްވެސް ޖަވާބެއް ދީފައިނުވާ ކަމަށެވެ. އަދި މިފަހުން އަނެއްކާ ރައީސް ޔާމީން ގެޔަށް ފޮނުވައިދިނުމަށް އެދިފައިވާނީ ރައީސް ސޯލިހް އެންމެ ފަހުން ނޫސްވެރިންނާއި ބައްދަލުކުރެއްވިއިރު، ރައީސް ޔާމީން ވެސް އެފަދަ ހުށަހެޅުމެއް ހުށަހަޅައިފިނަމަ ބަލާނެ ކަމަށް ބުނެފައިވާތީ ކަމަށް ޖަމީލް ވިދާޅުވިއެވެ.\n" މާ ކުރިންސުރެވެސް ޑޮކްޓަރުން އެބައޮތް ލަފާދެއްވާފަ ރައީސް ޔާމީން ސްޓްރެސް ފްރީ މާހައުލެއްގައި ބަހައްޓަންޖެހޭނެ ކަމަށް އެހެންވީމަ ރިކުއެސްޓް ކޮށްފަވާނީ. މީގެ ކުރީގައިވެސް އެދުނިން. އެހެންނަމަވެސް އެކަމަށް ޖަވާބެއްދެއްވާފައެއް ނުވޭ. އެކަމަށް އަޅާލާފައެއް ނުވޭ. ރައީސް ތަކުރާރުކޮށް ރައީސް އިބޫއަށް ވަރަށް ގިނަ ސިޓީތަކެއް ފޮނުއްވިން. އަދި އެއާ ގުޅޭ ޑޮކްޓަރުންގެ ލިޔުންތަކާއިއެކީގަ ފޮނުވީ. އެހެންނަމަވެސް އެކަމަށް އެއްވެސް ޖަވާބެއް ނުދެއްވާ. ރައީސް އިބޫ ވިދާޅުވެފައިވަނީ ޑޮކްޓަރެއްގެ ލަފާ އޮތީއްޔާ އެކަން ކޮށްދެއްވާނަމޭ . އެއީ އަދީބުވެސް ގެޔަށް ބަދަލުކޮށްފައިވަނީ ޑޮކްޓަރަކު ވިދާޅުވެފަ ވަނީއްޔޯ ނިދާ މެޝިނެއްގައޭ ނިދޭނީ. " ޑރ. ޖަމީލް ވިދާޅުވިއެވެ\nޑރ. ޖަމީލު ވިދާޅުވީ، ނޫސްވެރިން އެކަމުގައި ސުވާލުކުރެއްވުމުން ރައީސް ޔާމީން ވެސް އެގޮތަށް ހުށަހަޅައިފިނަމަ ހުއްދަދެއްވާނެ ކަމަށް ވިދާޅުވުމުން އަލުން އެދިފައިވާނެ ކަމަށާއި ނަމަވެސް އެޔަށް އެއްވެސް ޖަވާބެއް ދެއްވާފައި ނުވާ ކަމަށެވެ.\nރައީސް އޮފީހުން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައީސް ސޯލިހު ވަނީ، އަދީބާއި ޒިޔަތު ގޭ ބަންދަށް ބަދަލުކުރީ ސިއްހީ ލިއުމެއް އޮވެ އިޖުރާއަތު ތެރެއިން ކަމަށާއި، ނަމަވެސް ރައީސް ޔާމީނަށް ޑޮކްޓަރުން އެފަދަ ލިޔުމެއް ނުދެއްވާ ކަމަށް ވިދާޅުވެފައެވެ.\nއެކަމާއި ގުޅިގެން މިނިސްޓަރު އިމްރާން ވެސް ވަނީ، ރައީސް ޔާމީންގެ ބަލި ހާލަތާއި ގުޅިގެން ޑޮކްޓަރުން ލިޔުމެއް ދީފައިވާއިރު، އޭގައި ވަނީ ރާއްޖޭގައި ވަކި ޓެސްޓެއް ހެދެން ނެތުމުން އެ ޓެސްޓް ހެދުމަށާއި، ސްޓްރެސް ފްރީ މާހައުލެއްގައި އެމަނިކުފާނު ބެހެއްޓުމަށް ކަމަށް ވިދާޅުވެފައެވެ.\nރައީސް ޔާމީންގެ ޑޮކްޓަރުންގެ ލިޔުންތަކާއި ގުޅިގެން މި ރީޖަންގެ ތެރެއިން ޓެސްޓް ހެދުމަށް ދާން ބޭނުންވަނީ ކޮން ގައުމަކަށްތޯ ސުވާލުކުރުމުން ވެސް ރައީސް ޔާމީން އެދިލެއްވީ ގެއަށް ބަދަލުކުރުމަށް ކަމަށްކަން ފާހަގަކުރައްވާ އިމްރާން ވިދާޅުވެފައި ވަނީ ސްޓްރެސް ފްރީ މާހައުލަކަށް ބަދަލުކުރެވޭނީ ލިޔެކިޔުމުގެ ފުރަތަމަ ބައިކަމުގައިވާ ޓެސްޓްތައް ހެދުމުންކަމަށް ރައީސް ޔާމީނަށް އެންގެވި ކަމަށެވެ.\nނަމަވެސް ޑރ. ޖަމީލް ވިދާޅުވީ، ރައީސް ޔާމީން ބޭނުންވަނީ ގައުމުން ބޭރަށް ދާން ނޫންކަމަށާއި ސްޓްރެސް ފްރީމާހައުލެއްގައި ހުރުމަށް ބޭނުންވަނީ ގެޔަށް ދިޔުމަށް ކަމަށެވެ. އަދި އެކަމަށް ޑޮކްޓަރުން ދީފައިވާ ލިޔެކިޔުންތަށްވެސް އެތަށްފަހަރަކު ހުށަހެޅި ކަމަށް ޑރ. ޖަމީލް ވިދާޅުވިއެވެ\nޑރ. ޖަމީލްރައީސް ޔާމީން


Ajay Kiyaidheny Eynage Ufaveri Kaivenyge Siru, Hama Ekani Loiybakun Nufudhe\nައަޖޭ އާއި ކާޖަލް\nއަޖޭ އޭނާގެ އުފާވެރި ކައިވެނީގެ ސިއްރު ކިޔާދީފި\n28 އޭޕްރީލް 2022 - 12:18:33\nބޮލީވުޑްގެ އެންމެ މަޤުބޫލު ތަރިން ކަމަށްވާ އަޖޭ އާއި ކާޖަލްގެ ކައިވެންޏަށް މިހާރު ވަނީ 23 އަހަރު ފުރިފައެވެ. ކައިވެންޏަށް ދެ ކުދިންވެސް ވަނީ ލިބިފައެވެ.\nބޮލީވުޑު ތަރިންގެ ތެރެއިން އެެއް ފިލްޑަކުން ދިމާވެ، ކައިވެނިކުރި މީހުންގެ ތެރެއިން ކާޖަލް އާއި އަޖޭއަކީ މިހާ ދިގު މުއްދަތަކަށް ކައިވެނި ދެމެހެއްޓުނު މަދު ތަރިންގެ ތެރޭގައި ހިމެނޭ ދެމަފިރިންނެވެ.\nއެހާ ދިގު މުއްދަތަކަށް ކައިވެނި ދެމެހެއްޓުމުގެ ސިއްރާއި ބެހޭގޮތުން މިފަހުން އިންޓަވިއުއެއްގައި ސުވާލުކުރުމުން އޭނާ ބުނީ، ވަރަށް ފުރިހަމަޔަށް ދިގު މުއްދަތެއްގައި ކައިވެނި ދެމެހެއްޓިއްޖެކަމަށާއި، ނަމަވެސް އެހެން ކައިވެނިތަކެކޭ ވެސް އެއްގޮތަށް އަޑިގުޑަން ތަކާއިވެސް އެކު ކަމަށެވެ.\nއެހެން ދެމަފިރިންނެކޭ އެއްގޮތަށް އެދެމަފިރިންގެ ދެމެދުގައިވެސް ހިތްހަމަނުޖެހުންތަކާއި، ޒުވާބުތައްވެސް ހިނގާކަން އޭނާ ފާހަގަކުރިއެވެ. އެކަމަކު އެންމެ މުހިންމު ކަމަކީ އެކަމާއި ދެމީހުންގެ ތެރޭގައި ވާހަކަދައްކާ ކަންކަން ހައްލުކުރަން މަސައްކަތް ކުރުން ކަމަށެވެ.\nއަދި ތިމާއަށް ގޯސް ހެދޭ ދަނޑިވަޅުތަކުގައި ދެބަސްވުމުގެ ބަދަލުގައި، ކުށް ގަބޫލުކޮށް މައާފަށް އެދުންވެސް މުހިންމުކަމަށާއި، އެކަން ނުކޮށް ދެމީހުންވެސް ގޮތްދޫނުކުރަން ތިބޭނަމަ ގުޅުން ދެމެހެއްޓުމަށް ވަރަށް އުނދަގޫ ވާނެ ކަމަށް އޭނާ ބުންޏެވެ.\nއޭނާއަކީ ރޮމޭންޓިކް މީހެއްތޯ އެހެމުން ބުނެފައިވަނީ އޭނާ އަކީ “ފިޒިކަލް މީހެއް ނޫން” ކަމަށާއި، އޭނާ ލޯބި ފާޅުކުރަނީ އަނބިމީހާއަށް ދޭ އަޅާލުމާއި އޯގާތެރިކަމުން ކަމަށެވެ. އަޅާލުމާއި އޯގާތެރިކަމަކީ ލޯތްބަށްވުރެ ވަރުގަދަ އެއްޗެއް ކަމަށް އަޖޭ ބުންޏެވެ. އަދި ގުޅުމެއް ދަމަހައްޓަން ހަމައެކަނި ލޯބި ނުފުދޭ ކަމަށް އޭނާ ބުންޏެވެ.\nދެ ފަންނާނުން ފުރަަތަމަ ފެނިގެން ގޮސްފައިވަނީ 1995 ގައި ނިކުތް ބޮލީވުޑްގެ ފިލްމު "ހަލްޗަލް" އިންނެވެ. މިއަށް ފަހު ކާމިޔާބު އެތައް ފިލްމު ތަކަކުން މިދެތަރިން އެއްކޮށް ވަނީ ފެނިގެން ގޮސްފައެވެ.


Israel in Palestine 50 meehun zaham kollaifi - vNews.mv\nއިސްރާއީލުން ފަލަސްތީނުގެ 50 މީހުން ޒަޚަމް ކޮށްލައިފި\nސައިފް އަޒްހަރު 16 May 2019, 17:48\nޣައްޒާ-އިސްރާއީލު ވަކިކުރާ އިމުގެ ސަރަހައްދުގައި އިސްރާއީލުގެ އުދުވާނީ ބާރުތަކުން ހަމަލާދީ ފަލަސްތީނުގެ 50 އާ ގާތްކުރާ އަދަދަކަށް މީހުން ޒަޚަމްކޮށްލައިފިއެވެ.\nއިސްރާއީލު ސިފައިން ފަލަސްތީނު އާންމުންގެ ގަޔަށް ބަޑިޖެހީ، ފަލަސްތީނުގެ ރައްޔިތުން އެމީހުންގެ ބިމުން ބޭރުކޮށްލެވުނުތާ 71 އަހަރު ފުރުމާ ދިމާކޮށް "ނަކްބާ" ގެ ދުވަސް ފާހަގަކުރުމުގެ ގޮތުން ފަލަސްތީނުގެ އެތައްހާސް ރައްޔިތުން ސަރަހައްދީ އިމަށް ޖަމާވެ އިސްރާއީލާ ދެކޮޅަށް މުޒާހަރާ ކުރަމުން ދަނިކޮށެވެ.\n"ނަކްބާ" ގެ ދުވަހަކީ ފަލަސްތީނުގެ ބިންތަކުގައި އިސްރާއީލޭ ކިއުނު ދައުލަތެއް 1948 ވަނަ އަހަރު އުފެއްދުމާ ގުޅިގެން އެކަމުގެ މައްޗަށް ހިތާމަފާޅުކޮށް ކޮންމެ އަހަރަކުވެސް ފަލަސްތީނުގެ ރައްޔިތުން ފާހަގަކުރާ ދުވަހެކެވެ. މިއީ ފަލަސްތީނު ބިމުގައި އިސްރާއީލު އުފެއްދުމާ ގުޅިގެން ގެދޮރުދޫކޮށް ދިޔަ ނުވަތަ ގަދަކަމުން ގެދޮރުން ނެރެލެވުނު ފަލަސްތީނު 700،000 ރައްޔިތުންގެ ހައްގުގައި ފާހަގަކުރާ ދުވަހެއްވެސް މެއެވެ.\n"ނަކްބާ" ގެ ދުވަސް ފާހަގަ ކުރިޔަނުދޭން އިސްރާއީލުން ވަރަށް ބޮޑެތި ފިއްތުންތައް ކުރިމަތި ކޮށްފައި އޮވެއެވެ. ސަބަބަކީ އެދުވަހަކީ އިސްރާއީލުގެ އުދުވާނީ ބާރުތަކުގެ ކުރިމަތީގައި ބިރުފަހަނައަޅައި، ފަލަސްތީނު ރައްޔިތުން ގިނަ ހަރަކާތްތަކެއް ހިންގާ ދުވަހަކަށް ވާތީއެވެ.\n"ނަކްބާ" ގެ ދުވަހަކީ ފަލަސްތީނުގެ ހުޅަނގު އައްސޭރިއާއި، ޣައްޒާއާއި، އަދި އިސްރާއީލުގެ ބާރުގެ ދަށުގައި އޮންނަ އިރުމަތީ ގުދުސްގައާއި، އިސްރާއީލުގެ ރައްޔިތުންގެ ގޮތުގައި އުޅޭ ފަލަސްތީނު ރައްޔިތުންވެސް އިސްރާއީލުގެ ސަލާމަތީ ބާރުތަކާ ދެކޮޅަށް ނުކުންނަ ދުވަހެކެވެ.


B. atholhugai kunin aamdhanee hoahdumaa dhimaalah! | Mihaaru\nބ. އަތޮޅުގައި ކުނިން އާމްދަނީ ހޯދުމާ ދިމާލަށް!\n19 ފެބުރުއަރީ 2019 - 08:46\nރަށުގެ ހޭޅިފަށާއި ރީތި ދޮންވެލިގަނޑާއި ސާފު މޫދުގައި ވެސް ހުސް ކުނިބުންޏެވެ. ޕްލާސްޓިކާއި ދަޅު ފަދަ ތަކެއްޗެވެ. ކުނި ނައްތާލަން ކޮންމެ ދުވަހަކު އަލިފާން ރޯކުރުމުގެ ނަތީޖާއަކީ އެތައް ބައެއްގެ އާއްމު ސިއްހަތު ނުރައްކަލެއްގެ ތެރެއަށް ވެއްޓުމެވެ. ކުނި ނައްތާލެވޭނެ ރަނގަޅު ގޮތެއް ނެތުމަކީ ރާއްޖޭގެ ހުރިހާ ރަށަކަށް މިހާރު ދިމާވެފައިވާ އެންމެ ބޮޑު އެއް މައްސަލަ އެވެ.\nމިއީ ތިމާވެއްޓަށް އޮތް ވަރަށް ބޮޑު ނުރައްކަލެއް ވެސް މެ އެވެ. ޕްލާސްޓިކާއި އެކި ބާވަތްތަކުގެ ކުނި މޫދާއި ކަނޑަށް އަޅައި ރާއްޖޭގެ ރީތިކަމަށް މިވަނީ ގެއްލުންތަކެއް ވާން ފަށައިފަ އެވެ. ޕްލާސްޓިކް ފަދަ ކުނިތައް ކެވި، އޮޅި، ކަނޑުގެ ދިރުންތައް ވަނީ ނުރައްކަލެއްގެ ތެރޭގަ އެވެ. ނަމަވެސް މި މައްސަލައަށް އުއްމީދުގެ ކޮންމެވެސް ވަރެއްގެ އަލިކަމެއް އެބަ ފެނެ އެވެ.\nކުނި އެންދުން ހުއްޓާލައި އެ ކުނި އަލުން ބޭނުން ކުރެވޭ ގޮތް ހަދަން ބ. އަތޮޅުގެ ތިން ރަށެއްގައި "އީކޯ- ސެންޓްރޯ"ތަކެއް ގާއިމުކޮށްދޭން ސޮނޭވާފުށި ރިސޯޓުން ވަނީ ނިންމާފަ އެވެ. އެ ރަށްތަކުގެ ތެރޭގައި ދަރަވަންދު އާއި މާޅޮހުގެ އިތުރުން ކިހާދޫ ހިމެނެ އެވެ. މިއީ ރާއްޖޭގައި މީހުން ދިރިއުޅޭ ރަށެއްގައި މިފަދަ ސެންޓްރޯތަކެއް ގާއިމްކުރާ ފުރަތަމަ ފަހަރެވެ. އެ ރަށްރަށުގައި ކުނި އެންދުން ވަރަށް އަވަހަށް ހުއްޓާލާނެ އެވެ.\nސޮނޭވާގައި ކުނިން ގަސްކާނާ އުފައްދަނީ: ތިމާވެށީގެ ގޮތުން ނަމޫނާ ރިސޯޓެއް -- ފޮޓޯ: ސޮނޭވާ\nސޮނޭވާފުއްޓަކީ ތިމާވެށީގެ ހިމާޔަތުގައި ވަރަށް ކުރީގައި އުޅޭ ރިސޯޓެކެވެ. އެ ރިސޯޓްގައި 2009 އިން ފެށިގެން އަންނަނީ އީކޯ ސެންޓްރޯއެއް ހިންގަމުންނެވެ. އެއީ ކުނި ނައްތާލުމުގެ ނަމޫނާއެކެވެ. އެ ރިސޯޓުގައި ބޭކާރުވާ ހުރިހާ ކާބޯތަކެތިން އުފައްދަނީ ގަސްކާނާ އެވެ. އެ ގަސްކާނާ ބޭނުންކޮށްގެން ގިނަ އަދަދެއްގެ ތަރުކާރީ ހައްދަ އެވެ. އުކާލާ ބިއްލޫރި، ފުނޑުކޮށްގެން އެއިން ހަދަނީ އިމާރާތްކުރަން ބޭނުންކުރާ ގަލެވެ. ލަކުޑިން ކޯލް ހަދަ އެވެ. އެހެންކަމުން ސޮނޭވާފުށީގެ އެ ނަމޫނާ މަސައްކަތް ދެން އޮތީ މުޅި ރާއްޖެއަށް ފުޅާކުރުމެވެ. ސެންޓްރޯ ގާއިމް ކުރުމަށް ސޮނޭވާއިން އެ ތިން ރަށަށް ކޮންޕެކްޓާ މެޝިނާއި ބިއްލޫރި ކުދިކުރާ މެޝިންގެ އިތުރުން ޓެކްނިކަލް އެހީތައް ވާން ވަނީ ނިންމައިފަ އެވެ.\nނަފާ ހޯދަނީ ކިހިނެއް؟\nއީކޯ ސެންޓްރޯތަކުން ޕްލާސްޓިކް ކުނިތައް ކޮންޕެކްޓް ކުރުމަށް ފަހު ހަދިޔާ ކުރާނީ، ޕްލާސްޓިކް ކުނިން ކަނޑު ސަރަހައްދު ސަލާމަތްކުރުމުގެ ބުރަ މަސައްކަތް ކުރަމުން އަންނަ ތިމާވެށީގެ ޖަމާއަތެއް ކަމަށް ވާ ޕާލޭއަށެވެ. ދަޅު ފަދަ ތަކެތި ކޮންޕެކްޓް ކުރުމަށް ފަހު ކިރައިގެން ވިއްކާނީ އެވެ. ކާބޯތަކެތީގެ ތެރެއިން އިސްރާފުވާ ތަކެއްޗާއި ލަކުޑިފަދަ ތަކެތިން ހަދަނީ ގަސްކާނާ އެވެ. އެތަކެތި ވިއްކައިގެން ނަފާ ހޯދެން އެބަ އޮތެވެ. އުކާލާފައި ހުންނަ ބިއްލޫރި ކުނޑިކޮށްގެން ހިލަވެލީގެ ބަދަލުގައި ބޭނުން ކުރެވެ އެވެ. މިއިން އެއްވެސް ދާއިރާއެއްގައި ބޭނުންނުކުރެވޭ ކުނި ގެންދާ ގޮތަށް ހަމަޖައްސާފައި ވަނީ ތިލަފުއްޓަށެވެ.\nޕްލާސްޓިކް ފުޅީގެ މަތިން ތަކެތި އުފައްދަނީ: ކުންޏަކީ މިހާރު އަލުން ބޭނުންކުރެވޭ އެއްޗެއް -- ފޮޓޯ: ސޮނޭވާ\nބ. މާޅޮހުގައި 2015 އިން ފެށިގެން ކޮންމެވެސް ވަރަކަށް އެ މަސައްކަތް އަންނަނީ ކުރަމުންނެވެ. އެގޮތުން އުކާލާ ކާނާގެ ބާވަތްތައް ބޭނުންކޮށްގެން ގަސްކާނާ އުފައްދައިގެން ވިއްކަ އެވެ. އެރަށު ކުނިކޮށީގައި ކައުންސިލްގެ މުވައްޒަފުން އެ ކުނިން އުފައްދާ ގަސްކާނާ ކިލޯއެއް ދެ ރުފިޔާ ނުވަތަ ތިން ރުފިޔާއަށް ވިކެ އެވެ. ނަމަވެސް އެހެން ބާވަތުގެ ކުނި އެ ރަށުގައި ނައްތާލަމުން ދަނީ، ތިމާވެއްޓާ ބީރައްޓެހި ގޮތަކަށް، އަންދައިގެންނެވެ.\nމާޅޮހުގެ ކައުންސިލްގެ ނައިބު ރައީސް އަހުމަދު މުޖުތަބާ ވިދާޅުވީ އީކޯ ސެންޓްރޯ ގާއިމްކުރުމާ އެކު އިތުރު ކުނިން ވެސް ނަފާ ހޯދޭނެ ކަމަށެވެ.\n"މެޝިނުން ދަޅު ފަދަ ތަކެތި ފިއްތާފައި އެތަކެތި ވިއްކާލެވޭނެ. ބިއްލޫރި ވެސް ކުދިކޮށްގެން ވިއްކޭނެ. ޕްލާސްޓިކް ހަދިޔާ ކުރާނީ ޕާލޭއަށް،" މުޖުތަބާ ވިދާޅުވި އެވެ.\nކުނި ފިއްތާ މެޝިނަކުން ކުނި ފިއްތަނީ: ސޮނޭވާފުށިން މީގެ މެޝިންތައް ތިން ރަށަކަށް ހަދިޔާކުރާނެ\nކުނީގެ މައްސަލަ އިންތިހާއަށް އޮތް ކިހާދޫ ކައުންސިލްގެ ނައިބު ރައީސް މުހައްމަދު ޝަރީފް ވިދާޅުވި ގޮތުގައި އަވަހަށް ފަނާނުވާ ކުނި ނައްތާލުމަކީ މިހާރު އެރަށަށް ދިމާވެފައި އޮތް އެންމެ ބޮޑު ގޮންޖެހުމެވެ. އެކަމަކު އީކޯ ސެންޓްރޯ ގާއިމްކުރުމުން ކުނީގެ މައްސަލައަށް ބޮޑު ހައްލެއް ލިބޭނެ ކަމަށް އޭނާ އުއްމީދުކުރައްވަ އެވެ.\n"ބަލިމަޑުކަމެއް ފެތުރޭހާ ހާލުގައި އޮތީ. ހުސް ނެޕީ ވެސް އެބަ އޮތް ފުރިފައި ބޭރު ނުކުރެވި،" ރަށުގެ ކުނީގެ ހާލަތު ކިޔައިދެއްވަމުން، ޝަރީފް ވިދާޅުވި އެވެ.\n"އެކަންކަމަށް ހައްލު ގެނެވޭނެ މި ނިޒާމުން."\nއޭނާ ގަބޫލުކުރައްވާ ގޮތުގައި، ގާތްގަނޑަކަށް 500 މީހުންގެ އާބާދީއެއް އޮތް ކިހާދުއަށް، އީކޯ ސެންޓްރޯގެ ސަބަބުން ކުނީގެ މައްސަލަ ހައްލުވުމުގެ އިތުރުން ކުނިން ނަފާ ވެސް ހޯދޭނެ އެވެ.\n"މިރަށަށް ވަރަށް ގަސްކާނާ ވިއްކޭނެ. އެއީ އާމްދަނީ ހޯދިދާނެ ކަމެއް،" ޝަރީފް ވިދާޅުވި އެވެ.\nސޮނޭވާފުށީގެ އެހީތެރިކަން ވާނީ މި ތިން ރަށަށް ލިބޭނެ ވަރަށް ބޮޑު ފުރުސަތަކަށެވެ. އެއީ ތިމާވެށީގެ ހިމާޔަތުގައި ވެސް އެ ރިސޯޓުން އަޅާ ބޮޑު ފިޔަވަޅަކަށް ވާނެ އެވެ. މިއީ ޔަގީނުން ވެސް ރަނގަޅު ފެށުމެކެވެ.\nތިމާވެށި ކުނި ވޭސްޓް މެނެޖްމެންޓް ބ. ކިހާދޫ ބ. މާޅޮސް ބ. ދަރަވަންދޫ\n6 ކޮމެންޓް, 35 ރިއެކްޝަންސް\nކޮންމެ އަތޮޅެއްގައި ސަރުކާރުން ރިސޯޓް ތރަށްގީ ކުރިއްޔާ ވާނީކީއް ގައިމް ޒުވާނުންނަށް ވަޡިފާދެވޭނެ ސަރުކާރަށް ފައިސާ އާމްދަނީ ވަންނާނެ އަތޮޅުތައް ތަރައްގީވާނެ ކޮންމެހެން ސަރުކާރުގެ ބޮންޑު މީހަކަށް ވިއްކާލާކަށް ނުޖެހޭނެ ތަރަށްގީޔަކަށް ގައުމުތަކަށް ސަލާންޖަހާކަށްނުޖެހޭނެ ހަމަ ސޮނަވާފުއްޓޭ އެއްގޮތައް ހިންގޭނެ މަސްއަލަޔަކީ ގައުމު އަދި ރަށްޔަތަކު ދެކެ ލޯބިވާމީހަކު ނެތުން ކުންމެހެން ކުންފުނިހަދައިގެން ޕާޓީ މީހާޔަށް ވަޒީފާދޭކަށް ނުޖެހޭ ސިވިލްސާވަންޓުން\nކޮންމެ އަތޮޅެއްގައިވެސް، މަދުވެގެން އެއް ރިސޯޓް ނުވަތަ ސިޓީ ހޮޓެލް އެބަޖެހޭ އަތޮޅު ކައުންސިލުގެ ބާރުގެދަށަށް ގެންނަން. މިހާރުމިވާގޮތުން، ގިނަ ރިސޯޓު އޯނަރުން ތިބެނީ ލިބޭ ފައިސާގަނޑުމަތީ ބަނޑުއަޅައިގެން. ސޮނެވާފުށި ފަދަ މަދު ރިސޯޓަކުން ނިސްބަތްވާ އަތޮޅަށް ކިރިޔާވެސް އެހީއެއްދެނީ. މާޅޮހުގައި މީގެ ދެތިން އަހަރުކުރީއްސުރެ މިމަސައްކަތް ވަރަށް ރަނގަޅަށް ކުރަމުންގެންދޭ. ރަށަށް ބޭނުންވާ ގަސްކާނާ ފަހަކަށްއައިސް ހޯދަނީ އެކުނީގެ ބޭނުންހިފައިގެން.\nގިނަ ރިސޯޓްތަކުން އެއްކަމެއްވެސް ކޮށްނުދޭނެ. އިންޑިޔާ މީހުން އުޅޭނީ ހަގީގަތުގައިވެސް އެމީހުން ތިމާވެއްޓަށް ބަލައިގެން އުޅޭ ބައެއްނޫން.2އހަރުން އެއް އަހަރު ކޮށްމެވެސް އެހެން ތަނެއްގައި އެމީހުން އުޅޭނީ. ވީމާ ސަމާލުކަމެއް ނުދޭނެ. އެމީހުންގެ ގައުމުވެސް އޮންނަގޮތަށް އެމީހުން އުޅެންބެނުންވަނީވެސް\nސްކޫލް ތަކުން ދަތުރު ހަދައިގެން މައުލޫމާތު ހޯދަން ދާން ވީއެވެ. ގިނަ ބަޔަކަށް މައުލޫމާތު ހިއްސާ ކުރަން ވީއެވެ.\nހަނިމާދޫގައި ހުރި ސިޓީ ހޮޓަލުން ހަނިމާދޫގެ ރަށްޔަތުންނަށް ކޮންކަމެއްބައި ކޮށްދެނީ، ނަމޫނާއަކަށް މި ފަދަ ރިސޯރޓްތަށް ބަލާބަލަ، މި ސިޓީ ހޮޓަލުން ކުނި އުކަނީ ރަށުގެ ކުނިގޮޑަށް އަޅެ މި މީހުން މިފަދަ ކަމެއް ރަށްޔަތުންނަށް ކޮށްދީބަލަ، ރަށްރަށް ރިސޯރޓްތަކުން މިފަދަ ކަންކަން ކޮށްދޭއިރު މި ސީޓީ ހޮޓަލުން ހަނިމާދޫއިން ނަފާ ނަގަމުންދާއިރު އަދި ރަށުގެ ކުނި ގޮޑަށް ކުނިއޅަމުންދާއިރު މި މީހުން މިފަދަ ކަމެއް ކޮށްނުދިނުމަކީ ވަރަށް ލަދުގަންނަށް ޖެހޭކަމެއް،


Rocket Hamalaathakah Filan Ulhunu Israel Anhenaku Vetti, Maruvejje - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ - 19 ގަޑިއިރު ކުރިން\nރޮކެޓް ހަމަލާތަކަށް ފިލަން އުޅުނު އިސްރާއީލް އަންހެނަކު ވެއްޓި، މަރުވެއްޖެ\n1 މަސް ކުރިން ( މެއި 14, 2021 )\nއިސްރާއީލުން ޣައްޒާއަށް ދެމުންގެންދާ ރޮކެޓް ހަމަލާތަކަށް ފިލަން ބިންގަރާހަކަށް ވަންނަން އުޅުނު އިސްރާއީލް އަންހެނަކު ވެއްޓި، މަރުވެއްޖެއެވެ.\nއިސްރާއީލްގެ މީޑިއާތަކުން މައުލޫމާތުދޭ ގޮތުގައި އަންހެން މީހާ މަރުވެފައި ވަނީ އިސްރާއީލްގެ އަޝްޑޮޑް ކައިރީ އޮންނަ ޝްޓުލިމް ގައެވެ. އުމުރުން 87 އަހަރުގެ އަންހެން މީހާ މަރުވީ ބިންގަރާހަށް އެރެން އުޅެނިކޮށް ވެއްޓި ބޮލަށް ލިބުނު އަނިޔާތަކުގެ ސަބަބުން ކަމަށް އިސްރާއީލްގެ މީޑިއާތަކުން ބުނެއެވެ.\nއިސްރާއީލްގެ އަޝްޑޮޑް އަކީ އެންމެ ގިނައިން ރޮކެޓް ހަމަލާތައް އަމާޒުވަމުން އަންނަ އެސިޓީއެވެ.\nޣައްޒާ އިން ރޭ އިސްރާއީލަށް ދިން ހަމަލާތަކުގައި ވެސް ބައެއް މީހުން ޒަހަމްވެފައި ވެއެވެ. ރޭ އިސްރާއީލަށް ފޮނުވާލި ރޮކެޓް ހަމަލާތަކުގެ ތެރެއިން ހަތް ބުރީގެ އިމާރާތަކަށް އަމާޒުވި ރޮކެޓް ހަމަލާގައި 60 އަހަރުގެ ފިރިހެނަކަށް ވަނީ ސީރިއަސް ޒަހަމްތަކެއް ލިބިފައި ކަމަށް އިސްރާއީލުން ބުނެއެވެ.\nއިސްރާއީލުން ޣައްޒާއަށްދޭ ހަމަލާތައް ވެސް ރޭ ވަނީ އާދަޔާއި ހިލާފަށް ވަރުގަދަ ކޮށްފައެވެ. ރޭ ވައިގެ މަގުންނާއި އެއްގަމު މަގުން ވެސް ޣައްޒާއަށް ހަމަލާތައް ދިނެވެ. ޣައްޒާގައި ތިބި މީހުން މައުލޫމާތުދޭ ގޮތުގައި މިނެޓެއްގެ ތެރޭގައި 150 އަށްވުރެ ގިނަ ބޮމުގެ ހަމަލާ ވެސް ރޭ ބައެއް ވަގުތުތަކުގައި އިސްރާއީލުން ޣައްޒާއަށް އަމާޒު ކުރިއެވެ.\nޣައްޒާއަށް ރޭ އިސްރާއީލުން ދިން ހަމަލާތަކުގައި ޝަހީދުވި މީހުންގެ އަދަދެއް އަދި ސާފެއް ނުވެއެވެ.\nއިސްރާއީލްގެ އަނިޔާވެރި ބޮޑުވަޒީރު ބެންޖަމިން ނަތަންޔާހޫ ވަނީ ކުރިއަށް އޮތް ދުވަސްތަކުގައި ވެސް އަދި އިތުރު ހަމަލާތައް ވަރަށް ވަރުގަދައަށް ޣައްޒާއަށް ދެމުންދާނެ ކަމަށް ރޭ ބުނެފައެވެ. އިސްރާއީލްގެ ހަމަލާތަކަކީ އަމިއްލަ ދިފާއުގައި ދޭ ހަމަލާތަކެއް ކަމަށް ބުނެ އެމެރިކާ އިން ދަނީ އިސްރާއީލަށް ހިތްވަރު ދެމުންނެވެ.\nއިސްރާއީލްގެ އަމަލުތައް ހުރިގޮތައް ބަލާއިރު ޣައްޒާއަށް ހަމަލާތައް ދިނުން އަވަހަށް ހުއްޓާލާނެ ކަމަށް ނުބެލެވޭ ކަމަށް ތަޖުރިބާކާރުން ވިދާޅުވެއެވެ.\n"ބެނެޓާއި ގުޅިގެން އިސްރާއިލުގެ ސަލާމަތާއި ރައްކާތެރިކަން ކަށަވަރުކުރާނަން"\nނަތަންޔާހޫގެ ވެރިކަން ނިމުމުން އުފާފާޅުކުރަން ނިކުތް މީހުން ތެލްއަވީވްގެ މަގުތައް ފުރާލައިފި\nއަނިޔާވެރި ނަތަންޔާހޫ ވެރިކަމުން ދުރުކޮށް، އިސްރާއީލުން އާސަރުކާރެއް އެކުލަވާލައިފި\n20 ގަޑިއިރު ކުރިން\nމެއި 14, 2021 10:28\nދިވެހި މުސްލިމް އަޚުންނޭ .. ފައިބުޑަށް ނަގިލިލައިގެންނުތިބެ ފަލަސްތީނުގެ ރައްޔިތުންގެދިފާއުގާ ޔަހޫދީންނާދެ ކޮޅަށް ތެދުވަންހިނގާ !!\nއަރަބި ކާފަރުމުސްލިމުން ބޭނުމެއްނުވާނެ ފަލަސްތީނުރައްޔިތުން ހިމާޔަތް ކުރާ ކަށް.\nމެއި 14, 2021 10:37\nހަރުބީ ކާފިރުގައުމުތައްއެތިބެނީ ޔަހޫދީން ހިމާޔަތް ކުރަން. އޭގެތެރޭގަ\nއެންމެބޮޑު ކާފަރުތިންގައުމަ ކީ ސައޫދީ މިސުރު އަދި އުރުދުން . މިތިންގައުމަ ކީ އިރެއްގަ މުސްލިމުންއުޅުނުގައުމެއް ކަމަ ކު މިހާރު 100% ކާފަރުގައުމުތައް. އެމީހުންނަށްހަލާ ކުހުރި !!! ޖުއްބާލާފަ ފަގުޑިއަޅައިގެންއެތިބީ މުޅިންވެސް ކާފަރުން!\nމެއި 14, 2021 12:39\nސައުދީ އަކީ ނަގޫފިތިފައިވާ ގައުމެއް.\nމެއި 14, 2021 11:02\nއެމެރިކާއިން ރައްޖެއަށް ކަނޑައަޅުއްވަފައިވާ ސަފީރު އަނބުރާ ގައުމަަށް ފޮނުވާލަން ގޮވާލަން.\nމެއި 14, 2021 14:10\nޖެޓްސްކީ އެކްސިޑެންޓްގައި ނިޔާވި ޒުވާނާގެ އަޑުން އިވޭ ބަންގިއަށް ސަމާލުކަން\nނަޝީދާއި އިދިކޮޅު ހިޔާލުގެ މީހުން އެމްޑީޕީން ވަކިކުރާނެކަމުގެ އިންޒާރު އެމަނިކުފާނު ދެއްވައިފި\nދެކުނު އެފްރިކާ އަންހެނަކަށް އެއްމާބަނޑު ދިހަ ކުދިން ލިބިއްޖެ\nކޮވިޑް-19: ސަމީއާ ވަކިވީ އަލަތު ދަރިފުޅު ލޮލަށް ވެސް ނުފެނި!\nއަނގަ ބަންދުކޮށްގެން އަބަދު ނުހުރެވޭނެ: މަހްލޫފް\nބޭރުގެ ކުންފުނިތަކަށް ރާއްޖޭގެ އެއާޕޯޓުތައް ހިންގޭ ގޮތް ހަދައިފި\nކޮންސިއުލޭޓް ހުޅުވުމުގައި މައްސަލަ އޮތް ކަމަށް ނުދެކެން - އިންޑިއާ


FIFA ge Kanboduvuntha Club thakaa hissaa kuran New in Edhijje\nފީފާގެ ކަންބޮޑުތައް ކުލަބަތަކާ ހިއްސާކުރުމަށް ނިއުއިން އެދިއްޖެ\nނިއުގެ ހިންގާ ކޮމިޓީގެ ބައެއް މެމްބަރުން. އެކުލަބުން ވަނީ އެފްއޭއެމުގެ އިންތިހާބާބެހޭ ގޮތުން ބަޔާނެއް ނެރެފައި.\nއެންމެ ފަހުން ފާސްކުރި އެފްއޭއެމުގެ އަސާސީ ގަވާއިދުގައި ފީފާއިން ކަންބޮޑުވާ ޕޮއިންޓްތައް ކުލަބަތަކާ ހިއްސާކޮށްދިނުމަށް ނިއުރޭޑިއަންޓުން އެދިއްޖެ އެވެ.\nނިއުއިން މިއަދު ނެރުނު ބަޔާނެއްގައިވަނީ އެފްއޭއެމުގެ އިންތިހާބު ނުބޭއްވި ދިގުލައި ދިއުމުގެ ސަބަބުން ފީފާގެ ސަސްޕެންޝަނެއް ރާއްޖެ އަށް އައުމަށް އެކުލަބުން ނޭދޭ ކަމަށެވެ. މިހެންވެ އިންތިހާބަށް މަގުފަހިކުރަން ދޭންޖެހޭ ހުރިހާ އެއްބާރުލުމެއްދޭނެ ކަމަށެވެ.\nނަމަވެސް މި މަހު ފާސްކުރި އެފްއޭއެމުގެ އަސާސީ ގަވާއިދުގައި ފީފާއިން ކަންބޮޑުވާ މާއްދާތަކަކަކީ ކޮބާކަން އެފްއޭއެމުން ކުލަބުތަކަށް އޮޅުންފިލުވައިދީފައިނުވާ ކަމަށާއި ވީއެންމެ އަވަހަކަށް އެކަން ކޮށްދިނުމަށް އެދޭ ކަމަށެވެ.\nނިއުއިން އިތުރަށް ބުނެފައިވަނީ ރާއްޖޭގެ ފުޓްބޯޅަ މިއިން ދުވަހަކު ނުދާހާ ބޮޑަށް ދަށަށް ހިނގައްޖެކަމަށެވެ. އޭގެ ސަބަބަކީ އިންތިހާބުކޮށްފައިވާ ހިންގާކޮމިޓީއެއް އެފްއޭއެމުގައި ނެތުން ކަމަށެވެ. މިހެންވެ މިހާރު ފުޓްބޯޅަ އަށް ކޮށްދެވޭނެ އެންމެ ބޮޑު ހިދުމަތަކީ އިންތިހާބުކޮށްފައިވާ ހިންގާކޮމިޓީއަކާއި އެފްއޭއެމުގެ ހިންގުން ހަވާލުކުރުން ކަމަށެވެ.\nމިދިޔަ ސެޕްޓެމްބަރު އަސާސީ ގަވާއިދު ފާސްކޮށް ނޮވެމްބަރު އިންތިހާބު ބާއްވަން އުޅުނު ނަމަވެސް ދެ ފަހަރެއްގެ މަތީން އެފްއޭއެމުގެ އިންތިހާބުވަނީ ނުބޭއްވިފަ އެވެ. މި މައްސަލާގައި ފީފާއިން މިހާޜު އަންގާފައިވަނީ މި މަހު ބޭއްވި ކޮންގްރެސްގައި ފާސްކުރި އަސާސީ ގަވާއިދު ބަލައިނުގަނެވޭނެ ކަމަށާއި މިދިޔަ އަހަރުގެ ސެޕްޓެމްބަރު މަހު ފާސްކުރި އަސާސީ ގަވާއިދު ފާސްކޮށްދިނުމަށެވެ. މި މަހު ފާސްކުރި އަސާސީ ގަވާއިދު ފީފާއިން ބަލައިނުގަނީ އެ ޖަމާއަތުގެ ރިފޯމް އެޖެންޑާއާ ހިލާފު މާއްދާތަކެއް ހިމެނޭ ކަމަށް ބުނެފަ އެވެ. ފީފާއިން އެދެނީ އެފްއޭއެމުގެ ހިންގާ ކޮމިޓީގައި އަންހެން މެމްބަރަކު އިނުމަށާއި އަންހެނުންނާއި އިންޓަރެސްޓް ގްރޫޕްތަކާއި އަތޮޅުތެރޭގެ ކުލަބުތަކަށް އިންތިހާބުގައި ވޯޓުލުމުގެ ފުރުސަތު ދިނުމަށެވެ.\nނަމަވެސް މި މަހު ފާސްކުރި އަސާސީ ގަވާއިދުގައިވާ ގޮތުން އިންތިހާބުގައި ވޯޓުލެވެނީ ޖުމުލަ 21 ކުލަބަށެވެ. މީގެ ތެރެއިން ފުރަތަމަ ޑިވިޝަނުގެ އަށް ކުލަބަށް ދެ ކުލަބަށް ވޯޓުލެވޭނެ އެވެ. މިވެސް ފީފާއިން މައްސަލަ ޖައްސާ ޕޮއިންޓެކެވެ.\nއެފްއޭއެމް އެފްއޭއެމްގެ އިންތިހާބު ނިއުރޭޑިއަންޓް\nއެފްއޭއެމްގެ އިންތިހާބު މި މަހު ބާއްވަނީ


ކުރީގެ ޕަބްލިކް ޕްރޮސިކިއުޓާއަށް 15 ދުވަހުގެ ތެރޭގައި ވަޒީފާ ހަމަޖައްސަައިދޭން އަމުރުކޮށްފި - DhiDaily\nކުރީގެ ޕަބްލިކް ޕްރޮސިކިއުޓާއަށް 15 ދުވަހުގެ ތެރޭގައި ވަޒީފާ ހަމަޖައްސަައިދޭން އަމުރުކޮށްފި\nމި އަދުން ފެށިގެން 15 ދުވަހުގެ ތެރޭގައި ހ.ކެތި އައިމިނަތު އަރީޖް ހުސެއިން، ޕީޖީ އޮފީހުގައި އަދާކުރަމުންދިޔަ ވަޒީފާ، ނުވަތަ އެ ވަޒީފާ އާ އެއްފެންވަރެއްގެ އެހެން ވަޒީފާއެއް ހަމަޖައްސައިދިނުމަށް ޕީޖީ އޮފީހުގެ މައްޗަށް ސުޕްރީމް ކޯޓުން އަމުރު ކޮށްފިއެވެ.\nއޭރު ހުންނެވި ޕީޖީއަށް ލިބިފައިވާ އިންޓަލިޖެންސް މަޢުލޫމާތެއްގެ މައްޗަށް ބިނާކޮށް އައިމިނަތު އަރީޖްއާ ދެކޮޅަށް ހުށަހަޅި މައްސަލައެއްގެ މަޢުލޫމާތުތަކުގެ ސިއްރު ހިފެހެއްޓުމުގެ ގޮތުން އައިމިނަތު އަރީޖް ކޮމިޓީއަަށް ހާޒިރުކޮށް ޖަވާބެއް ހޯދަން ޖެހޭނެ ކަމަށް ޕީޖީއަށް ނުފެންނާތީ އާއި އައިމިނަތު އަރީޖް މެދުވެރިކޮށް ޕީޖީ އޮފީހުގެ ބައެއް ލިޔެކިޔުންތަކާއި ނިންމުންތައް ލީކުވެފައިވާ ކަމަށް ޕީޖީ ދިން މަޢުލޫމާތުގެ މިންވަރަށް ބަލައި އޭނާ ކޮށްފައިވާ އަމަލަކީ ނޯޓިސް ދިނުމަކާ ނުލައި ވަޒީފާއިން ވަކި ކުރެވިދާނެ އަމަލެއް ކަމަށް ކޮމިޓީން ނިންމައި ޕަބްލިކް ޕްރޮސިކިއުޓާގެ ވަޒީފާއިން ހ.ކެތި އައިމިނަތު އަރީޖް ހުސެއިން، ޕީޖީ އޮފީހުގެ ޕަބްލިކް ޕްރޮސިކިއުޓާގެ ވަޒީފާ އަދާކުރަމުން ދަނިކޮށް 2015 ވަނަ އަހަރުގެ ޑިސެންބަރު މަހުގެ 10 ވަނަ ދުވަހު ވަނީ ވަކިކޮށްފައެވެ.\nވަޒީފާއިން ވަކި ކުރުމާ ގުޅިގެން އައިމިނަތު އަރީޖްގެ ފަރާތުން އެ މައްސަލަ ވަނީ ވަޒިފާއާ ބެހޭ ޓްރައިބިއުނަލަށް ހުށަހެޅާފައެވެ.\nއެ މައްސަލަ ބަލައި ޓްރައިބިއުނަލުން ނިންމާފައި ވަނީ، އަރީޖް ވަޒީފާއިން ވަކި ކޮށްފައި ވަނީ އެކަށީގެންވާ ހަމައެއް އޮވެ، މައުލޫއީ އަދުލުވެރިކަމާއި، އިޖުރާއީ އަދުލުވެރިކަން ގާއިމް ކުރުމަށް ފަހުގައި ކަމަށް ސާބިތުވާ މިންވަރަށް ޕީޖީ އޮފީހުގެ ފަރާތުން ހެކި ހުށަހަޅާފައި ނުވާތީ އޭނާ ވަޒީފާއިން ވަކި ކޮށްފައި ވަނީ އެކަށީގެންވާ ސަބަބެއް ނެތި ވަޒިފާއާބެހޭ ޤާނޫނާ ހިލާފަށް ކަމަށެވެ.\nއެ މައްސަލައާ ގުޅިގެން2ފަރާތުގެ ދެމެދުގައި އިތުބާރު ގެއްލިފައި ވާތީ އޭނާ އަދާކުރަމުން ދިޔަ ވަޒީފާއަށް އަނބުރާ އިއާދަކުރެވެން ނެތްކަމާއި، އަދުލުވެރި ބަދަލެއްގެ ގޮތުގައި 153،569 ރުފިޔާ ޕީޖީ އޮފީހުން އައިމިނަތު އަރީޖަށް ދޭން ޖެހޭ ކަމަށް ޓްރައިބިއުނަލްގެ ނިންމުމުގައިވެއެވެ.\nއެ ނިންމުން ޝަރުއީ އަދި ޤާނޫނީ އުސޫލުތަކާ ހިލާފު ކަމަށް ބުނެ ޕީޖީ އޮފިހުން އެ ނިންމުން ހައިކޯޓަށް ހުށަހެޅިއެވެ. އެ މައްސަލަގައި ހައިކޯޓުން ހުކުމް ކޮށްފައި ވަނީ ޓްރައިބިއުނަލްގެ ނިންމުމަށް ތާއީދުކުރާ ކަމަށެވެ.\nނަމަވެސް އެ މައްސަލައިގައި ހައިކޯޓުން ހުކުމްކޮށްފައި ވަނީ ޤާނޫނާ އެއްގޮތަށް ނޫން ކަމަށް ބުނެ އަރީޖުގެ ފަރާތުން އެ މައްސަލަ ސުޕްރީމް ކޯޓުގައި އިސްތިއުނާފު ކުރިއެވެ.\nއެ މައްސަލަ ބަލައި ސުޕްރީމް ކޯޓުން މިއަދު ކުރި ހުކުމްގައި ވަނީ އައިމިނަތު އަރީޖް ޕީޖީ އޮފިހުގައި އަދާކުރަމުން ދިޔަ ވަޒީފާ، ނުވަތަ އެއާ އެއްފެންވަރުގެ އެހެން ވަޒީފާއެއް މި އަދުން ފެށިގެން 15 ދުވަހުގެ ތެރޭގައި ހަމަޖައްސައި ދިނުމަށާއި، އޭނާ ވަޒީފާއިން ވަކިކޮށްފައި ވަނީ މައުލޫއީ އަދުލުވެރިކަމާއި، އިޖުރާއީ އަދުލުވެރިކަން އެއްވެސް މިންވަރަކަށް ގާއިމްކުރުމެއް ނެތި ކަމަށެވެ.\nއެހެންކަމުން ބަދަލެއްގެ ގޮތުން އަސާސީ މުސާރައިގެ ގޮތުގައި އޭނާއަށް ލިބެމުންދިޔަ 11،158 ރުފިޔާގެ ނިސްބަތުން ހަ މަސްދުވަހުގެ އަސާސީ މުސާރައަށްވާ 66948 މިއަދުން ފެށިގެން 30 ދުވަހުގެ ތެރޭގައި ދިނުމަށް ޕީޖީ އޮފީހަށް އަންގައި މި މައްސަލަ ބެއްލެވި ސުޕްރީމްކޯޓުގެ ފަނޑިޔާރުންގެ އިއްތިފާގުން ހުކުމް ކުރާކަމަށްވެސް ހުކުމްގައިވެއެވެ. އަދި މި މައްސަލައިގައި ހައިކޯޓުން ކޮށްފައިވާ ހުކުމާއި ޓްރައިބިނަލުން ނިންމާފައިވާ ނިންމުން ބާތިލް ކަމަށްވެސް ވަނީ ކަނޑައަޅައިފައެވެ.


Report: Rajjey ge Igthisoadh dhahveytha?\nރާއްޖޭގެ އިގްތިސާދު ދަށްވޭ ތަ؟\nހުޅުމާލެ، 23 ޖެނުއަރީ 2019 - ހުޅުމާލޭގެ ދެވަނަ ފިޔަވަހީގެ މަސައްކަތް: ރާއްޖޭގެ އިގްތިސާދު ދަށް ވާހަކަ ބައެއް ފަރާތްތަކުން ބުނޭ-- އަހުމަދު ޝުރާއު | އަވަސް\nއަހަރު ފެށުނީ ޓޫރިޒަމަށް އާ ދިރުމެއް ގެނެސްދެމުންނެވެ. ޖެނުއަރީ މަހު ޓޫރިސްޓުން އައި އަދަދު 6.5 ޕަސެންޓް އިތުރުވި އެވެ. އަދި ފެބްރުއަރީ މަހު މި އަަދަދު 16.6 ޕަސެންޓަށް އިތުރުވެ، މާޗް މަހު 22 ޕަސެންޓު މަތިވި އެވެ. އަދި އެންމެ ފަހުން ޓޫރިސްޓުން އައި އެޕްރީލް މަހު މިވަނީ ޓޫރިޒަމަށް 36 ޕަސެންޓުގެ ކުރިއެރުމެއް ލިބިފަ އެވެ. ޓޫރިޒަމްގެ ކުރިއެރުން މި ގޮތުގައި ހުރުމަކީ ރާއްޖޭގެ އިގްތިސާދު ދުޅަހެޔޮކޮށް އޮންނާނެ ކަމުގެ އެއް ހެއްކެވެ. ބޭރުގެ މާލީ އިދާރާ ތަކުން ވެސް ރާއްޖޭގެ އިގްތިސާދާމެދު އިތުބާރު ދޭ އެއް ހެއްކަކީ މި އެވެ. ސުވާލަކީ ޓޫރިޒަމް ހެޔޮހާލުގައި އޮތްއިރު ރާއްޖޭގެ އިގްތިސާދުގައި ހުރީ ކޮން މައްސަލައެއް ހެއްޔެވެ؟ ރާއްޖޭގެ އިގްތިސާދު ހީނަރު ވަނީ ހެއްޔެވެ؟ މައްސަލައަކީ ކޮބައި ހެއްޔެވެ؟\n"ރާއްޖޭގެ އިގްތިސާދުގެ މައި ތަނބަކީ ޓޫރިޒަމް. މާތްﷲ ގެ އިރާދަފުޅުން ޓޫރިޒަމް މި ފެންނަނީ އުޖާލާކޮށް. ޓޫރިސްޓުން އަންނަ އަދަދު އިތުރުވުން އެކަންޏެއް ނޫން. ޓޫރިސްޓުންގެ ސްޕެންޑިން ވެސް މަތި. ރާއްޖޭގައި އެ މީހުން ތިބޭ މުއްދަތު ވެސް މި އަހަރު ދަނީ މަތިވަމުން. އެހެންވީމަ ރާއްޖޭގެ އިގްތިސާދު ކުރިއެރުން ދަށްވާނެ ކަމަށް ނުބެލެވޭ،" ނަން ނުޖެހުމަށް ޝަރުތުކޮށް ވާހަކަ ދެއްކި ޓޫރިޒަމް ސިނާއަތުގެ ވެރިއަކު ވިދާޅުވި އެވެ.\nގައުމު އިގްތިސާދުގެ ކުރިއެރުމުގެ "ސުރުހީތައް" އަބަދުވެސް އަޅަނީ ދުނިޔޭގެ އެންމެ ބޮޑު ދެ މާލީ އިރާދާ ކަމަށްވާ ވޯލްޑް ބޭންކް އާއި އައިއެމްއެފުންނެވެ. މި ދެ ފަރާތުން ލަފާކޮށް ނެރޭ ރިޕޯޓުތައް ގިނަ ފަހަރު ދިމާވެ އެވެ. މި ދެ ފަރާތުން ދާދިފަހުން ވަނީ ގާތް ގާތުގައި ރާއްޖޭގެ ރިވިއުތަކެއް ނެރެފަ އެވެ.\nއައިއެމްއެފް/ ވޯލްޑް ބޭންކުން އެއް ވާހަކައެއް\nއައިއެމްއެފުން ނެރެފައިވާ ރާއްޖޭގެ އިގްތިސާދުގެ ރިޕޯޓުގައި ބުނެފައިވާ ގޮތުން ޓޫރިޒަމްގެ ކުރިއެރުމާއެކު، އިގްތިސާދުގެ ދުވެލި މި އަހަރު ހުންނާނެ ކަމަށް އަންދާޒާ ކުރަނީ 6.5 ޕަސެންޓުގަ އެވެ. މިއީ މި އަދަދަކީ މިދިޔަ އަހަރު ހުރި 7.5 ޕަސެންޓާ އަޅާބަލާނަމަ ދަށްވުމެކެވެ. އެކަމަކު މީގެ މާނައަކި ރާއްޖޭގެ އިގްތިސާދު ދަށް ވެގެން ދިއުމެއް ނޫނެވެ. އެކަން ވަނީ އައިއެމްއެފުން ފާހަގަ ވެސް ކޮށްފަ އެވެ. ނަމަވެސް ވޯލްޑް ބޭންކުން ނެރުނު ރިޕޯޓެއްގައި ރާއްޖޭގެ އިގްތިސާދުގެ ކުރި އެރުން "މަޑު ޖެހޭނެ" ކަމަށް ބުނެފައިވެ އެވެ. މީގެ ސަބަބަކީ ކޮބައި ހެއްޔެވެ؟\nދެކުނު އޭޝިއާގެ އިގްތިސާދުތަކުގެ ކުރިއެރުމާ ބެހޭ ގޮތުން ވޯލްޑް ބޭންކުން އާއްމުކުރި ރިޕޯޓުގައިވާ ގޮތުން، 2021 ވަނަ އަހަރުގެ ނިޔަލަށް ރާއްޖޭގެ އިގްތިސާދީ ދުވެއްޔަށް މަޑުޖެހުމެއް އަންނާނެ އެވެ. މި ރިޕޯޓުގައި ވޯލްޑް ބޭންކުން "މަޑު ޖެހުން" މާނަކޮށްފައި އެ ވަނީ މިހާރު ރާއްޖޭގައި ކުރި އަށް ގެންދާ އިންވެސްޓްމަންޓްތައް އެ ވަގުތަށް ނިމޭނެތީ އެވެ. އަދި މިހާރު އެ ފަދަ ބޮޑެތި އާ އިންވެސްޓްމަންޓް ތަކެއް ފެންނަން ނެތުމުން އެ ޖަމިއްޔާ އިން އެގޮތަށް ފޯކާސްޓް ކޮށްފައިވަނީ އެވެ.\nވޯލްޑް ބޭންކުގެ އިގްތިސާދު "މަޑުޖެހޭނެ ކަމަށް" ބުނި ނަމަވެސް އައިއެމްއެފުން ރާއްޖެ އަށް ޒިޔާރަތް ކުރުމަށްފަހު، ޔަގީންކަން ދެނީ ރާއްޖޭގެ އިގްތިސާދާމެދު އޮތް އިތުބާރެވެ. އެ ޖަމިއްޔާ އިން ބުނެފައިވާ ގޮތުގައި އާ ސަރުކާރުން ފަށާ އުމްރާނީ ތަރައްގީގެ އާ މަޝްރޫއުތަކާއެކު، ކަރަންޓު އެކައުންޓުގެ ޑެފިސިޓް ކުޑަ ކުރެވޭނެ އެވެ. އަދި މި އަހަރު ރާއްޖޭގެ ޓޫރިޒަމް ދާއިރާ ފުޅާވެ، އިމާރާތް ކުރުމުގެ ދާއިރާ ކުރިއަރައި އިންވެސްޓްމަންޓްތައް އިތުރު ވެގެންދާނެ ކަމަށް ބުނެފައިވެ އެވެ. މިއީ ލިބޭ ޔަގީން ކަމެކެވެ.\nފިޗަށް ރާއްޖެއާ މެދު ޔަގީންކަން\nއެނބޫދޫ ފަޅުގައި ހަދާ ރިސޯޓު-\nރާއްޖޭގެ އިގްތިސާދުގެ ދުޅަހެޔޮކަން ބަލާނެ އެންމެ ބޮޑު އެއް ދުރުމިއަކީ ބޭރުގެ ކްރެޑިޓް ރޭޓިން އެޖެންސީ ތަކެވެ. އެ މީހުންގެ މިނިވަން ދުރުމިން އަޅައި ނެރޭ ރޭޓިންއަކީ އިންވެސްޓަރުންގެ ލޮލުގައި އެންމެ ފުރަތަމަ އަޅައި ގަންނާނެ އެއް އަދަދަށްވެ އެވެ. މިގޮތުން ރާއްޖޭ ރޭޓް ކުރަން ހޮންކޮންގްގެ ފިޗް އާއި މޫޑީސްއާ ވަނީ ހަވާލުކޮށްފަ އެވެ. މި ދެ ކުންފުނިން ދަނީ ބަރާބަރަށް ރޭޓިން އާއްމު ކުރަމުންނެވެ. މިގޮތުން މި އަހަރު އެންމެ ފަހުން ރޭޓިން ނެރެފައިވަނީ މެއި މަހު އެވެ. މި ރޭޓިން ނެރުނީ ފިޗުންނެވެ.\nދުނިޔޭގެ އެންމެ ބޮޑު އެއް ކްރެޑިޓް ރޭޓިން އެޖެންސީ ކަމަށްވާ ފިޗުން ރާއްޖެއަށް ދީފައިވަނީ "ބީ ޕްލަސް" ރޭޓިން އެވެ. މިއީ 2017 ވަނަ އަހަރުން ފެށިގެން ރާއްޖެއަށް އެ ކުންފުނިން ދެމުން ގެންދާ ރޭޓިން އެވެ. އެ ކުންފުނިން ވަނީ މި އަހަރުވެސް ރޭޓިން ދަމަހައްޓައިފަ އެވެ.\nފިޗުން ބުނެފައިވާ ގޮތުގައި "ބީ ޕްލަސް" ރޭޓިންގެއް ރާއްޖެ އަށް ދީފައިވަނީ އިތުރުވަމުން އަންނަ ދަރަންޏާއި ކުރާ ހަރަދުގެ ނިސްބަތުން ބޭރުގެ ފައިސާގެ ރިޒާވް މަދުވުމުން ކުރިމަތިވެދާނެ ނޭދެވޭ އަސަރުތަކުން އަރައިގަތުމުގެ ގާބިލުކަން ހުރިކަން ފާހަގަ ކުރެވޭތީ ކަމަށެވެ.\n"ރާއްޖޭގެ އުފެއްދުންތެރިކަން ނުވަތަ ޖީޑީޕީ އިތުރުވަމުންދާ މިންވަރާއި، ކުރިއަރަމުން އަންނަ ޓޫރިޒަމް ސިނާއަތުން ލިބެމުންދާ އާމްދަނީ އިތުރުވާނެކަމަށް ކުރެވޭ އަންދާޒާގެ އިތުރުން ސްޓްރަކްޗަރަލް އިންޑިކެޓަރުގެ ދުޅަހެޔޮކަން،" ފިޗުން ބުނެފައިވެ އެވެ.\nފަށަންވީ ބޮޑު އެއް މަޝްރޫއު ؟\nމިހާރު ރާއްޖޭގައި ކުރިއަށްދާ އެންމެ ބޮޑު މަޝްރޫއަކީ ވެލާނާ އިންޓަނޭޝަނަލް އެއާޕޯޓް (ވީއައިއޭ) ތަރައްގީ ކުރުމެވެ. އެ މަޝްރޫއުގެ އަގު އެއް ބިލިއަން ޑޮލަރަށްވުރެ ބޮޑެވެ. ޗައިނާ ކުންފުންޏަކުން މި މަޝްރޫއުގެ މަސައްކަތް ހިންގިނަމަވެސް މިފަދަ މަޝްރޫއުތަކުން ދައުރުވާ ފައިސާ އިގްތިސާދުގެ ތެރޭގަ ހުރެ އެވެ. މީގެ އެއް މިސާލަކީ އެނބޫދޫ ފަޅު މަޝްރޫއެވެ. މިވެސް އެއް ބިލިއަން ޑޮލަރުގެ ބޮޑު ޕްރޮޖެކްޓެކެވެ. ތައިލެންޑުގެ ކުންފުންޏަކުން ހިންގާ މި މަަސައްކަތުގެ މައިގަނޑު ބައިތައް ތަރައްގީ ކުރަނީ ދިވެހި ކުންފުނިތަކުންނެވެ. ދިވެހި ކުންފުނިތަކުން މި ފަދަ މަސައްކަތްތައް ކުރުމުގެ ނަތީޖާއަކީ އިގްތިސާދުގައި ދަތުރުވާ ފައިސާ އިތުރުވެ ދެވަނަ ސިނާއަތް ކޮންސްޓްރަކްޝަން ދާއިރާ ކުރިއެރުން ލިބުމެވެ. އެހެންވެ މިފަދަ މަޝްރޫއުތައް ރާއްޖެއަށް ބޭނުންވަނީ އެހެންވެ އެވެ.\nއިގްތިސާދީ މާހިރުންގެ ނަޒަރުގައި މިހާރު ރާއްޖެ އަށް ބޭނުންވާ އެންމެ ބޮޑު އެއް މަސައްކަތަކީ މާލެ ވިޔަފާރި ބަނދަރު ތަރައްގީކުރުމެވެ. މި ވަގުތަށް ކުރިއަށް ގެންދަން ޖެހޭ ބިޔަ މަޝްރޫއަކީ މި އެވެ. ފިނޭންސް މިނިސްޓްރީން ވަނީ މި މަޝްރޫއު ފަށަން ތައްޔާރު ވެސް ވެފަ އެވެ. އަދި ސަރުކާރުން ބުނެފައިވަނީ މަޝްރޫއު މި އަހަރު ފަށާނެ ކަމަށެވެ. އެހެންވެ، މިވަގުތު އަވަސް ކުރަން ޖެހޭ އެއް މަޝްރޫއަކީ މިއީ ކަމަށް މާހިރުން އެއްބަސްވެ އެވެ.\n"މި ކިޔަނީ ބޮޑު ބަނދަރެއް ތަނަކަށް ބަދަލު ކުރާ ވާހަކަ. އާ ބަނދަރެއް ހަދާ ވާހަކަ. މި ފަދަ މަސައްކަތެއް ކުރާނަމަ ގިނަ އަދަދެއްގެ މުދަލާއި މެޝިނަރީ އިމްޕޯޓް ކުރާނެ. މިފަދަ ކަންކަމުން އިގްތިސާދު ވަރުގަދަ ވާނީ. މިކަން ފަށަން ވީ އެންމެ އަވަހަށް،" އިގްތިސާދީ މާހިރެއް ވިދާޅުވި އެވެ.\nސުވާލަކީ މި ފަދަ ބިޔަ މަޝްރޫއުތައް ނުފެށި ލަސްވަނީ ކީއްވެގެން ހެއްޔެވެ؟ އުންމީދާއިއެކު ގެނައި ސަރުކާރުގެ ބުރަފަތި ބާރަށް އަނބުރައި ނުލެވިގެން އުޅެނީ މަޝްރޫއުތައް ހިންގަން ބޭނުންވާ ފައިސާ ނެތީ ހެއްޔެވެ؟ ނުވަތަ އެކަން ކުރާން ނޭނގެނީ ހެއްޔެވެ؟\nސަރުކާރުން ތަކުރާރުކޮށް ބުނަނީ މަޝްރޫއުތައް ލަސްނު ވާނެ ކަމަށެވެ. މަޝްރޫއުތައް ކަނޑައަޅާ ގޮތަށް ކުރިއަށްދާނެ ކަމަށެވެ. ނަމަވެސް ފާޑު ކިޔާ ފަރާތްތަކާއި އިނދިކޮޅުން ތަކުރާރުކޮށް ބުނަނީ ސަރުކާރުން އޮތީ ފަހަތުފަޔަށް މާބޮޑަށް ބުރަވެފައި ކަމަށެވެ. ހަމަ ނުވަނީ އެވެ. ކުރީގެ އިކޮނޮމިކް މިނިސްޓަރު އަދި ރައްޔިތުންގެ މަޖިލީހުގެ މާވަށު ދާއިރާގެ މެންބަރު މުހައްމަދު ސައީދު ވިދާޅުވެފައިވާ ގޮތުގައި "ރާއްޖޭގެ އިގްތިސާދު ދަށްވުމުގެ މައިގަނޑު ސަބަބަކީ ބޮޑު އަނދިރި ކްރެޑިޓް ލައިންތަކާއި ހިލޭ އެހީ އިން ގައުމު ހިންގުމުގެ ސަގާފަތެއް އިއާދަ ކުރުމެވެ"\nކޮންމެއަކަސް ރާއްޖޭގެ އިގްތިސާދުގައި މައްސަލައެއް ނެތެވެ. ބޭރުން ވެސް ދެނީ އެ ޔަގީންކަމެވެ. ނަމަވެސް މިކަން މިގޮތުގައި ބޭއްވޭނީ ރާއްޖޭގައި އިގްތިސާދީ ހަރަކާތްތައް އިތުރު ކޮށްގެންނެވެ.\nމުހައްމަދު ސައީދު ޓޫރިޒަމް އިގްތިސޯދު


SunOnline: MMPRC mahsalaigai PG thereygai nufoozu oithoa balanee\nއެމްއެމްޕީއާރުސީ މައްސަލައިގައި ޕީޖީ ތެރޭގައި ނުފޫޒު އޮތްތޯ ބަލަނީ\nމުއާވިޔަތު އަންވަރު 19 Jun 2020, 09:31\nޕީޖީ ޝަމީމް: އެމްއެމްޕީއާރުސީގެ މައްސަލައިގައި ޕީޖީ ތެރޭގައި ނުފޫޒް އޮތްތޯ ބެލުމަށް ތިން މެންބަރުންގެ ކޮމެޓީއެއް ވަނީ އެކުލަވާލާފައި -- ސަން ފައިލް ފޮޓޯ/ ފަޔާޒު މޫސާ\nރާއްޖޭގައި މިހާތަނަށް ހިނގާފައިވާ އެންމެ ބޮޑު އެއް ކޮރަޕްޝަން ކަމުގައިވާ އެމްއެމްޕީއާރުސީގެ މައްސަލައިގައި ޕްރޮސިކިއުޓާ ޖެނަރަލް އޮފީހުގެ ތެރޭގައި އެކަމުގެ ނުފޫޒު އޮތްތޯ ބެލުމަށް ތިން މެންބަރުންގެ ކޮމެޓީއަކާ ހަވާލުކޮށްގެން އިންކުއަރީއެއް ފަށައިފި އެވެ.\nއެމްއެމްޕީއާރުސީގެ ހިޔާނާތުގެ މައްސަލަ ބަލަމުން އަންނަނީ އެކަމަށް ހާއްސަކޮށްގެން ރައީސް އިބްރާހިމް މުހައްމަދު ސޯލިހު އެކުލަވާލެއްވި ރިޔާސީ ކޮމިޝަން އަދި އެންޓި ކޮރަޕްޝަން ކޮމިޝަނާއި ޕީޖީއާ ގުޅިގެންނެވެ.\nރާއްޖޭ ޓީވީގައި ރޭ ވާހަކަ ދައްކަވަމުން ޕީޖީ ހުސެން ޝަމީމް ވިދާޅުވީ، އެމްއެމްޕީއާރުސީ މައްސަލައިގައި މުއައްސަސާތަކަށް ނުފޫޒު ވަދެފައިހުރި ކަމަށް ބުނާ ކަމަށާއި ހާއްސަކޮށް ޕީޖީ އޮފީހަށް ވެސް އެ ނުފޫޒް އޮތް ކަމަށް މީހުން ތުހުމަތުކުރާ ކަމަށެވެ.\n"އަޅުގަނޑު މިހާރު ވާނެ އިންޓާނަލް އިންކުއަރީއެއް ފަށާފައި. އަޅުގަނޑު ބަލަން ބޭނުން ވަނީ އެމްއެމްޕީއާރުސީގެ މައްސަލަ ކުރީގައި މަސައްކަތްކުރެއްވި ބޭފުޅުންނާއި މިހާރު އެކަމާއި އުޅުއްވާ ބޭފުޅުންނާއި އެއްވެސް ކަހަލަ ތުހުމަތެއް އެއްވެސް ކަހަލަ ސުވާލު އުފެދޭ ކަމެއް އޮތްތޯ. އެއީ އިންޓާނަލީ. ސިސްޓަމްތައް ހުރި ގޮތުންނާއި މަސައްކަތް ގެނެވިފައި ހުރި ގޮތުންނާއި މަސައްކަތް ކުރަމުންދާ ގޮތުގެ އެއްވެސް ކަހަލަ ކަމެއް އުޅޭތޯ ބަަލަން ތިން ބޭފުޅުންގެ ކޮމެޓީއަކާއި ހަވާލުކޮށްފައި އޮންނާނީ،" ޝަމީމް ވިދާޅުވި އެވެ.\nކުރިއަށްއޮތް ހަފްތާއެއްހާ ދުވަހުގެ ތެރޭގައި އެކަމާއި ގުޅޭ ރިޕޯޓް އޭނާއަށް ލިބޭނެ ކަން ޝަމީމް ފާހަގަކުރެއްވި އެވެ. އަދި ވިދާޅުވީ، ޕީޖީ އޮފީސް ތެރޭގައި ނުފޫޒް ހުރި ދިމާތައް އެ ރިޕޯޓުން އެނގޭނެ ކަމަށާއި އެކަންތައް އިސްލާހު ކުރައްވާނެ ކަމަށެވެ.\n"އަޅުގަނޑު މި ބަލަނީ ސިސްޓަމެޓިކް ކަންތައްތަކެއް ރަނގަޅު ކުރަން ހުރީ ވިއްޔާ ހަމަ ވަގުތުން އެކަމަށް ރަނގަޅު ކުރަން. ދެން މުވައްޒަފަކު ގޯހެއް ހަދާފައި އޮތްކަމަށް ގަބޫލުކުރެވެންޔާ އެ އޮންނަ ޕްރޮސަސްތެރެއިން ފިޔަވަޅު އަޅާނެ،" ޝަމީމް ވިދާޅުވި އެވެ.\nމިހާރު މަސައްކަތްދާ ގޮތުން އެއްވެސް ދިމާލަކުން ނުފޫޒެއް ނާންނަ ކަން ޝަމީމް ފާހަގަކުރެއްވި އެވެ. ނަމަވެސް އެކަހަލަ ކަމެއް ހުރެއްޖެ ނަމަ އެ މުވައްޒަފަކު ވަޒީފާގައި ބެހެއްޓުމަކީ ކުރެވޭނެ ކަމަށް ނޫން ކަމަށް ވެސް ޝަމީމް ވިދާޅުވި އެވެ.\nއެމްއެމްޕީއާރުސީގެ ހިޔާނާތުގައި އެންމެ ބޮޑު އެއް ތުހުމަތެއް ކުރެވޭ ކުރީގެ ނައިބު ރައީސް އަހްމަދު އަދީބުގެ ދިފާއީ ވަކީލެއްގެ ގޮތުގައި ޝަމީމް ހަރަކާތްތެރިވި އެވެ. ނަމަވެސް އެއީ އެމްއެމްޕީއާރުސީގެ މައްސަލަ ފެންމަތިވުމުގެ ކުރިންނެވެ.\nއެއީ 2015 ވަނަ އަހަރު ރިޔާސީ ލޯންޗްކޮޅުގައި އެއްޗެއް ގޮއްވާލި ހާދިސާއާ ގުޅިގެން އަދީބު، ހައްޔަރު ކުރުމާއި ގުޅިގެންނެވެ. ނަމަވެސް އެ އަހަރުގެ ނޮވެމްބަރު މަހުގެ ތެރޭގައި ސުޕްރީމް ކޯޓުން ވަނީ ޝަމީމް ސަސްޕެންޑް ކޮށް ކޯޓްތަކުގައި ވަކާލާތު ނުކުރެވޭ ގޮތައް ހުއްދަ ހިފަހައްޓާފަ އެވެ. އެ ސަސްޕެންޝަން ދެ އަހަރަށް ވުރެން ގިނަ ދުވަހަށް ދެމިގެން ދިޔަ އެވެ. އަދި އެމްއެމްޕީއާރުސީގެ ބޮޑު ހިޔާނާތުގެ މައްސަލަ ތަހުގީގު ކޮށް އަދީބުގެ މައްޗަށް ދައުވާ ވެސް އުފުލާފައިވަނީ އެ މުއްދަތުގެ ތެރޭގަ އެވެ.\n"އަޅުގަނޑެއް އަހްމަދު އަދީބުގެ މައްސަލައެއްގައި އަދި ހާއްސަކޮށް ކޮރަޕްޝަންގެ މައްސަލައެއްގައި މަސައްކަތްކޮށްފައެއް ނޯންނާނެ،" ޝަމީމް ވިދާޅުވި އެވެ.\nއެމްއެމްޕީއާރުސީގެ މައްސަލައިގައި މައިގަނޑު ހައެއްކަ "ކްލަސްޓާ" އޮތްކަން ޝަމީމް ފާހަގަކުރެއްވި އެވެ. އޭގެ އެންމެ ބޮޑު ދައުރެއް އަދާކުރަނީ އަހްމަދު އަދީބްގެ އިތުރުން ކުރީގެ ރައީސް އަބްދުﷲ ޔާމީންއާ އެމްއެމްޕީއާރުސީގެ އޭރުގެ އެމްޑީ އަބްދުﷲ ޒިޔަތު ކަމަށް ޝަމީމް ވިދާޅުވި އެވެ. އެއީ މުޅި ނިޒާމް ރާވައި ހިންގި ފަރާތްތައް ކަމަށް އަދީބު ވިދާޅުވި އެވެ.\nއެމްއެމްޕީއާރުސީގެ 1.2 ބިލިއަން ރުފިޔާގެ ހިޔާނާތުގެ ފައިސާގައި ޖެހުނު ކަމަށް ބެލެވޭ މީހުންގެ ލިސްޓެއް ކޮރަޕްޝަންގެ މައްސަލަތައް ބަލާ ރިޔާސީ ކޮމިޝަނުން ވަނީ އެކުލަވާލާފަ އެވެ. މިހާތަނަށް އެ ލިސްޓު އާންމުކޮށްފައެއް ނުވެ އެވެ. އެކަމަކު އެ ލިސްޓުގައި 18 ވަނަ ރައްޔިތުންގެ މަޖިލީހުގެ މެމްބަރުންނާއި މިހާރުގެ މަޖިލިސް މެމްބަރުންނާއި މިހާރުގެ ވަޒީރުން އަދި ކުރީގެ ވަޒީރުން ހިމެނޭ ކަމަށް ފުލުހުން ވަނީ ބުނެފަ އެވެ.\nގުރައިދޫގައި ބިދޭސީއަކު މަރާލި މީހާއަށް މަރުގެ ދައުވާ\nލޯންޗު ރޯކޮށްލި މައްސަލައިގައި އިނާސްއަށް އިތުރު ދައުވާއެއް


Israelun miadhu ves masjid al aqsa ah vadhe hamala dheefi | Atoll News\nއިޒްރާއީލުން މިއަދުވެސް މަސްޖިދް އަލްއަޤްސާއަށް ވަދެ ޙަމަލާ ދީފި\nއިޒްރާއީލުން މަސްޖިދް އަލްއަޤްސާއަށް ގަދަކަމުން ވަދެ މީހުންނަށް ޙަމަލާ ދެނީ-----ފޮޓޯ އަލްޖަޒީރާ\nޝާއިޢުކުރީ: ޢާއިޝް އޭޕްރިލް 22, 2022, 14:21\nފަލަސްތީން (22 އެޕްރިލް 2022) – އިޒްރާއީލުގެ ހައްދުފަހަނައެޅި ސިފައިން ހަތިޔާރާއެކު މިއަދުވެސް މަސްޖިދް އަލްއަޤްސާއަށް ވަދެ، އެތައް ބަޔަކަށް ޙަމަލީދީ ޒަޚަމް ކޮށްލައިފިއެވެ. ބޭރުގެ ނޫސްތަކުގައި ބުނެފައިވާ ގޮތުގައި މިއަދުގެ ޙަމަލާތަކުގައި ފަލަސްތީނުގެ 40 މީހުން ވަނީ ޒަޚަމް ކޮށްލާފައެވެ. އޭގެތެރޭގައި3ނޫސްވެރިންވެސް ހިމެނެއެވެ.\nމިއަދު ހެނދުނު އަޤްސާއަށް ރަޔަޓް ގިއަރުގައި ސިފައިން ވަނުމުން ފަލަސްތީނުގެ މުސްލިމުން ވަނީ އެމީހުންނާ ދިމާލަށް ގައު އުކައި ޙަމަލާ ދީފައެވެ. އަދި އިޒްރާއީލް ސިފައިން ފަލަސްތީން މުސްލިމުންނަށް ރަބަރު އުންޑައާއި ސްޓަން ގްރެނޭޑް ބޭނުން ކޮށްގެން ޙަމަލާ ދީފައިވާ ކަމަށް ވެސް އެސަރަޙައްދުގައި އެވަގުތު ހަރަކާތްތެރިވި ނޫސްވެރިން ވަނީ ބުނެފައެވެ.\nމީގެއިތުރުން މިސްކިތު ސަރަހައްދުގައި ހުރި ގަހެއްގައި އިޒްރާއީލް ސިފައިން ރޯކޮށްލުމުން އަލިފާނުގެ ކުޑަ ހާދިސާއެއް ވެސް ހިނގާފައިވާ ކަމަށް ރިޕޯޓްތައް ބުނެފައިވެއެވެ.\nމިއަދުގެ ހުކުރު ނަމާދަށް އެތައް ހާސް މުސްލިމުންނެއް މަސްޖިދް އަލްއަޤްސާއަށް އެއްވާނެ ކަމަށް ބެލެވިފައިވާއިރު، އިޒްރާއީލުން ގަދަކަމުން ހިފާފައިވާ ވެސްޓްބޭންކުގައި އެމީހުން މިހާރު ކުރިއަށް ގެންދާ ރެއިޑްތަކާއި އަދި އަޤްސާ މިސްކިތައް ދެމުންދާ ޙަމަލާ ތަކުގެ ސަބަބުން އެސަރަޙައްދުގައި މަސްރަޙު އަނެއްކާވެސް ވަނީ ވަރަށް ބޮޑަށް ހޫނުވެފައެވެ.\nމަސްޖިދް އަލް އަޤްސާއަކީ މުސްލިމުންގެ ތިންވަނައަށް އެންމެ މުޤައްދަސް މިސްކިތް ކަމުގައިވާއިރު އެމިސްކިތަކީ ޔަހޫދީންނާއި ނަސާރާއިންގެ ޤަބޫލުކުރުމުގައި އެމީހުންނަށް ވެސް މުޤައްދަސް ތަނެކެވެ. އަދި މިއަހަރުގެ ރަމަޟާން މަސް ދިމާވެފައި ވަނީ ނަސާރާއިންގެ މުހިއްމު ދުވަސްތަކެއް ކަމުގައިވާ ޕާސްއޯވާރ އާއި ޔަހޫދީންގެ ވެސް މުހިއްމު ދުވަސްތަކަކާ ކަމަށް ވުމުން، ގިނަ ޢަދަދެއްގެ ނަސާރާއިންނާއި އަދި ޔަހޫދީންވެސް އެމީހުންގެ ދީނީ އަޅުކަންތަކަށް އަޤްސާއަށް ދަނީ އަންނަމުންނެވެ. ނަސާރާއިން އެމިސްކިތައް ދަނީ އިޒްރާއީލް ސިފައިންގެ ފުރިހަމަ ބާރާއި ހިމާޔަތް ވެސް ލިބިގެން، މުސްލިމުންނަށް ނުވަދެވޭނެހެން މިސްކިތް ބަންދު ކުރުމަށް ފަހުއެވެ.\nއަޤްސާ މިސްކިތް ސަރަހައްދުގައި ހަމަނުޖެހުންތައް އިތުރުވުމުން ރަމަޟާން މަހުގެ ފަހު 10 ނިމެންދެން ނަސާރާއިން އަޤްސާ މިސްކިތައް އެމީހުންގެ ދީނީ އަޅުކަންތަކައް އައުން ވަގުތީގޮތުން ހުއްޓުވާފައިވި ނަމަވެސް، އިޒްރާއީލް ސިފައިން ދަނީ އެމިސްކިތުގައި އަޅުކަންކުރުމަށް އެއްވާ މުސްލިމުންނަށް ޙަމަލާދީ އެމީހުން އެތަނުން ބޭރު ކުރަމުންނެވެ.\nއިޒްރާއީލް ސިފައިން އަނެއްކާވެސް މަސްޖިދް އަލްއަޤްސާއަށް ގަދަކަމުން ވަދެއްޖެ


Aharumen halaakuvedhanee amilla ah, idhikolheh beynumeh noon: Nihaad\nއަހަރުމެން ހަލާކުވެދަނީ އަމިއްލައަށް، އިދިިކޮޅެއް ބޭނުމެއް ނޫން: ނިހާދު\n-3days ago2- ފަތޯނާ ފާއިޒް\nވެރިކަން ކުރާ މައި ޕާޓީ، އެމްޑީޕީ ހަލާކުވެދަނީ އަމިއްލައަށް ކަމަށާއި، މިކަމަށްޓަކައި އިދިިކޮޅެއް ބޭނުން ނުވާ ކަމަށް ރައްޔިތުންގެ މަޖިލީހުގެ ފޭދޫ ދާއިރާގެ މެންބަރު މުޙައްމަދު ނިހާދު ވިދާޅުވެއްޖެއެވެ.\nނިހާދު މިހެން ވިދާޅުވެފައިވަނީ، އެކި ކަންކަމުގައި އެމްޑީޕީގެ ތެރޭގައި ޚިޔާލު ތަފާތުވުންތައް އުފެދިފައިވާ ދަނޑިވަޅެއްގައި ކުރެއްވި ޓްވީޓެއްގައެވެ. އެގޮތުން އެކި ފަރާތްތަކަށް ލިބުނު ގެއްލުމުގެ ބަދަލު ދިނުމުގެ މަސައްކަތް ކުރިއަށްދާއިރު، މަޖިލީހުގެ ރައީސް މުޙައްމަދު ނަޝީދުގެ ފެކްޝަން މިކަމާއި ދެކޮޅަށެވެ. މިކަމުގެ ދިފާޢުގައި ވާހަކަ ދައްކަނީ، ރައީސް އިބްރާހީމް މުޙައްމަދު ޞާލިޙުގެ ފެކްޝަނުންނެވެ.\nރައީސް ނަޝީދު، ރާއްޖޭގެ ވެރިކަމުގެ ނިޒާމު، ބަރުލަމާނީ ނިޒާމަކަށް ބަދަލު ކުރައްވަން ބޭނުންފުޅުވާ ކަމަށް ވިދާޅުވެ، އެވާހަކަ ރައީސް ޞާލިޙުއާއި މެސެޖަކުން ވަނީ ހިއްސާ ކުރައްވައިފައެވެ. މިއާއިއެކު، އެމްޑީޕީގެ ތެރޭގައި ޚިޔާލުތަފާތުވުންތައް އުފެދިގެން ގޮސްފައިވެއެވެ.\nމި އޮތީ މަޖިސް ޕާޓީއާ ސަރުކާރު ޕާޓީއެވެ. މަޖިލިސް ޕާޓީއަކީ އިދިކޮޅު ޕާޓީއެވެ. އެ ޕާޓީން ބުނަނީ ސަރުކާރު ޕާޓީ އިސްތިއުފާދީ މަޖިލިސް ޕާޓީއާ ވެރިކަން ހަވާލު ކުރާށެވެ. ދެރައީ ވެރިކަން ދިނީމަ އެކަންވެސް ނުވިކަމެވެ.މަޖިލިސްވެސް ނުހިންގުނެވެ.\nއިދިކޮޅަކި ރައީސް ނަޝީދު އޭނައަށް ވެރިކަން ނުލިބޭހާ ހިނދަކު


އިސްމާއިލް ފަތުހީ ކޮވިޑް ބަލީގައި އަވަހާރަވެއްޖެ | Sandhaanu\nއިސްމާއިލް ފަތުހީ ކޮވިޑް ބަލީގައި އަވަހާރަވެއްޖެ\nކުރީގެ އޮޑިޓާ ޖެނެރަލް އިސްމާއިލް ފަތުހީ ކޮވިޑް- 19 ބަލީގައި މިއަދު އަވަހާރަވެއްޖެ އެވެ.\nއިސްމާއީލް ފަތުހީ އަވަހާރަވީ ކޮވިޑަށް ޕޮޒިޓިވްވެ ދަރުމަވަންތަ ހޮސްޕިޓަލުގައި ފަރުވާ ހޯއްދަވަމުން ގެންދަވަނިކޮށެވެ.\nރާއްޖޭގެ އޮޑިޓް ދާއިރާގަ އާއި މާލީ ދާއިރާގައި ދިގު މުއްދަތެއް ވަންދެން ހިދުމަތްތަކެއް ކުރައްވާފައިވާ ފަތުހީ އަވަހާރަވިއިރު އުމުރުފުޅަކީ 80 އަހަރެވެ.\nރާއްޖޭގެ އޮޑިޓް އޮފީސް ހަރުދަނާ އުސޫލުތަކެއްގެ ތެރެއިން ހިންގެވުމުގެ މޭސްތިރިއަކީ ފަތުހީ އެވެ. އަދި މީގެ އިތުރުން ފަތުހީ އަކީ ރާއްޖޭގެ އެކައުންޓިން ދާއިރާއަށް ބޮޑު އިންގިލާބެއް ގެނުވި ފަރާތެވެ.\nއިސްމާއިލް ފަތުހީ އަށް 2019 ވަނަ އަހަރު ވަނީ ލައިފްޓައިމް އެޗީވްމެންޓް އެވޯޑުވެސް އަރުވައިފަ އެވެ.\nއިންޑިއާގެ ބޮމްބޭ ޔުނިވަސިޓީން ކޮމާސް ޑިގްރީއެއް ހާސިލް ކުރައްވުމަށް ފަހު 1969 ވަނަ އަހަރު އޮޑިޓާ ކަމުގެ މަގާމު އެމަނިކުފާނު ހަވާލުވުމަށްފަހު ހަރުދަނާ ގޮތެއްގައި އޮޑިޓް އޮފީސް ހިންގުމަށް ބޮޑެތި މަސައްކަތްތަކެއް ކުރެއްވިއެވެ. އެގޮތުން އެންމެ ބޮޑު އިސްކަމެއް ދެއްވައިގެން މުވައްޒަފުން ތަމްރީނު ކުރިއެވެ.\nރައީސް މައުމޫނުގެ ވެރިކަމުގައި އޮޑިޓާ ޖެނެރަލް ކަން ކުރެއްވި އިސްމާއިލް ފަތުހީ ވަނީ 1993 ނޮވެމްބަރުން ފެށިގެން 2008 ގެ ޖެނުއަރީ 16ގެ ނިޔަލަށް އެ މަގާމު އަދާކުރައްވައިފައެވެ.\nރާއްޖޭގައި އެންމެ ފުރަތަމަ ހުޅުވި ބޭންކް، ސްޓޭޓް ބޭންކް އޮފް އިންޑިއާގެ މާލޭ ގޮފި ހުޅުވިއިރު އެ ބޭންކްގައި ސަރުކާރުގެ އޮފީސްތަކުގެ އެކައުންޓްތައް ހިންގުމުގައި ހިސާބުތައް ގެންގުޅެންވީ ގޮތް އިންތިޒާމް ކުރުމުގެ މަސައްކަތުގައި އިސްމާއީލް ފަތުހީ މުހިއްމު ދައުރެއް އަދާކުރައްވާފައިވެ އެވެ. އަދި މީގެ އިތުރުން ބީއެމްއެލް އުފެއްދުމަށްޓަކައި ބަންގްލަދޭޝްގެ ސަރުކާރާއި އަދި އެ ސަރުކާރު ހިމެނިފައިވާ ކުންފުނި، އިންޓަނޭޝަނަލް ފައިނޭންސް އިންވެސްޓްމަންޓް ކޮމްޕެނީއާ ކުރެވުނު މަޝްވަރާތަކުގައި އެންމެ މުހިއްމު ދައުރެއް އަދާކުރެއްވި ބޭފުޅަކީ ފަތުހީ އެވެ. އަދި ކަމާބެހޭ އެގްރީމަންޓް އެކުލަވައިލުމާއި، ބޭންކަށް ބޭނުންވާ މީހުން ތަމްރީނު ކުރުމަށް ކުރެވުނު މަސައްކަތްތަކުގައި ވެސް ފަތުހީގެ ދައުރު ހާއްސަ ގޮތެއްގައި ފާހަގަކުރެވެ އެވެ.\n46 އަހަރަށްވުރެ ދިގު މުއްދަތަކަށް ސަރުކާރަށް ހިދުމަތްތަކެއް ކޮށްދެއްވި އިސްމާއިލް ފަތުހީއަށް 2013 ވަނަ އަހަރު ވަނީ ނިޝާން އިއްޒުއްދީނުގެ އިއްޒަތްވެސް ދައުލަތުން އަރުވާފައެވެ.\nއިސްމާއީލް ފަތުހީ އަވަހާރަވިއިރު އަނބިކަނބަލުން ވެސް ގެންދަވަނީ ކޮވިޑަށް ފަރުވާ ހޯއްދަވަމުންނެވެ.\nކޮވިޑުގައި އިސްމާއިލް ފަތުހީ މިއަދު އަވަހާރިވިއިރު އެ ބަލީގައި މަރުވި މީހުންގެ ޖުމްލަ ވަނީ 126 އަށް އަރައިފަ އެވެ.


ކުޅުދުއްފުށީ ކައުންސިލް މެންބަރުންނާ އެމްޑީޕީގެ ޗެއަރޕާސަން މޫސާ މަނިކު ބައްދަލުކުރައްވައިފި – Maldivian Democratic Party\n17 ސެޕްޓެމްބަރު 2012\nކުޅުދުއްފުށީ ކައުންސިލް މެންބަރުންނާ އެމްޑީޕީގެ ޗެއަރޕާސަން މޫސާ މަނިކު ބައްދަލުކުރައްވައިފި\nހދ.ކުޅުދުއްފުށީ ކައުންސިލް މެންބަރުންނާ އެމްޑީޕީގެ ޗެއަރޕާސަން ރީކޯ މޫސާ މަނކި ބައްދަލުކުރައްވައިފިއެވެ.\nއެމްޑީޕީ އޮފީހުގައި ރޭ އޮތް މި ބައްދަލުކުރެއްވުމުގައި ރައްޔިތުންގެ މަޖިލީހުގެ ކުޅުދުއްފުށީ އުތުރު ދާއިރާގެ މެންބަރު އަބްދުލް ޣަފޫރު މޫސާ ވެސް ބައިވެރިވެވަޑައިގެން ކުޅުދުއްފުށީގެ ތަރައްގީއަށް ދިމާވެފައިވާ މައްސަލަތައް އެމްޑީޕީގެ ޗެއަރޕާސަންގެ ސަމާލުކަމަށް ގެންނެވިއެވެ.\nއެގޮތުން އެމްޑީޕީގެ ސަރުކާރުން ކުރުމުއްދަތެއްގެ ތެރޭގައި ކުޅުދުއްފުށީގައި ތަރައްގީގެ ވަރަށް ގިނަ މަޝްރޫއުތައް ފަށާފައިވީ ނަމަވެސް އިންތިޚާބަކާ ނުލައި ކުއްލި ގޮތަކަށް އެމްޑީޕީގެ ސަރުކާރު ބަދަލުކުރުމަށް ފަހު މިހާރު ސަރުކާރާ ހަވާލުވެގެން ތިބި ފަރާތްތަކުން ކުޅުދުއްފުށީގެ ތަރައްގީގެ މަޝްރޫއުތައް ހުއްޓާލާފައިވާތީ އެކަމާ ބެހޭ ގޮތުން ރޭގެ ބައްދަލުވުމުގައި ފުޅާ ދާއިރާއެއްގައި މަޝްވަރާ ކުރެވުނެވެ.\nސަރުކާރު ބަދަލުވުމުން އެންމެ ބޮޑަށް ގެއްލުންވި އެއް ރަށަކީ ކުޅުދުއްފުށިކަން އެ ރަށު ކައުންސިލް މެންބަރުން ރޭގެ ބައްދަލުވުމުގައި ފާހަގަކުރެއްވިއެވެ. އަދި ކުޅުދުއްފުއްޓަށް ޣަފޫރު ވެދެއްވާ އެހީ ފާހަގަކޮށް އޭނާއަށް ކުޅުދުއްފުށީ ކައުންސިލް މެންބަރުން ޝުކުރުއަދާކުރެއްވިއެވެ. މީގެ އިތުރުން ކުޅުދުއްފުށީގައި އެމްޑީޕީގެ ހަރަކާތްތައް ވަރަށް ފޯރިއާއެކު ކުރިޔަށްދާ ކަމަށާއި، އެރަށުގައި މިހާރުވެސް އެމްޑީޕީގެ އިތުރު ހަރުގެތައް އެޅުމުގެ މަސައްކަތް ކުރިޔަށްދާކަން ފާހަގަކުރެއްވިއެވެ.\nމި ބައްދަލުވުމުގައި ޣަފޫރު ދެއްކެވި ވާހަކައިގައި، ކުޅުދުއްފުށީ ހޮސްޕިޓަލް ވެސް އާދައިގެ ސިއްހީ މަރުކަޒެއްގެ ދަރަޖައަށް ވެއްޓިފައިވާ ކަން ފާހަގަކުރެއްވިއެވެ. އަދި ކުޅުދުއްފުއްޓާއި އަތޮޅުތަކުގެ އެހެން ރަށްރަށުގެ ތަރައްގީގެ މަޝްރޫއުތައް މިހާރު ހުއްޓާލާފައިވީ ނަމަވެސް އެ މަޝްރޫއުތަކަށް އެމްޑީޕީ ސަރުކާރުން ބަޖެޓްކުރި ފައިސާ މިއަހަރުގެ ބަޖެޓުގައި ހުންނާނޭ ކަމަށް ޣަފޫރު ވިދާޅުވިއެވެ.\nރޭގެ ބައްދަލުވުމުގައި މޫސަ ދެއްކެވި ވާހަކަފުޅުގައި މިހާރު ސަރުކާރާ ހަވާލުވެގެން ތިބި ފަރާތްތަކުން “ރައްޔިތުންގެ ލާބައާއި މަންފާއަށް ކަމެއް ކޮށްފާނޭ ކަމަށް،” ދެކެވަޑައިނުގަންނަވާ ކަމަށާއި، އެހެން ނަމަވެސް އެމްޑީޕީ ސަރުކާރުން ފަށާފައިވާ އަދި ފަށަން ހަމަޖެއްސި ތަރައްގީގެ މަޝްރޫއުތައް ހިންގުމަށް މަޖިލިސް މެދުވެރިކޮށް މަސައްކަތްކުރައްވާނޭ ކަމަށް ވިދާޅުވިއެވެ.


މަސައްކަތު - ކްލީނިންގ އެސިސްޓެންޓް\nގްރޭޓަރ މާލެ އޭރިއާ- ބިޒްނަސް ޑެވެލޮޕްމަންޓް އެންޑް އެޑްމިނިސްޓްރޭޝަން ޑިވިޜަން\nބިޒްނަސް ޑެވެލޮޕްމެންޓް އެންޑް އެޑްމިނިސްޓްރޭޝަން ޑިވިޜަން – ގްރޭޓަރ މާލެ އޭރިއާ\nކޮންސްޓްރަކްޝަން އެންޑް ޑްރެޖިންގ ޑިވިޜަން - އެމްޓީސީސީ ކަނޑައަޅައި ސައިޓެއްގައި\nމަގާމާއި ގުޅޭ ދާއިރާއަކުން ޑިގްރީއެއް ހާސިލްކޮށްފައިވާނަމަ 2500ރ\nމަގާމާއި ގުޅޭ ދާއިރާއަކުން ޑިޕްލޮމާއެއް ހާސިލްކޮށްފައިވާނަމަ 1500ރ\nސިވިލް އިންޖިނިއަރިންގ ނުވަތަ ލޭންޑް ސަރވޭއިންނާއި ގުޅުން ހިރު ދާއިރާއަކުން ޑިގްރީ ހާސިލްކޮށްފައިވުން ނުވަތަ\nސިވިލް އިންޖިނިއަރިންގ ނުވަތަ ލޭންޑް ސަރވޭއިންނާއި ގުޅުން ހިރު ދާއިރާއަކުން ޑިޕްލޮމާ ހާސިލްކޮށްފައިވުމާއިއެކު 01 އަހަރު ދުވަހުގެ މަސައްކަތު ތަޖުރިބާ ލިބިފައިވުން\nކޮންސްޓްރަކްޝަން އެންޑް ޑްރެޖިންގ ޑިވަޜަން – އެމްޓީސީސީ ޓަވަރ\n26،000ރ – 27،000ރ\nސިވިލް އިންޖިނިއަރިންގ ޕޮރޮޖެކްޓް މެނޭޖްމަންޓް ފަދަ ކޮންސްޓްރަކްޝަންއާއި ގުޅޭ ދާއިރާއަކުން ޑިގްރީ ފުރިހަމަކޮށްފައިވުމާއި އެކު ޕްރޮޖެކްޓް ހިންގުމުގެ ދާއިރާއިން މަދުވެގެން4އަހަރުދުވަހުގެ މަސައްކަތުތަޖުރިބާ ލިބިފައިވުން ނުވަތަ\nސިވިލް އިންޖިނިއަރިންގ ޕޮރޮޖެކްޓް މެނޭޖްމަންޓް ފަދަ ކޮންސްޓްރަކްޝަންއާއި ގުޅޭ ދާއިރާއަކުން ޑިޕްލޮމާ ފުރިހަމަކޮށްފައިވުމާއި އެކު ޕްރޮޖެކްޓް ހިންގުމުގެ ދާއިރާއިން މަދުވެގެން5އަހަރުދުވަހުގެ މަސައްކަތުތަޖުރިބާ ލިބިފައިވުން\nމައިކްރޮސޮފްޓް އޮފިސް ޕެކޭޖްއާއި އޮޓޯކޭޑްއަށް އަހުލުވެރިވެފައިވާ ފަރާތްތަކަށް އިސްކަންދެވޭނެ.\nސުޕަވައިޒަރުގެ އިރުޝާދުގެ ދަށުން ކްރޭން އޮޕަރޭޓްކުރުން. މިމަޤާމުގެ މަސްޢޫލިއްޔަތުގެ ތަފްސީލް ކުންފުނީގެ ވެބްސައިޓް https://mtcc.mv/careers/ އިން ފެންނަން ހުންނާނެއެވެ.\nމެރިން މެކޭނިކް ޓްރެއިނީ (ޑްރެޖަރ)\nމަގާމާއި ގުޅޭ ދާއިރާއަކުން މަދުވެގެން 01 އަހަރު ދުވަހުގެ ތަޖުރިބާ ލިބިފައިވުން\nމަގާމާއި ގުޅޭ ދާއިރާއަކުން ޑިޕްލޮމާ ހާސިލް ކޮށްފައި ވުމާއިއެކު މަދުވެގެން2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nކޮންސްޓްރަކްޝަން އެންޑް ޑްރެޖިން ޑިވިޜަން – ޖައްރާފާ 02/03\nޑްރެޖަރ އޮޕަރޭޓަރ މަސައްކަތުގައި 02 އަހަރު ދުވަހުގެ ތަޖުރިބާލިބިފައިވުން.\nޖީސީއީ އޯލެވެލް ހާސިލް ކޮށްފައިވުން، ނުވަތަ\nބަސް ޑްރައިވަރ/ބަސް ޑްރައިވަރ ޓްރެއިނީ\nލައިސެންސް ކެޓަގަރީ (B0) ލިބިފައިވުން – (ބަސް ޑްރައިވަރ)\nލައިސެންސް ކެޓަގަރީ (B2) ލިބިފައިވުން – (ބަސް ޑްރައިވަރ ޓްރެއިނީ)\nކޮންސްޓްރަކްޝަން އެންޑް ޑްރެޖިންގ ޑިވިޜަން – އެމްޓީސީސީ ޓަވަރު\nމެރިން ޓްރާންސްޕޯޓް ޑިވިޜަން – ފ. ފީއަލި\nއޮޑިދޯނި ފަހަރު ދުއްވުމުގެ ލައިސަންސް ލިބިފައިވުމާއިއެކު އޮޕަރޭޓަރ ސެޓްފިކޭޝަން2ފުރިހަމަކޮށްފައިވުން\nދޯނި ދުއްވުމުގެ ލައިސަންސް އޮތުމާއި އެކު ދުއްވުމުގެ ތަޖުރިބާހުރި ފަރާތަކަށްވުން.\nއިންޖިނިއަރިންގ އެންޑް ޑޮކިންގ ޑިވިޜަން – ކ. ތިލަފުށި\nމަގާމާއި ގުޅޭ ދާއިރާއަކުން އެމްއެންކިއުއެފް ލެވެލް 07 ގެ ސަނަދެއް ހާސިލްކޮށްފައިވުމާއިއެކު މަދުވެގެން 01 އަހަރުދުވަހުގެ މަސައްކަތުގެ ތަޖުރިބާ ލިބިފައިވުން ނުވަތަ\nވީމާ, މިމަޤާމްތަކަށް ޝައުޤުވެރިވެލައްވާ ފަރާތްތަކުން އެމްޓީސީސީގެ އޮންލައިން ޖޮބް އެޕްލިކޭޝަން ޕޯޓަލް މެދުވެރިކޮށް 2022 ޖެނުއަރީ 14 ވަނަ ދުވަހުގެ 00:00 ގެ ކުރިން އެޕްލިކޭޝަން ހުށަހަޅަންވާނެއެވެ.\nމި މަޤާމުތަކަށް ޝޯޓްލިސްޓްކުރެވޭ ފަރާތްތަކަށް އިންޓަރވިއު ކުރުން 2022 ޖެނުއަރީ 16 ން 2022 ޖެނުއަރީ 20 އާއި ދެމެދު ކުރިއަށް ގެންދެވޭނެއެވެ.\nނަންބަރު: MTCC-HRD /IU/2022/003\nސުންގަޑި: 13 ޖަނަވަރީ 2022 23:59


Gaumee anhen volley team registrar kurumah Latheebe hushahalhaifi\nގައުމީ އަންހެން ވޮލީ ޓީމު ރަޖިސްޓްރީ ކުރުމަށް ލަތީބެ ހުށަހަޅައިފި\nކޮމިޝަނާ އޮފް ސްޕޯޓްސް އަހްމަދު ސަލީމަށަް ލަތީބެ ވަނީ ސިޓީއެއް ފޮނުވައިފަ\nކ. މާލެ | 28 އޮކްޓޯބަރ 2019 | ހޯމަ 19:13 | 2,201\nގައުމީ އަންހެން ވޮލީ ޓީމު - ސޯޝަލް މީޑިއާ\nއޭޝިއަން ވޮލީ ބޯލް ކޮންފަޑެރޭޝަން (އޭވީސީ) ގެ އެންގުމާއެކު ގައުމީ އަންހެން ވޮލީ ޓީމު ރަޖިސްޓްރީ ކުރުމަށް ވޮލީ ބޯޅަ އެސޯސިއޭޝަން އޮފް މޯލްޑިވްސް (ވީއޭއެމް) ގެ އިންތިހާބީ ރައީސް މުހައްމަދު ލަތީފް (ލަތީބެ) ބަންގްލަދޭޝްގެ ވޮލީ އެސޯސިއޭޝަނަށް ހުށަހަޅައިފިއެވެ.\nއޭވީސީގެ ރައީސް ސޮއިކުރަށްވާ ބަންގްލަދޭޝްގެ ވޮލީ ފެޑަރޭޝަނަށް ފޮނުވައިފައިވާ ސިޓީގައި ބުނެފައިވަނީ ރާއްޖޭގެ ސްޕޯޓްސް ކޮމިޝަނުން އުފައްދައިފައިވާ ނޯމަލައިޒޭޝަން ކޮމެޓީ ބަލައި ނުގަންނަ ކަމަށާއި އެހެން ކަމުން އޭވީސީ އާއި ގުޅޭ މުބާރާތެއްގައި އެ ކޮމިޓީއާއި މުޢާމަލާތް ކުރެވިގެން ނުވާނެ ކަމަށެވެ. އަދި ނޯމަލައިޒޭޝަން ކޮމެޓީގެ ބަދަލުގައި ލަޠީފާއި މުޢާމަލާތް ކުރުމަށް ވަނީ އަންގާފައެވެ.\nމިއާއެކު ކޮމިޝަނާ އޮފް ސްޕޯޓްސް އަހްމަދު ސަލީމަށް އެޑްރެސް ކޮށް ލަތީބެ ފޮނުވައިފައިވާ ސިޓީގައި ބުނެފައިވަނީ ބަންގްލަދޭޝްގައި ބޭއްވުމަށް ހަމަޖެހިފައިވާ އޭޝިއަން ސެންޓްރަލް ސީނިއަރ ވިމެންސް ވޮލީބޯލް ޗެމްޕިއަންޝިޕްގައި ރާއްޖެއިން ބައިވެރިވުމާއި ގުޅޭގޮތުން އެއްވެސް މުޢާމަލާތެއް، ނޯމަލައިޒޭޝަން ކޮމިޓީއާއި ނުކުރުމަށް އޭޝިއަން ވޮލީބޯލް ކޮންފެޑަރޭޝަންގެ ރައީސް ސޮއިކުރައްވާ 2019 އޮކްޓޫބަރ 26 ވަނަ ދުވަހު ބަންގްލަދޭޝްގެ ވޮލީބޯޅަ އެސޯސިއޭޝަނަށް ސިޓީއެއް ފޮނުއްވާފައި ކަމަށެވެ. އަދި މުބާރާތުގައި ދިވެހި ޓީމެއް ބައިވެރިކޮށްދިނުން އެދިވަޑައިގެން، މުބާރާތުގައި ބައިވެރިވުމަށް ދަޢުވަތު ދެއްވާފައިވާ ކަމަށްވެސް ލަތީބެގެ ސިޓީގައި ފާހަގަ ކޮށްފައިވެއެވެ.\nރާއްޖޭގެ ވޮލީގެ ޙާލަތު ގޯސްވެފައިވާ އިރު ނޯމަލައިޒޭޝަން ކޮމެޓީން މި މަހު 24 ގައި ބާއްވަން އުޅުނު ވޮލީ އިންތިޚާބު ވަނީ މުއްދަތެއް ނެތް ގޮތަށް ފަސް ކޮށްފައެވެ. ބެލެވިފައިވާ ގޮތުން މި އިންތިޚާބު ފަސް ކޮށްފައިވަނީ އެފްއައިވީބީން އިންތިޚާބު ބަލައި ނުގަންނަ ކަމަށް ބުނުމުންނެވެ.


#MDPPrimary2019 ge vaguthee natheeja iulaan kuran fashaifi\n18 ޖެނުއަރީ 20190ކޮމެންޓް\nއެމްޑީޕީ މަޖިލިސް ޕްރައިމަރީގެ ވޯޓްލުން ފެށިގެން ކުރިއަށް ދަނީ\nމަޖިލިސް 2019 ގެ އެމްޑީޕީ ޕްރައިމަރީގައި ވާދަކުރެއްވި އެމްޑީޕީގެ ލީޑަރޝިޕްގެ ބޭފުޅުންގެ ތެރެއިން ގިނަ ބޭފުޅުން ޓިކެޓް ކާމިޔާބު ކުރައްވައިފިއެވެ.\nޓިކެޓް ކާމިޔާބު ކުރެއްވި ބޭފުޅުންގެ ތެރޭގައި މައްޗަންގޮޅި މެދު ދާއިރާގެ ޓިކެޓް ކާމިޔާބު ކުރެއްވި ރާއްޖޭގެ ކުރީގެ ރައީސް އަދި އެމްޑީޕީގެ ރައީސް މުހައްމަދު ނަޝީދުއާއި ހެންވޭރު އުތުރު ދާއިރާއަށް ވާދަކުރެއްވި އެމްޓީޕީގެ ޗެއާޕާފަސް ހަސަން ލަތީފު ހިމެނިވަޑައިގަންނަވައެވެ.\nހުޅުމާލެ ދާއިރާއަށް ވާދަކުރެއްވި އެމްޑީޕީގެ ޗެއާޕާސަންގެ ނައިބު އަލީ ނިޒާޒުވެސް ވަނީ ޓިކެޓް ކާމިޔާބު ކުރައްވާފައެވެ. ނަމަވެސް މާފަންނު މެދު ދާއިރާއަށް ވާދަކުރެއްވި އެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރަށްވަނީ ނާކާމިޔާބީއާއި ކުރިމަތިވެވަޑައިގެންފައެވެ.\nއަނަސްއާއި ވާދަކުރައްވާ އެދާއިރާގެ ޓިކެޓް ކާމިޔާބު ކުރެއްވީ 17 ވަނަ ރައްޔިތުންގެ މަޖިލީހުގެ އެދާއިރާގެ މެމްބަރު އިބްރާހިމް ރަޝީދު، ބޮންޑޭ އެވެ.\nމިއަދު ބޭއްވި ޕްރައިމަރީގެ ވަގުތީ ނަތީޖާ ދައްކާގޮތުން މަޖިލީހުގެ ވައިކަރަދޫ ދާއިރާގެ މެމްބަރު މުހައްމަދު ނާޒިމްއާއި ހިތަދޫ މެދު ދާއިރާގެ މެމްބަރު ބުރިގޭޑިއާ ޖެނެރަލް އިބްރާހިމް ދީދީއާއި ހެންދޭރު ދެކުނު ދާއިރާގެ މިހާރުގެ މެމްބަރު މުހައްމަދު އަބްދުލްކަރީމް (ރުކުމާ) އަށްވެސް ވަނީ ޕްރައިމަރީގައި ނާކާމިޔާބީއާ ކުރިމަތިވެވަޑައި ގެންފައެވެ.\nގަލޮޅު ދެކުނު ދާއިރާގެ އެމްޑީޕީ ޕްރައިމަރީ ކާމިޔާބު ކުރެއްވީ މީކާއީލް ނަސީމް\nގަލޮޅު ދެކުނު ދާއިރޭގެ ވޯޓް އިމާދުއްދީން ސްކޫލްގައި ކުރިއަށް އަދިނކޮށް ބަޔަކު އެސަރަހައްދަށް ކަޅުތެޔޮ ޖަހައިފި\nތޮއްޑޫ ދާއިރާގެ އެމްޑީޕީ ޕްރައިމަރީ ކާމިޔާބު ކުރައްވީ ހަސަން ޝިޔާން\nCongratulations to @HaroonRshdh who won the #VillingilliDhaairaa primary.\nI would like to thank Kolamaafushi for its deep trust in me & I hope to strengthen my bond with Villingilli.\nA huge thanks to my loyal team. We remain firmly with Haroon to win this seat for MDP.\n— Dhiyana 🎈 (@dhiyanasaid) January 18, 2019\nފޮނަދޫ ދާއިރާގެ އެމްޑީޕީ ޕްރައިމަރީ ކާމިޔާބު ކުރައްވާފައިވަނީ ގާނޫނީ ވަކީލް މޫސާ ސިރާޖް\nކުރީގެ ބަންޑާރަ ނައިބު އަދި ވިޔަފާރިވެރިޔާ އަބްދުﷲ ޖާބިރުގެ އަނބިކަނބަލުން ފާތިމަތު ދިޔާނާ ސައީދު އާއި ވާދަކުރައްވާ ވިލިނގިލީ ދާއިރާގެ ޓިކެޓް ކާމިޔަބު ކުރެއްވީ ހާރޫން ރަޝީދެވެ. ޖާބިރަށްވަނީ ކާށިދޫ ދާއިރާގެ ޕްރައިމަރީވެސް ނާކާމިޔާބު ވެފައެވެ.\nއެމްޑީޕީ ޕްރައިމަރީގައި ހިތަދޫ މެދު ދާއިރާގެ ޓިކެޓް އަހްމަދު ރަޝީދު ކާމިޔާބު ކުރައްވައިފި. ހިޔަލީ މުހައްމަދު ރަޝީދުގެ ކޮއްކޮ އަހުމަދު ރަޝީދު ޓިކެޓް ކާމިޔާބު ކުރެއްވީ މިހާރުގެ އެދާއިރާގެ މެމްބަރު ބްރިގޭޑިއަރ ޖެނެރަލް އިބްރާހިމް ދީދީއާއި ވާދަކުރައްވައިގެންނެވެ\nހެންވޭރު ހުޅަނގު ދާއިރާގެ އެމްޑީޕީ ޓިކެޓް އެޕާޓީގެ ޗެއާޕާސަން ހަސަން ލަތީފުވަނީ ކާމިޔާބު ކުރައްވާފައި\nތިމަރަފުށީ ދާއިރާގެ ޓިކެޓް މިހާރުވެސް އެދާއިރާގެ މެމްބަރު މުހައްމަދު މުސްތަފާ ކަމިޔާބު ކުރެއްވިއިރު އައްޑޫ މީދޫ ދާއިރާގެ ޓިކެޓް ކާމިޔާބު ކުރެއްވީ މިހާރުވެސް އެދާއިރާގެ މެމްބަރު ރޮޒައިނާ އާދަމެވެ.\nވައިކަރަދޫ ދާއިރާގެ މިހާރުގެ މެމްބަރު މުހައްމަދު ނާޒިމްއާއި، ކާށިދޫ ދާއިރާއަށް ވާދަކުރެއްވި އެދާއިރާގެ ކުރީގެ މެމްބަރު އަބްދުﷲ ޖާބިރަށްވަނީ ޕްރައިމަރީގައި ނާކާމިޔާބީއާއި ކުރިމަތިވެވަޑައިގެންފައެވެ. މިދާއިރާގެ ޓިކެޓް ކާމިޔާބު ކުރައްވާފައިވަނީ ހުސައިން ޒިޔާދު\nMirey ge haruge event ga Raeesul Jumhooriya @ibusolih aa Raees @MohamedNasheed baiverive vadaigannavaane. Hurihaa beyfulhunnah dhauvathu aruvan\n— MDP Secretariat (@MDPSecretariat) January 18, 2019\nހުޅުމާލެ ދާއިރާގެ އެމްޑީޕީ ޕްރައިމަރީ ކާމިޔާބު ކުރައްވާފައިވަނީ އެމްޑީޕީގެ ޗެއާޕާސަންގެ ނައިބު އަލީ ނިޔާޒު\nތުޅާދޫ ދާއިރާގެ ޓިކެޓް ކާމިޔާބުކުރެއްވީ ގާނޫނީ ވަކީލާ ހިސާން ހުސައިން\nމައްޗަންގޮޅި މެދު ދާއިރާގެ އެމްޑީޕީ ޓިކެޓް ކުރީގެ ރައީސް މުހައްމަދު ނަޝީދުވަނީ ކާމިޔާބު ކުރައްވާފަ\nކިނބިދޫ ދާއިރާގެ ޓިކެޓް ކާމިޔާބުކުރައްވާފައިވަނީ މަޖިލީހުގެ އަލިފުށީ ދާއިރާގެ ކުރީގެ މެމްބަރު މުހައްމަދު ނާޝިޒް، ނާޝިޒްއަކީ މީދޫ ދާއިރާގެ މިހާރުގެ މެމްބަރު ރޮޒައިނާ އާދަމްގެ ފިރިކަލުން\nކެނދިކުޅުދޫ ދާއިރާގެ ޕްރައިމަރީ ކާމިޔަބު ކުރައްވާފައިވަނީ މަޖިލީހުގެ ކެނދުކުޅުދޫ ދާއިރާގެ ކުރީގެ މެމްބަރު އަހުމަދު އީސާ\nގަމުދާއިރާގެ އެމްޑީޕީ ޕްރައިމަރީ ރާއްޖެޓީވީގެ ކުރީގެ ނޫސްވެރިޔާ މުހައްމަދު ވިސާމް ކާމިޔާބުކޮށްފި\nAlhugadu hanimaadhoo dhaairaage primary 89% Vure mathin kaamiyaabu kohfin.\nVote dhehvi ehme beyfulhun nashaa alhugada eku masakai kurevi Hurihaa beyfulhuh ah v bodah shukuriyaa.\n— Abdul Gafoor (@gafoor2656) January 18, 2019\nMDP ge Raees, Raees Mohamed Nasheed bajverive vadaigannavaa haassa event eh mirey 18/1 ge 10:30 ga MDP Harugeyga onnaane. Hurihaa beyfulhunnah dhauvathu aruvan\nހަނިމާދޫ ދާއިރާގެ ޕްރައިމަރީގައި މާލޭ ފޮއްޓާއި ހަނިމާދޫ އަދި ނައިވާ ދޫ ފޮށީގެ ނަތީޖާ އިއުލާނުކޮށްފައިވާއިރު، އެދާއިރާއަށް ކުރިމަތިލެއްވި އަބްދުލްޤަފޫރު މޫސާ މިހާތަނަށްވަނީ 90 އިންސައްތައަށް ވުރެ ގިނަ ވޯޓް ހޯދާފައެވެ.\nބައެއް ވޯޓް ފޮށިތަކުގެ ނަތީޖާ ޢިއުލާނުކުރަން ފަށައިފި\n#MDPPrimary2019 ge vote lun Hiriyaa School gai kuriah dhanee pic.twitter.com/sZ1dFx4EVJ\n#MDPPrimary2019 ge vote lun kuriah dhanee pic.twitter.com/9szyYjksZo\nނަމަވެސް ވޯޓް ލުމަށް ކިއުގައި މީހުން ނެތް ދާއިރާތަކުގެ ވޯޓް ފޮށިތައް 8:30 ގައި ބަންދުކުރާނެކަމަށް އެމްޑީޕީން ބުނެއެވެ.\nމިއަދު ކުރިއަށްދާ އެމްޑީޕީ މަޖިލިސް ޕްރައިމަރީގެ ވޯޓް ލުމުގެ ވަގުތު މިރޭ 9:30 އަށް އިރުރުކޮށްފިއެވެ.\n#MDPPrimary2019 ge vote lun mirey (18/1) 9:30 ah gadi ithuru kurevifaivaa vaahaka dhannavan. Namaves Que gai meehun neiy Dhaaira thakuge Vote lun reygandu 8:30 ah bandhu kuraane vaahaka dhannavan.\nRaeesuljumhooriyya @ibusolih #MDPPrimary2019 ga vote lavvaifi pic.twitter.com/5J4I8Oksoh\n#MDPPrimary2019 ge vote lun Arabiyya School gai kuriah dhanee pic.twitter.com/UrTuXocUw0\nމިއިންތިޚާބުގައި 279 ކެނޑިޑޭޓުން ވާދަކުރައްވާ ކަމަށާ، ވޯޓުލުމުގެ ޙައްޤު ލިބިފައިވާ 86،091 ޕާޓީގެ ދަފްތަރުގައި ހިމެނޭކަމަށް އެމްޑީޕީން ބުނެއެވެ.\nމީގެ އިތުރުން އިންޑިއާއާއި ސްރީލަންކާ އަދި މަލޭޝިއާގައިވެސް ވޯޓް ފޮށި ބެހެއްޓޭނެކަމަށް އެމްޑީޕީންވަނީ ބުނެފައެވެ.\nއެމްޑީޕީގެ މަޖިލިސް ޕްރައިމަރީގައި ރާއްޖޭގެ އެކި ހިސާބުގައި 270 ވޯޓު ފޮށި ބެހެއްޓޭނެކަމަށް އެޕާޓީން ބުނެއެވެ.\n#MDPPrimary2019 ge vote lun #Kaafu Huraa gai kuriah dhanee pic.twitter.com/HYjAAijwxb\n#MDPPrimary2019 ge vote lun Hiriyaa School gai kuriah dhanee pic.twitter.com/MwdS4Micxc\n#MDPPrimary2019 ge vote lun India kuriah dhanee pic.twitter.com/o9kuLDENXm\n#MDPPrimary2019 ge vote lun Sri Lanka gai feshigen kuriah dhanee pic.twitter.com/XzH4s0LyIE\nރާއްޖޭގެ ސިސާސީ ޕާޓީއަކުން ބާއްވާ އެތެރޭގެ އެންމެ ބޮޑު އިންތިހާބުކަމަށްވާ، އެމްޑީޕީގެ މަޖިލިސް ޕްރައިމަރީ 2019 މިއަދު 14:00 ފެށިގެން ކުރިއަށް އެބަ ދެއެވެ.


ރޮނަލްޑީނިއޯ އެއްފަހަރާ ދެމީހުނާއި އިންނަނީމިކަލް ނޫސް\nރޮނަލްޑިނިއޯ އާއި އޭޏާ އެއްފަހަރާ ކައިވެނި ކުރަން އުޅޭ ޕްރިސިއްލާ އާއި ބީޓްރިޒް\nރޮނަލްޑީނިއޯ އެއްފަހަރާ ދެމީހުނާއި އިންނަނީ\n24 މެއި 2018, 16:31 |\nބްރެޒިލްގެ މަޝްހޫރު ފުޓްބޯޅަ ތަރި ރޮނަލްޑިނިއޯ އެއްފަހަރާ ދެ މީހުނާއި ކައިވެނި ކުރަން ތައްޔާރުވަމުން އަންނަކަމުގެ ކަބަރުތައް ފެތުރެން ފަށައިފިއެވެ. ރޮނަލްޑީނިއޯ އެއް ވަގުތެއްގައި ކައިވެނި ކުރަން އުޅެނީ އޭނާ ގެ ދެ ލޯބިވެރިންނާއެކު އަންނަ އޯގަސްޓް މަހުގައެވެ.\nރޮނަލްޑޯ އިންނަން އުޅޭ ދެމީހުންގެ ތެރެއިން ފުރަތަމަ ލޯބިވެރިޔާ އާއީ އެކު ގިނަ ދުވަސްތަކެއް ވަންދެން ގުޅުން ބާއްވަމުން އައިސްފައި ވެއެވެ. ނަމަވެސް 2016 ވަނަ އަހަރުން ފެށިގެން އައު ކުއްޖަކާއި ރައްޓެހިވެގެން ގުޅުން ކުރިޔަށް ގެންދިޔައިރު ވެސް ކުރީގެ ލޯބިވެރިޔާއާއި އެކު އޮތް ގުޅުން ވެސް ކުރިޔަށް ގެންދާ ކަމަށް ކަބަރުތައް ބުނެއެވެ.\nއަން އޮގަސްޓްމަހުގައި ރޮނަލްޑީނިއޯ އިންނަން އުޅޭ ދެ އަންހެނުންނަކީ ޕްރިސިއްލާ އާއި ބީޓްރިޒް އެވެ. ރޮނަލްޑީނިއޯ އާއެކު މި ދެމީހުން އެކުގައި ދިރިއުޅޭނީ ބްރެޒިލްގެ ރިއޯ ޑި ޖެނެރީރޯ ގައި ހުންނަ އޭނާގެ 35 މިލިޔަން ޕައުންޑްގެ އަގު ބޮޑު ގެއެއްގައެވެ.\nރޮނަލްޑީނިއޯ މި ދެ މީހުންނާއި މެދު އެއްވެސް ތަފާތު ކުރުމެއް ނުގެންގުޅޭ ކަމަށް ކަބަރުތައް ބުނެއެވެ. އެގޮތުން އެކަކަށް ދޭ ކޮންމެ ހަދިޔާއެއް އަނެކަކަށް ވެސް ދޭ ކަމަށް ވެއެވެ. ދާދި ފަހުން ރޮނަލްޑީނިއޯ ޖަޕާނަށް ކުރި ދަތުރެއްގައި މި ދެ މީހުންނާއެކު ނަގާފައިވާ ފޮޓޯތަކަކާއި ވީޑިއޯއެއް އާނާގެ އިންސްޓްގްރާމްގައި ޝެއަރކޮށްފައި ވެއެވެ.\nރޮނަލްޑޯގެ ކައިވެނި ކުރުމަށް ހަމަޖެހިފައިވަނީ ބްރެޒިލްގެ ރިއޯގައި ހުންނަ ކޮންޑޮމީނިއަމް އެއްގައި ވަރަށް އާދައިގެ ގޮތަކަށް ކަމަށް ވެއެވެ. އެހެނީ ބްރެޒިލްގައި ދެމީހުނާއި އިނުމަކީ އެހާ ބަލައިގަންނަ ކަމަކަށް ނުވާތީކަމަށް ބެލެވެއެވެ.\nބެލެވޭ ގޮތުގައި ރޮމާރީއޯ އެކޭ އެއްގޮތަށް ކުރީގެ ބާސެލޯނާގެ ވެސް ތަރި ރޮނަލްޑީނިއޯ ދެން ވަންނާނީ ބްރެޒިލްގެ ސިޔާސީ ދާއިރާއަށެވެ. ބްރެޒިލިއަން ރިޕަބްލިކަން ޕާޓީއާއި އޭނާ ވެސް ގުޅޭނެ ކަމަށް ވަނީ ބެލެވިފައެވެ. ނަމަވެސް ބައެއް ފަރާތްކުން ބުނާ ގޮތުގައި މި ދެ ކައިވެނީީގެ ސަބަބުން ސިޔާސީ ގޮތުން އޭނާއަށް ގެއްލުންތަކެއް ވާނެއެވެ.


Goifulhafehendhoo gulhuvailumakee alun visnan jehey kameh: Raees\nބ. އަތޮޅުގެ އެހެން ރަށްތަކާ ދުރުގައި އެއް ފަޅެއްގެ ތެރޭގައި އޮންނަ ގޮއިދު އާއި ފުޅަދޫ އަދި ފެހެންދޫ ކޯޒްވޭ އަކުން ގުޅާލުމަކީ އަލުން ވިސްނާލަން ޖެހޭ ކަމެއް ކަމަށާއި އެ މަޝްރޫއު ކުރިއަށް ގެންދިއުމާ ގުޅޭ ގޮތުން ތިން ރަށުގެ ރައްޔިތުންނާ ވަރަށް އަވަހަށް މަޝްވަރާ ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nއަންނަ އޭޕްރީލް 10 ގައި ބާއްވާ ލޯކަލް ކައުންސިލްތަކުގެ އިންތިޚާބުގެ ކެމްޕޭނުގައި އޮންލައިންކޮށް ކުރިއަށް ގެންދާ “ރަށްވެހި ފަތިސް” ޖަލްސާތަކުގެ ސިލްސިލާގެ ތެރެއިން ބ. އަތޮޅަށް ހާއްސަ ކޮށްގެން ބޭއްވި ޖަލްސާގައި ރައީސްވިދާޅުވީ ސަރުކާރުގެ ފުރަތަމަ ވިސްނުމަކަށް އޮތީ ވެސް ތިން ރަށް ކޯޒްވޭއަކުން ގުޅުވާލުމަށް ފަހު ކޮންމެ ވެސް އެއް ރަށެއްގައި ބޮޑު އެއް ބަނދަރު ބޭއްވުމަށް ކަމަށެވެ.\nރައީސް ވިދާޅުވީ، ކޯޒުވޭ ހެދުމާ ބެހޭ ގޮތުން އެ މަނިކުފާނު ވެސް ވާހަކަފުޅު ދައްކަވާފައިވާނެ ކަމަށާއި ނަމަވެސް އެކަމާ ދޭތެރޭ ސަރުކާރުން އަލުން ވިސްނަން ޖެހޭ ކަމަށެވެ. އެއީ ތިން ރަށުގައި ވެސް މިހާރު ތިން ބަނދަރު ހެދިފައި ވާތީ އެވެ.\n“މި ކަމާ ދޭތެރޭ އިތުރަށް ވިސްނަން އެބަ ޖެހޭ، ދެ ރަށުގައި ވެސް ބަނދަރު މިހާރު މި ހެދުނީ. ތިން ރަށުގައި އެ އޮތީ ތިން ބަނދަރު. އޭރު އަޅުގަނޑުމެންގެ ވިސްނުން އޮތީ ތިން ރަށް ގުޅާލާފައި އެއް ބަނދަރު އަޅަން. އެކަމަކު، މިއާ ދޭތެރޭގެ ރައްޔިތުންނާ މަޝްވަރާކޮށްފައި ގޮތެއް ނިންމަން ޖެހޭނީ،” ރައީސް ވިދާޅުވިއެވެ.\nގޮއިދޫއާއި ފެހެންދޫއާ ދެމެދު ކޯޒްވޭއެއް އަޅަން މިދިޔަ އަހަރުގެ ދައުލަތުގެ ބަޖެޓްގައި ވެސް ހިމެނިއެވެ. އެއް ފަޅެއްގައި އޮންނަ މި ދެ ރަށުގެ ދެމެދު ކޯޒްވޭއެއް އެޅުމަށް 210,000 ރުފިޔާއެއް މިދިޔަ އަހަރުގެ ބަޖެޓްގައި ހިމެނިއެވެ. އެކަމަކު ކޮވިޑް-19 ގެ ބަލިމަޑުކަމުގެ ހާލަތު ކުރިމަތިވުމާ ގުޅިގެން ކޮންޓްރެކްޓް ކުރެވިފައިނުވާ މަޝްރޫއުތައް މަޑުޖައްސާލުމުން މިފަދަ ބައެއް މަޝްރޫއުތައް އޮތީ މަޑުޖެހިފައެވެ.


Turkey faisa ge agu varah bodah vettijje | Mihaaru\nވިޔަފާރި / އެކްސްޗޭންޖް ރޭޓް\nތުރުކީގެ "ލީރާ" ނޫޓްތަކެއް. މިދިޔަ ހަފްތާއެއްހާ ދުވަހު ލީރާގެ އަގު ވަނީ ވަރަށް ބޮޑަށް ވެއްޓިފައި--\n24 ނޮވެމްބަރ 2021 - 12:34\nތުރުކީގެ ސެންޓްރަލް ބޭންކުން އެޅި ފިޔަވަޅުތަކާ ގުޅިގެން އެ ގައުމުގެ ފައިސާ "ލީރާ" ގެ އަގު ކުއްލިއަކަށް ވަރަށް ބޮޑަށް ވެއްޓިއްޖެ އެވެ.\nމިވަގުތު ފައިސާގެ އަގު ހުރީ އެމެރިކާ ޑޮލަރަކަށް 12.49 ލީރާ އެވެ. ޔޫރޯއަކަށް 13.40 ލީރާ އެވެ. މިދިޔަ ދެތިން ދުވަހު ލީރާގެ އަގު ވަނީ އަށް ޕަސެންޓަށް ވެއްޓިފަ އެވެ. މި މުއްދަތުގައި އެވްރެޖްކޮށް އެއް ޑޮލަރުގެ އަގު އުޅެނީ 8 ލީރާ އާއި9ލީރާއާ ދެމެދުގަ އެވެ.\nމިދިޔަ އަހަރެއްހާ ދުވަހު ތުރުކީ ލީރާގެ އަގު ވަނީ 40 ޕަސެންޓަށް ވެއްޓިފަ އެވެ.\nލީރާގެ އަގު އެހާ ބޮޑަށް ވެއްޓުނީ އެ ގައުމުގެ ސެންޓްރަލް ބޭންކުން ބޭންކްތަކުގެ އިންޓްރެސްޓް ރޭޓް 15-19 ޕަސެންޓަށް ކުޑަކުރުމުންނެވެ.\nތުރުކީގެ ރައީސް ރަޖަބް ތޮއްޔިބު އުރްދުގާން ވިދާޅުވީ، ސެންޓްރަލް ބޭންކް މެދުވެރިކޮށް މި ބަދަލު ގެނައީ އެކްސްޕޯޓް ފުޅާކޮށް އިންވެސްޓަރުންނަށް ފުރުސަތު ފަހިކޮށްދޭން ކަމަށެވެ. ނަމަވެސް މަސްރަހު ދިރާސާކުރާ ފަރާތްތަކުން ވަނީ ސެންޓްރަލް ބޭންކުގެ ނިންމުމާ ގުޅިގެން ތުރުކީގެ އިންޕްލޭޝަން ބޮޑުވާނެ ކަމަށް ލަފާކޮށްފަ އެވެ.\nކޮވިޑާ ގުޅިގެން މުުޅި ދުނިޔެއަށް ކުރިމަތިވެފައިވާ އިގްތިސާދީ ކާރިސާގައި އިގްތިސާދު ދަމަހައްޓަން އެކި ގައުމުތަކުން ތަފާތު ފިޔަވަޅުތައް އަންނަނީ އަޅަމުންނެވެ.\nތުރުކީގެ އިގްތިސާދަށް އަންނަ ލޮޅުންތަކުން ސަރުކާރަށް ކުރިމަތިވާ ޕްރެޝަރުތަކާ ހެދި ސަރުކާރުން ވަނީ މިދިޔަ ދެ އަހަރު ތެރޭ މަރުކަޒީ ބޭންކުގެ ގަވަރުނަރު ތިން ފަހަރަށް ބަދަލުކޮށްފަ އެވެ. އަދި މިކަމުގެ ސަބަބުން އިންވެސްޓަރުންގެ އިތުބާރު ތުރުކީ އަށް ވަނީ ކުޑަވެފަ އެވެ.\nތުރުކީ އެކްސްޗޭންޖް ރޭޓް ފައިސާ\nތުރުކީގެ މުސީބާތަކީ އެމެރިކާއިން އަޅައިގެން އުޅޭ ފިޔަވަޅުތަކުގެ ސަބަބުން.. މުސްލިމުންނަށް ކުރިލިބޭކަށް ނޭދޭނެ އެމީހުން، މިކަން ރަނގަޅަށް ތަހިގީގުކޮށް ގެނެސްދީބަލަ ރިޕޯޓެއް.. އަހަރެމެން ކޮންމެ ސަރުކާރެއް އަޔަސް މި ބަރޯސާވަނީ ހަމަ މިފަދަ ގައުމުތަކަށް އަމިއްލަ މިނިވަންކަމެއް ނޯވޭ! އެކަމަކު އެވެރިން ފޮށި ބަނދުކޮއްގެން މުޅިންވެސް އަނަނަން ބޭނުންވަނީ ހަމަ މި ރާއްޖެއައަށް ނިކަން ވިސްނާލީމް އިނގޭނެ މިކިޔާ އެއްޗެއް!\nއަދި ރަނގަޅުވާނެ. އިންޝާﷲ


Idhikolhun council inthihaabah alun Campaign fashanee\nއިދިކޮޅުން ބާއްވާ ސައިކަލު ބުރުގެ ތެރެއިން--\nއިދިކޮޅުން ކައުންސިލް އިންތިހާބަށް އަލުން ކެމްޕެއިން ފަށަނީ\n03 މާރޗް 2021 - 17:36:47\nއިދިިކޮޅު ކޯލިޝަނުން ކުރިއަށް އޮތް ލޯކަލް ކައުންސިލް އިންތިހާބުގެ ކެމްޕެއިން އަލުން ފަށަން ތައްޔާރުވެއްޖެ އެވެ.\n"މާގޭ ރާއްޖެ-މަގޭ ވޯޓު ރުކަށް" ނަމުގައި އިދިކޮޅުން ކެމްޕެއިން ހަރަކާތްތައް އަލުން ފަށަން ނިންމާފައިވާކަން އިއުލާންކޮށް އިދިކޮޅުގެ އިންތިހާބު ކޮމިޓީން މިއަދު ބޭއްވި ބައްދަލުވުމުގައި ރައްޔިތުންގެ މަޖިލީހުގެ މަޑަވެލި ދާއިރާ ކުރީގެ މެމްބަރު މުއާޒު މުހައްމަދު ރަޝީދު ވިދާޅުވީ އަލުން ކެމްޕެއިން ފަށާ ޖަލްސާ ބާއްވާނީ އަންނަ ހޮނިހިރު ދުވަހުގެ ރޭ އެ ޕާޓީގެ އޮފީހުގައި ކަމަށެވެ.\nމުއާޒު ވިދާޅުވީ ކެމްޕެއިން ހަރަކާތް ކުރިއަށްދާނީ ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިނާ އެއްގޮތަށް ކަމަށާއި އެ ހަރަކާތުގައި ހުރިހާ ކެންޑިޑޭޓުން ވެސް ވާޗުއަލްކޮށް ބައިވެރިވާނެ ކަމަށެވެ.\nއޭގެ އިތުރުން މުއާޒު ވިދާޅުވީ ކެމްޕެއިން ވާޗުއަލްކޮށް ބޭއްވި ނަމަވެސް އިންހާބަށް ވޯޓު ހޯދުމަށް ރަށްރަށަށް ވެސް ދަތުކުރާނެ ކަމަށެވެ. އެގޮތުން ކެމްޕެއިން ޓީމުތައް ރަށްރަށަށް ގޮސް އާންމުންނާ ބައްދަލުކުރާނީ ފަޅުތެރިން ކަމަށް ވިދާޅުވި އެވެ.\nއަންނަ އޭޕްރީލް މަހުގެ ދިހަ ވަނަ ދުވަހު ބާއްވަން ތައްޔާރުވަމުން އަންނަ ލޯކަލް ކައުންސިލް އިންތިހާބަށް ކެމްޕެއިން ކުރުމަށް ހަމަހަމަ ފުރުސަތު ނެތް ކަމަށް އިދިކޮޅުން ތަކުރާރުކޮށް އަންނަނީ ބުނަމުންނެވެ.\nއެ އިންތިހާބަށް މިފަހުން އެމްޑީޕީން ވެސް ވަނީ ކެމްޕެއިން ލޯންޗުކޮށްފަ އެވެ.\nއިދިކޮޅު ކޯލިޝަންޕީޕީއެމްޕީއެންސީކައުންސިލް އިންތިހާބު


SunOnline: 2020 ge ''Golden boy'' ge award Haaland ah\n2020 ގެ "ގޯލްޑެން ބޯއީ" ގެ އެވޯޑް ހާލަންޑަށް\nޢަބްދުﷲ އައިމަން 21 Nov 2020, 15:02\nޑޯޓަމްންޑުގެ ފޯވާޑް އާލިންގް ހާލަންޑް --- ފޮޓޯ//ލައިވްސްކޯ\nކޮންމެ އަހަރަކުވެސް ހޮވާ އެންމެ މޮޅު ޒުވާން ކުޅުންތެރިޔާއަށް ދޭ "ގޯލްޑެން ބޯއީ" ގެ 2020 ވަނަ އަހަރުގެ އެވޯޑް ބްރޯޝިއާ ޑޯޓްމަންޑުގެ ނޯވޭ ފޯވާޑް އާލިންގް ހާލަންޑްއަށް ލިބިއްޖެ އެވެ.\nއިޓަލީގެ މަޝްހޫރު ނޫހެއް ކަމަށްވާ ޓޫޓޯ ސްޕޯޓްސްއިން ދޭ މި އެވޯޑަކީ ޔޫރޮޕުގެ އެންމެ މަތީ ފަންތީގައި ކުޅޭ 21 އަހަރުން ދަށުގެ ކުޅުންތެރިންގެ މެދުގައި ކޮންމެ އަހަރަކުވެސް ހޮވާ ޝަރަފުވެރި އެވޯޑެކެވެ. މި އެވޯޑް އެންމެ ފަހުން ހޯދީ އެތުލެޓިކޯ މެޑްރިޑަށް ކުޅެމުން އަންނަ ޕޯޗުގަލްގެ ހަލުވި ފޯވާޑް ޔާއޯ ފީލިކްސް އެވެ.\nޔޫރޮޕުގައި އަރަމުން އަންނަ ތަރިންގެ ލިސްޓުގައި މިފަހަރު ނޮމިނޭޓްވެފައި އޮތީ ހާލަންޑުގެ އިތުރުން އޭނާގެ ޑޯޓްމަންޑް ޓީމްމޭޓް ޖޭޑަން ސަންޗޯއާއި، ބަޔާން މިއުނިކުގެ ޑިފެންޑަރު އެލްފަންސޯ ޑޭވިސް އަދި މެންޗެސްޓާ ޔުނައިޓެޑްގެ މޭސަން ގްރީންވޫޑްގެ އިތުރުން ބާސެލޯނާގެ އަންސޫ ފާޓީ އެވެ.\nއަދި އެހެންމެ މި ސީޒަނުގައި ވެސް ލީގުގައި ހަ ގޯލު ޖަހާފައިވާ ހާލަންޑް ވަނީ ޗެމްޕިއަންސް ލީގުގައި ވެސް ހަތަރު ގޯލެއް ޖަހައި، މިހާތަނަށް ކުޅުނު 11 މެޗުން 11 ގޯލު އެ މުބާރާތުގައި ވެސް ހަމަކޮށްފަ އެވެ.


ޤާޟީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރަން މަޖިލީހަށް ހުށަހަޅަނީ – DhiDaily\nޤާޟީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރަން މަޖިލީހަށް ހުށަހަޅަނީ\nޤާޟީ އިބްރާހީމް ޢަލީ\nކްރިމިނަލް ކޯޓުގެ ޤާޟީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ފެންނަކަމަށް ޖުޑީޝަލް ސަރވިސް ކޮމިޝަނުން މިއަދު ނިންމައިފިއެވެ.\nޖުޑީޝަލް ސަރވިސް ކޮމިޝަނުން ޤާޟީ އިބްރާހީމް ޢަލީ ފަނޑިޔާރުކަމުގެ މަޤާމުން ވަކިކުރުމަށް ރައްޔިތުންގެ މަޖިލީހަށް ހުށަހެޅުމަށް ފެންނަކަމަށް ނިންމާފައިވާއިރު, 60 ދުވަހުގެ މުއްދަތަށް ވަގުތީ ގޮތުން ފަނޑިޔާރުކަމުގެ މަސައްކަތުން ދުރުކުރުމަށް ވެސް މިއަދު ވަނީ ނިންމާފައެވެ.\nޤާޟީ އިބްރާހީމް ޢަލީގެ މައްޗަށް ޖޭއެސްސީން ތަޙުޤީޤުކުރަމުންދިޔަ މައްސަލައަކީ ތޫނު އެއްޗެއް ބޭނުންކޮށްގެން މާރާމާރީ ހިންގިކަމަށް ދިހަ މީހެއްގެ މައްޗަށް ތުހުމަތު ކުރެވުނު މައްސަލައެއްގައި ޝަރީޢަތް ނިމެންދެން މައްސަލައިގައި ތުހުމަތުކުރެވުނު މީހުން ބަންދުގައި ބޭތިއްބުމަށް އަމުރުކުރެއްވުމަށްފަހު އެ މައްސަލައިގެ އަޑުއެހުންތައް ފެށި މައްސަލައިގެ އިބުތިދާއީ މަރުހަލާގައި ދަޢުވާލިބޭ ފަރާތްތަކުގެ އެދުމުގެމަތިން އެ ހުރިހައި ފަރާތްތަކެއް ބަންދުން ދޫކޮށްލި އަމުރުތަކެއް ހައިކޯޓުގައި ޕްރޮސިކިއުޓަރ ޖެނެރަލްގެ ފަރާތުން އިސްތިޢުނާފުކުރުމުން ކްރިމިނަލް ކޯޓުން ބަންދުން ދޫކޮށްލުމަށް ގޮތް ނިންމި އުސޫލުތައް ގޯސްކަމަށާއި ޕީޖީ އޮފީހުން އެމީހުންގެ ބަންދާ ގުޅޭގޮތުން މުރާޖަޢާ ކުރުމަށް ކްރިމިނަލް ކޯޓުގައި އެދިއްޖެނަމަ އެ މީހުންގެ ބަންދު މުރާޖަޢާކޮށް އެ މައްސަލައިގައި އަލުން ގޮތެއް ކަނޑައަޅަންވާނެކަމަށް ހައިކޯޓުން ނިންމި ނިންމުންތަކާއި އެއްގޮތަށް ޢަމަލުކުރެއްވުން ޤާޟީ އިބްރާހީމް ޢަލީ ގަސްތުގައި ލަސްކޮށްފައިވާ މައްސަލައެކެވެ.\nމި ކަން ހާމަކޮށް ޖޭއެސްސީން މިއަދު ބުނީ ތޫނު އެއްޗެއް ބޭނުންކޮށްގެން މާރާމާރީ ހިންގިކަމަށް ތުހުމަތުކުރެވުނު ދިހަ މީހުންގެ ތެރެއިން ނުވަ މީހެއްގެ މައްސަލައިގައި އެކި ދުވަސްމަތިން ހައިކޯޓުގެ އެކި ނިންމުންތަކުގައި ކަނޑައަޅާފައިވާ ގޮތަށް ޤާޟީ އިބްރާހީމް ޢަލީ ޢަމަލުކުރައްވާފައި ނުވާކަމަށެވެ.\nއެ ގޮތުން އެ މައްސަލަތަކުގައި ބަންދު މުރާޖަޢާކޮށްދިނުމަށް އެދި 2018 ވަނަ އަހަރުގެ އޮކްޓޫބަރުމަހުގެ 23 ވަނަ ދުވަހާއި އެ މަހުގެ 30 ވަނަ ދުވަހާއި އެ އަހަރުގެ ނޮވެމްބަރު 12 އިގައި ކްރިމިނަލް ކޯޓަށް ޕީޖީގެ ފަރާތުން ފޮނުވި ސިޓީތަކާ ގުޅިގެން ވެސް ބަންދު މުރާޖާޢާކުރުމަށް ހައިކޯޓުގެ ޙުކުމާ އެއްގޮތަށް އަޑުއެހުމެއް ތާވަލުކޮށްފައި ނުވާކަން ފާހަގަކުރެވިފައިވާކަމަށް ވެސް ޖޭއެސްސީން ބުނެއެވެ.\nއޭގެ އިތުރުން އެ މައްސަލައިގައި ހިމެނޭ ދިހަ މީހުންގެ ތެރެއިން ވ.ބުލޫނިޔާއާގެ މޫސާ އިބްރާހީމްގެ މައްސަލައިގައި އޭނާ ދޫކޮށްލުމަށް ކްރިމިނަލް ކޯޓުން ކުރި އަމުރު, 2019 ވަނަ އަހަރުގެ އޭޕްރީލް 17 ވަނަ ދުވަހު ބާޠިލުކޮށް ނިންމި ނިންމުމުގައި މޫސާ އިބްރާހީމްގެ މައްޗަށް ހުށަހެޅިފައިވާ ދަޢުވާގެ ޝަރީޢަތް ނިމެންދެން ބަންދު ކުރުމަށް އެދި ޕީޖީގެ ފަރާތުން ލަސްވެގެން ފަސްދުވަހުގެ ތެރޭގައި ކްރިމިނަލް ކޯޓަށް އަލުން ހުށަހަޅައިފިނަމަ ކްރިމިނަލް ކޯޓަށް އެމައްސަލަ ހުށަހަޅާ ތާރީޚުން ފެށިގެން ފަސްދުވަހުގެ ތެރޭގައި މޫސާ އިބްރާހީމްގެ ބަންދާމެދު އެ ކޯޓުން އަލުން ގޮތެއް ނިންމަންޖޭނެކަމަށް ކަނޑައަޅާފައިވާކަމަށް ވެސް ޖޭއެސްސީން ބުނެއެވެ.\nމީގެ އިތުރުން ޖޭއެސްސީން ބުނީ ހައިކޯޓުގެ ޙުކުމުގައި ކަނޑައަޅާފައި މުހުލަތުގައި ކްރިމިނަލް ކޯޓަށް އެ މައްސަލަ ހުށަހެޅި ނަމަވެސް އެ މައްސަލައިގައި ހިމެނޭ އެހެންފަރާތްތަކުގެ ބަންދާމެދު ގޮތެއް ނިންމުމުގެ މައްސަލަތައް ހައިކޯޓުގެ ނިންމުންތަކާ އެއްގޮތަށް މުރާޖަޢާނުކޮށް ބޭއްވިގޮތަށް ހައިކޯޓުގެ ޙުކުމުގައި ކަނޑައަޅާފައިވާ މުހުލަތު ފާއިތުވެ އެތައް ދުވަހެއް ދިޔައިރު މޫސާ އިބްރާހީމްގެ މައްސަލައިގައި ވެސް ޕީޖީ އޮފީހުގެ ހުށަހެޅުމާމެދު ޤާޟީ އިބްރާހީމް ޢަލީ ގަސްދުގައި ގޮތެއް ނުނިންމައި ހައިކޯޓުގެ ޙުކުމާ އެއްގޮތަށް ޢަމަލުނުކޮށް އެ މައްސަލަ ލަސްކޮށްފައިވާކަމަށެވެ.\nޖޭއެސްސީން ބުނީ ހައިކޯޓުގެ ޙުކުމާ އެއްގޮތަށް ޤާޟީ އިބްރާހީމް ޢަލީ ޢަމަލުނުކުރާތީ ޕީޖީ އޮފީހުން ތަކުރާރުކޮށް ފޮނުވަމުން ދިޔަ ސިޓީތަކަށް އަޅާލުމެއްނެތި އެ މައްސަލައިގައި ހިމެނޭ ފަރާތްތަކުގެ ބަންދާމެދު ގޮތެއް ނިންމުން ގަސްތުގައި ދިގުދަންމާފައިވާކަމަށާއި އެންމެފަހުން އެ މައްސަލައިގައި އަޑުއެހުމެއް ބޭއްވީ ހައިކޯޓުން ފޮނުވި ސިޓީއަކާއި ގުޅިގެން ހުސްވި އަހަރު ޖޫން 10 ވަނަ ދުވަހުކަން ވެސް ފާހަގަކުރެވޭކަމަށެވެ.\nހަމައެއާއެކު އެ މީހުންގެ ބަންދާމެދު ގޮތެއް ނިންމުމަށް ބޭއްވި އަޑުއެހުމުގައި ޤާޟީ އިބްރާހީމް ޢަލީގެ ބަސްމަގު ހުރިގޮތުން ދަޢުވާލިބޭ މީހުންނަށް ހިތްވަރު ލިބޭފަދަ މޭރުމަކުން ވާހަކަ ދައްކާފައިވާކަން ފާހަގަކުރެވޭކަމަށާއި އެ މީހުން ބަންދުކުރަނީ ފަނޑިޔާރު ބޭނުންވެގެން ނޫންކަމަށާއި މަތީ މަރުހަލާގެ ކޯޓަކުން އެ ގޮތަށް އަމުރުކޮށްފައިވާތީ މަޖުބޫރީ ހާލަތެއްގައިކަން ދޭހަވާފަދަ ގޮތަކަށް ހައިކޯޓުގެ ޙުކުމުގެ ހުރުމަތަށް އަސަރުކުރާ ގޮތަށް ބަސްމަގު ބައްޓަންކޮށްފައިވާކަމަށް ފާހަގަކުރެވިފައިވާކަމަށް ވެސް ޖޭއެސްސީން ބުނެއެވެ.\nއެހެންކަމުން މި މައްސަލައިގެ ބާވަތަށާއި ހުށަހެޅިފައިވާ ހެއްކަށާއި ފަނޑިޔާރު މަސައްކަތުގައި ދެމިހުރެއްޖެނަމަ ޝަރުޢީ ދާއިރާގެ އިތުބާރު ނެގެހެއްޓުމުގެ އަސާސްގެ މައްޗަށް ބިނާކޮށް ޖޭއެސްސީގެ ޤާނޫނުގެ ދަށުން އެ މައްސަލަ ބެލި ތަޙުޤީޤު ކޮމިޓީގެ ހުށަހެޅުމާއި އެއްގޮތަށް ޤާޟީ އިބްރާހީމް ޢަލީ 60 ދުވަހުގެ މުއްދަތަށް ވަގުތީ ގޮތުން ފަނޑިޔާރުކަމުގެ މަސައްކަތުން ދުރުކުރުމަށް ނިންމާފައިވާކަމަށް ޖޭއެސްސީން ވަނީ ބުނެފައެވެ. އަދި ހަމައެއާއެކު ޤާޟީ އިބްރާހީމް ޢަލީގެ ސުލޫކީ އިތުރު 03 މައްސަލައެއް ތަޙުޤީޤުކުރަމުން އަންނަކަމަށްވެސް ޖޭއެސްސީން ވަނީ ބުނެފައެވެ.


Afghan Ge Haalathaa Medhuga Dhivehin Kanboduvey: Raees - Vaguthu\nދެކުނު އޭޝިއާގެ އަވަށްޓެރި ގައުމެއްގެ ހައިސިއްޔަތުން އަފްޣާނިސްތާނުގެ މިއަދުގެ ހާލަތާ މެދުގައި ދިވެހިން ކަންބޮޑުވާ ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nއދ. ގެ އާންމު މަޖިލީހުގެ 76 ވަނަ ސެޝަނުގައި ތަގްރީރު ކުރައްވަމުން ރައީސް ވިދާޅުވީ އަފްޣާނިސްތާނުގެ ރައްޔިތުންގެ ރައްކާތެރިކަން ކަށަވަރުވާން ބޭނުންވާ ކަމަށެވެ. އަދި އަންހެނުންނާ އަންހެން ކުދިންގެ ހައްގުތަކާއި ސަލާމަތާ ހިމާޔަތް އެ ގައުމުގައި އޮތުމަށް އެދިވަޑައިގަންނަވާ ކަމަށް ވިދާޅުވިއެވެ.\nރައީސް ވިދާޅުވި ގޮތުގައި މި ހައްގުތައް ކަށަވަރުވެފައި އޮތުމަށްޓަކައި ރައްޔިތުން އިންތިހާބު ކުރާ ސަރުކާރެއް އެ ގައުމުގައި އޮތުން މުހިންމެވެ.\n"މި މަގުން ގޮސް އަފްޣާނިސްތާނަކީ ދުނިޔޭގެ ގައުމުތަކާ ގުޅުން ބަދަހި، ހުރިހާ މާނައެއްގައި ކުރިއަރައިދާ ސުލްހަވެރި އަމާން ގައުމަކަށް ވެވިދާނެ،" އެމެރިކާގެ ނިއުޔޯކްގައި ދެއްވި ތަގްރީރުގައި ރައީސް ސޯލިހް ވިދާޅުވިއެވެ.\n"އިންސާނިއްޔަތަށް އަދިވެސް އޮތް އެންމެ ބޮޑު އުންމީދަކީ އަޅުގަނޑުގެ ނަޒަރުގާ އދ. ބައިނަލް އަޤުވާމީ ގުޅުންތަކުން ހާޞިލުވާ ކޮންމެ ކާމިޔާބީ އެއް ރަމްޒު ކޮށްދެނީ އދ. ސުލްހަވެރި ހައްލާ، މަސަލަސްކަމުގެ ސައްލާ އުފެދެނީ މި މަރުކަޒުން."\nއަފްޣާނިސްތާނުގައި މިވަގުތު އޮތީ ރައްޔިތުން އިންތިހާބުކޮށްފައި އޮތް ސަރުކާރެއް ނޫނެވެ. އަފްޣާންގައި ތިބި އެމެރިކާ ސިފައިން އެ ގައުމުން ފައިބަން ފެށުމާއެކު، ތާލިބާނުން ވަނީ އެ ގައުމަށް އަތްގަދަ ކުރަން ފަށައިފައެވެ. އެގޮތުން އެންމެ ފުރަތަމަ ތާލިބާނުންގެ ބާރުގެ ދަށަށް ގެނައީ އަފްޣާން އަށް ވަދެވެން ހުރި ހުރިހާ ބޯޑަރުތަކެވެ. އެއަށް ފަހު، މުޅި އަފްޣާނިސްތާން އެމީހުންގެ ބާރުގެ ދަށަށް ގެނެސްފައިވެއެވެ.\nތާލިބާނުން މިހާރު ވަނީ އެ އަފްޣާނިސްތާންގައި ސަރުކާރެއް އެކުލަވާލައިފައެވެ. ޠާލިބާނުން އެކުލަވާލި ސަރުކާރުގައި ބޮޑުވަޒީރަކަށް އައްޔަން ކޮށްފައި ވަނީ މުއްލާ މުހައްމަދު ހަސަން އަޚުދުއެވެ.އިންޓީރިއާ މިނިސްޓަރަކަށް އައްޔަން ކޮށްފައި ވަނީ އެފްބީއައި އިން ހޯދަން އެންމެ ބޭނުންވާ އެކަކު ކަމަށްވާ ސިރާޖުއްދީން ހައްގާނީއެވެ. އޭނާ އަކީ އެމެރިކާގެ އެފްބީއައި އިން އެންމެ ހޯދަން ބޭނުންވާ މީހުންގެ ލިސްޓްގައި ހިމެނޭ މީހެކެވެ.\nސެޕްޓެމްބަރު 21, 2021 20:49\nވޯޓް ދިނުން ތި ނިމުނީ އެމް ޑީ ޕީ އަކީ ހުޅަނގުގެ ޕަޕެޓެއް ...\nއަމިއްލަ ގައުމުގެހާލަތާމެދު ނުވިސްނާމީހަކު 35 މިލިޔަން ޑޮލަރު ކަޅުފޮށީގައި ގެންގޮސްފާނެ.


Gasim bandhu kurumuge amureh ves nudhin | Mihaaru\nކްރިމިނަލް ކޯޓުގައި މިއަދު އޮތް ޝަރީއަތަށް ފަހު ގާސިމް ނުކުމެވަޑައިގެން ސަޕޯޓަރުންނާ ސަލާމް ކުރައްވަނީ.---މިހާރު ފޮޓޯ: ހުސެއިން ވަހީދު\nޝަރީއަތް ނިމެންދެން ގާސިމް ވެސް ބަންދުގައި ބަހައްޓަން ކޯޓުން އަމުރެއް ނުދިން\n13 އެޕްރީލް 2017 - 14:02 44 comments\nޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ޝަރީއަތް ނިމެންދެން ބަންދުކޮށްފައި ބެހެއްޓުމުގެ އަމުރު ނެރޭނެ ތަނެއް ނެތް ކަމަށް ކްރިމިނަލް ކޯޓުން މިއަދު ނިންމައިފި އެވެ.\nސިއްރު މަޖިލިހެއްގައި ކުރިއަށް ގެންދިޔަ ޝަރީއަތުގައި، ގާސިމް ބަންދުގައި ބަހައްޓާނެ ތަނެއް ނެތް ކަމަށް ކަނޑައެޅީ، ޝަރީއަތް ނިމެންދެން އޭނާ ބަންދުގައި ބަހައްޓަން ދައުލަތުން އެދުމުންނެވެ. ދެ ފަރާތަށް ވާހަކަ ދައްކަން ފުރުސަތު ދިނުމަށް ފަހު ގާޒީ އާދަމް އާރިފް ނިންމެވީ ގާސިމް ބަންދުގައި ބަހައްޓަން ނުފެންނަ ކަމަށެވެ\nމިއަދުގެ ޝަރީއަތުގެ މަޖިލިހުގައި އެ ދައުވާތައް އިއްވުމުން ގާސިމް ވަނީ ދައުވާތަކަށް އިންކާރު ކުރައްވައިފަ އެވެ.\nމިއަދުގެ ޝަރީއަތަށް ފަހު، ގާސިމްގެ ވަކީލު ވަހީދު ނޫސްވެރިންނާ ވާހަކަ ދައްކަވަނީ.---މިހާރު ފޮޓޯ: ހުސެއިން ވަހީދު\nގާސިމްގެ ވަކީލް އަދި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) "މިހާރު" އަށް ވިދާޅުވީ ގާސިމްގެ ބަންދާ މެދު ނިންމީ ވަރަށް އިންސާފުވެރި ނިންމުމެއް ކަމަށެވެ. އަދި ދެ ފަރާތުގެ ވާހަކަތަކަށް އެކަށީގެންވާ މިންވަރަށް ގާޒީ ފުރުސަތު ދެއްވި ކަމަށް ވައްޑެ ވިދާޅުވި އެވެ.\n"ވަރަށް މިނިވަން، އިންސާފުވެރި ޝަރީއަތެއް މިއަދު ކުރިއަށް ދިޔަ ތަން އަޅުގަނޑުމެންނަށް ފެނުނީ. ގާނޫނު ނެގެހެއްޓޭ ތަން އަޅުގަނޑުމެންނަށް ފެންނާތީ ވަރަށް ބޮޑަށް އުފާކުރަން،" އޭނާ ވިދާޅުވި އެވެ.\n"ގާނޫނު ތަންފީޒުކުރާ މުވައްޒަފެއްގެ ވާޖިބަށް ގަސްދުގައި ހުރަސް އެޅުމުގެ ދައުވާ" ގެ ޝަރީއަތް ނިމެންދެން ޖުމްހޫރީ ޕާޓީގެ ޑެޕިއުޓީ ލީޑަރު ކިނބިދޫ ދާއިރާގެ އަބްދުﷲ ރިޔާޒް ވެސް ބަންދުގައި ބެހެއްޓުމުގެ އަމުރު ނެރެދެވެން ނެތް ކަމަށް ކްރިމިނަލް ކޯޓުން މިއަދު ހެނދުނު ވަނީ ކަނޑައަޅައިފަ އެވެ.\nއިތުރު ލިޔުންތައް މެމްބަރު ގާސިމް އިބްރާހިމް (މާމިގިލި) ޖުމްހޫރީ ޕާޓީ ކްރިމިނަލް ކޯޓް މުހައްމަދު ވަހީދު އިބްރާހިމް (ވައްޑެ) އިދިކޮޅު ފަރާތްތައް


ACC Ah Nufoozu Foaruvan Ulhunu Kamah Bune Shiunaa Hehdhevee Ithurufulhu - Sameer - Vaguthu\nއޭސީސީ އަށް ނުފޫޒު ފޯރުވަން އުޅުނުކަމަށް ބުނެ ޝިއުނާ ހެއްދެވީ އިތުރުފުޅެއް - ސަމީރު\nއެންޓިކޮރަޕްޝަން ކޮމިޝަން (އޭސީސީ) އިން ބަލަމުން ދިޔަ މައްސަލަ އަކަށް ރައީސުލްޖުމްހޫރިއްޔާގެ އޮފީހުގެ މެންބަރު އަހުމަދު ސަމީރު ނުފޫޒު ފޯރުވުމަށް މަސައްކަތް ކޮށްފައިވާ ކަމަށްބުނެ ރައްޔިތުން މަޖިލީހުގެ މިނިވަން މުއައްސަސާތަކާ ބެހޭ ކޮމެޓީގައި އޭސީސީގެ ރައީސާ މަރިޔަމް ޝިއުނާ ހެއްދެވީ އިތުރުފުޅުކަމަށް ސަމީރު ވިދާޅުވެއްޖެއެވެ.\nރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމެޓީގައި ވާހަކަފުޅު ދައްކަވަމުން ޝިއުނާ ވިދާޅުވީ އެކޮމިޝަނުން ބަލަމުންދިޔަ މައްސަލައަކަށް ނުފޫޒު ފޯރުވުމަށް ސަމީރު މަސައްކަތް ކޮށްފައިވާ ކަމަށާއި، އެ މައްސަލަ ބަލަމުން ދަނިކޮށް ފޯނުން ގުޅުއްވައި ސަމީރު ވާހަކަދައްކާފައި ވަނީ ރުންކުރުކޮށް ކަމަށެވެ. އަދި ވަކި ގޮތަކަށް މައްސަލަ ނިންމުމަށް ބާރުއަޅައި ސަމީރު ވާހަކަ ދައްކަވާފައިވާކަމަށް އެކަމަނާ ވަނީ ވިދާޅުވެފައެވެ.\nއެކަން ޝިއުނާ ހާމަކުރުމާ ގުޅިގެން މިނިވަން މުއައްސަސާތަކާ ބެހޭ ކޮމެޓީގެ މުގައްރިރު ރޮޒައިނާ އާދަމް ވަނީ އެއީ ކޮން މައްސަލައެއްތޯ ޝިއުނާ އާ ސުވާލުކުރައްވާފައެވެ. ޝިއުނާ ވިދާޅުވީ ބަލަމުންދަނީ ސްޓޭޓް މިނިސްޓަރަކާ ގުޅޭ މައްސަލައެއް ކަމަށެވެ.\nމިކަމާ ގުޅިގެން ސަމީރު ވިދާޅުވީ ޝިއުނާ އަށް ގުޅުއްވީ އެއްވެސް ހާލަތެއްގައި ބަލަމުންދާ މައްސަލަ އަށް ނުފޫޒު ފޯރުވުމަށް ނޫން ކަމަށާއި، އޭސީސީ އިން ފޯނުން އެ މައްސަލައާ ގުޅޭ ސްޓޭޓް މިނިސްޓަރަށް ފޯނުން ގުޅުއްވައި އަމިއްލަ ހައިސިއްޔަތުން އެ ކޮމިޝަނަށް ހާޒިރުވުމަށް އަންގެވުމާ ގުޅިގެން އެ މިނިސްޓަރުގެ ކަނބޮޑުވުން ސަމީރަށް ހިއްސާކުރުމާ ގުޅިގެން ކަމަށެވެ.\nއަދި އެހާ ނުރަސްމީކޮށް އެންގެވުމުން އެސީސީ ގެ ރައީސާ އަށް ގުޅުއްވީ އެއީ އޭސީސީ އިންތޯ ޔަގީން ކުރައްވަން ކަމަށް އޭނާ ވިދާޅުވިއެވެ. އަދި އެފަދަ އެންގުމެއް އޭސީސީ އިން އަންގާފައި ނުވާކަމަށް ޝިއުނާގެ ފޯން ކޯލުގައި ވިދާޅުވިކަމަށް ސަމީރު ވަނީ ހާމަކޮށްފައެވެ.\nއެމްއެމްޕީއާރްސީ ހިޔާނާތާއި ގުޅޭ ތަހުގީގުގެ ބައްދަލުވުންތައް އޮންލައިންކޮށް\nކޮވިޑް-19އާ ގުޅޭ ފަސް މައްސަލައެއް އޭސީސީން ބަލަނީ\nއޮކްޓޯބަރ 21, 2019 16:45\nސަމީރަކަށް ނުޖެހޭ ހަމަ މީހަކު ބުނާއިރަށް އެމީހާގެ ދިފާއުގަ ތެޅެގަންނާކަށް\nއޮކްޓޯބަރ 21, 2019 18:21\nކުފޫ ހަމަ ނުވާ މީހުން ނެރުމަށް ރައީސް އިބޫއަށް ގޮވާލަން. މިނިސްޓަރޯ؟ ކޮން ފާހެއްތޯ އޮތީ؟ސަނަދުގަޑެއް އެބަ އޮތްތޯ؟\nއޮކްޓޯބަރ 24, 2019 11:40\nކަލޭ ކޮށްފާނެ ކަލޭ ކޮށްފާނެ. ކަލޭ ދަންނަމޭ މަ. މަމީ މަޖިލިސް މެންބަރެކޭ މަ ކާކުކަން ނޭނގިގެނޭ ތިއުޅެނީ މަ ބޭނުން މައުލޫމާތެއް ޖެހޭނީ ދޭށޭ ކިޔައި އިލެކްޝަނުން އުސޫލާ ޚިލާފަށް މައުލޫމާތު ހޯދަން ކަލޭ ގުޅީމަ ފޯނުން ކަލެއާ ވާހަކަ ދެއްކީ މަށޭ. ކަލޭގެ ފެންވަރު އެދުވަހު މަށަށް އޮތީ އެނގިފަ. ކަލޭ ކޮށްފާނެ އެކަހަލަ ކަމެއް.


Gasthah negun huhtaalan HDC gai edhijje\nގަސްތައް ނެގުން ހުއްޓާލަން އެޗްޑީސީގައި އެދިއްޖެ\nއެޗްޑީސީގެ ބިދޭސީ މުވައްޒިފުން ގަހެއް ނެގުމުގެ މަސައްކަތް ކުރަމުން ގެންދަނީ: ގަސްތައް ނަގާތީ އާންމުން ގެންދަނީ ކަންބޮޑުވުން ފާޅުކުރަމުން\nހުޅުމާލެ ރައްޔިތުން ހައްދާފައިވާ ގަސްތައް ރައްޔިތުންގެ ބަހެއް ނެތި ކަނޑާ ނަގަމުން ގެންދާތީ ސިޓީ ކައުންސިލުން ކަންބޮޑުވުން ފާޅުކޮށްފި އެވެ. އަދި އެކަން ހުއްޓާލުމަށް ވަނީ އެދިފައެވެ.\nސިޓީ ކައުންސިލްގައި ހުޅުމާލެ ތަމްސީލު ކުރައްވާ ކައުންސިލަރު އަދި ބާރަށު ދާއިރާގެ ކުރީގެ މެންބަރު އިބްރާހިމް ޝުޖާއު ވިދާޅުވީ ހުޅުމާލެ ރައްޔިތުން އެ މީހުން ދިރިއުޅޭ ގޭގެ ކުރިމަތީގައި ހައްދާފައިވާ ގަސްތައް އެޗްޑީސީން ނަގަމުން ގެންދަނީ އާންމުންގެ ބަހެއް ނެތި ކަމަށެވެ. އަދި އެއީ ރައްޔިތުންގެ ވަރަށް ބޮޑު ކަންބޮޑުވުމެއް ކަމަށް ވިދާޅުވިއެވެ.\nޝުޖާއު ވިދާޅުވީ އެޗްޑީސީން ކަން ކުރަމުން ގެންދާ އުސޫލުން އެކަން ކުރުން ހުއްޓާލުމަށް ސިޓީ ކައުންސިލުން ރަސްމީކޮށް އެ ކުންފުނީގައި ދަންނަވާފައިވާނެ ކަމަަަށެވެ. އަދި މިފަދަ ކަމެއް ކުރުމުގެ ކުރީން ރައްޔިތުންގެ ހިޔާލާއި މަޝްވަރާ ހޯދަން ޖެހޭނެ ކަމަށް ވިދާޅުވިއެވެ.\nގާނޫނު ބުނާގޮތުން ކައުންސިލެއްގެ އިހުތިސާސުގެ ތެރޭގައި އެއްވެސް ކަމެއް ހިންގާނަމަ ކައުންސިލް މެދުވެރިކޮށް ރައްޔިތުންގެ ހިޔާލު ހޯދަން ޖެހޭތީ އެ އުސޫލުން ކަން ކުރުމަށްވެސް ޝުޖާއު ގޮވާލެއްވިއެވެ.\nހުޅުމާލޭގެ ރައްޔިތުން އެ މީހުންގެ ގޭގެ ކުރިމަތީ ހައްދާފައިވާ ދަނޑުވެރިކަމުގެ އެތައް ގަހެއްވެސް މީގެ ކުރީން އެޗްޑީސީން ނަގާފައިވެއެވެ. އެކުންފުނިން އޭރު ބުނީ އެ ގޮތަށް ގަސް ނުހެއްދޭނެ ކަމަށާ އެއީ މަނާ ކަމެއް ކަމަަށެވެ.\nއެޗްޑީސީން މިހާރު ގެންދަނީ ހުޅުމާލެ މައި މަގުގައި އާންމުން ހައްދާފައިވާ ބައެއް ގަސްތައް ނަގަމުންނެވެ. އަނބާއި ޖަބުރޯލު އަދި ބަބުކެޔޮ ފަދަ ބޮޑެތި ގަސްތައް ނަގަމުންދާތީ އެތައް ބަޔަކު ދަނީ ކަންބޮޑުވުން ފާޅުކުރަމުންނެވެ.\nހުޅުމާލެ އެޗްޑީސީ ތިމާވެށި + އީޕީއޭ މާލޭ ސިޓީ ކައުންސިލް އިބްރާހިމް ޝުޖާއު މާލޭގެ މޭޔަރު\nއެލްޖީއޭގެ ނިންމުމަކީ ރައްޔިތުންނާ ދެކޮޅު ނިންމުމެއް: މުއިއްޒު\nހުޅުމާލޭގައި ޑިންގީ އަޅާ ސަރަހައްދު އެޗްޑީސީން ސާފުކޮށްފި\nހިޔާ އެގްރިމެންޓްތައް އެޗްޑީސީގެ ވެބްސައިޓަށް ލަނީ\nހިޔާ ފްލެޓްތައް ނިންމަން ނުވަ މަސް ދިނުމަށް އެދިއްޖެ


Beyru thottah bodethi badhalu thakeh: Male himaayai kureveyne tha? | Mihaaru\nއިންޑަސްޓްރިއަލް ވިލެޖް ހަދަން މާލޭގެ ބޭރު ތޮށި އަލުން ހަދަނީ: މިއީ މީގެ އަހަރުތަކެއް ކުރިން މާލޭގެ ހިމާޔަތަށް ޖަޕާން ސަރުކާރުން ލައިދިން ތޮއްޓެއް-- ފޮޓޯ: ނިޝާން އަލީ/ މިހާރު\nމާލޭގެ ކަނޑު ތޮއްޓަށް ބޮޑެތި ބަދަލުތަކެއް: މާލެ ހިމާޔަތް ކުރެވޭނެތަ؟\n26 މެއި 2016 - 08:31 18 comments\nމީގެ 29 އަހަރު ކުރިން މާލެ އަށް އެރި ބޮޑު ރާޅު، އޭރު މާލޭގައި އުޅުނު އެއްވެސް މީހަކު ހަނދާނެއް ނުނެތޭނެ އެވެ. ފުލުފުލުގައި މާލެ އަށް އެރި އެ ރާޅުތައް ރަށު ތެރޭގެ ބޮޑު ސަރަހައްދަކަށް ފެތުރި އެތައް ގެއަކަށް ގެއްލުން ލިބުނެވެ. އެފަދަ ކާރިސާތަކުން ސަލާމަތްވުމަށް ޖަޕާން ސަރުކާރުން މާލެ ވަށައި ލީ ކަނޑު ތޮއްޓަކީ އޭގެ ދެ ވަނައެއް ނެތް ފަދަ ބޮޑު ހިމާޔަތެކެވެ.\nސަރުކާރުގެ ބޮޑެތި ބައެއް މަޝްރޫއުތައް ހިންގުމަށްޓަކައި، މާލޭގެ ކަނޑުތޮއްޓަށް ބޮޑެތި ބަދަލުތަކެއް ގެނެސް، ބައެއް ސަރަހައްދުތައް އަލުން އަންނަނީ ތަރައްގީ ކުރަމުންނެވެ. ރަސްފަންނު ހެދީ އެ ސަރަހައްދުގެ ކަނޑު ތޮށީގައިވާ ގެރިގާތައް ނަގައި، އޭގެ ބަދަލުގައި ބޮޑު ހިލަ ޖަހައިގެން ކުރިއަށް ވުރެ ބޭރަށް ތޮށި ލައިގެންނެވެ. އަދި ކަޅުތުއްކަލާކޮއްޓާ ދިމާލުން އިންޑަސްޓްރިއަލް ވިލެޖެއް ހަދަން އެ ސަރަހައްދު ހިއްކައި، ކަނޑުތޮށި ބޭރަށް ޖެއްސުމުގެ މަސައްކަތް މިހާރު އަންނަނީ ކުރަމުންނެވެ.\nމާލޭގެ އިންޑަސްޓްރިއަލް ވިލެޖް ހަދާ ސަރަހައްދު: ކަނޑު ތޮއްޓަށް ބޮޑެތި ބަދަލުތަކެއް ވަނީ ގެނެސްފައި. -- މިހާރު ފޮޓޯ: ނިޝާން އަލީ\nއެކަމަކު މާލޭގެ ހިމާޔަތަށް ލީ ތޮށިގަނޑު ރޫޅާލައި އެކި ބައިތައް ނެގުމުން ކުރިމަގުގައި ބޮޑެތި ގެއްލުންތަކެއް ލިބިދާނެ ކަމަށް، ކަމާ ބެހޭ ބައެއް ތަޖުރިބާކާރުން ބުނެ އެވެ.\nތިމާވެއްޓާ ބެހޭ އަދި ބިން ހިއްކައިގެން ކުރާ މި ފަދަ މަސައްކަތްތަކާ ގުޅޭ ބައެއް މާހިރުން ބުނާ ގޮތުގައި މި ފަހުން ކުރި ވިއްސާރައިގައި ރަސްފަންނަށް އުދަ އަރައި، ގެއްލުންތަކެއް ލިބުނީ ވެސް އެ ސަރަހައްދުގެ ކަނޑުތޮއްޓަށް ގެނައި ބަދަލުތަކާ ގުޅިގެންނެވެ.\nމާލޭގެ ވަށައިގެންވާ ކަނޑުތޮށި އޮތް ގޮތް ދައްކައިދޭ ވީޑިއޯ. ވީޑިއޯ: ހުސައިން ޝަޔާހް / މިހާރު\nތިމާވެއްޓާ ބެހޭ ތަޖުރިބާކާރު މުހައްމަދު ޒާހިރު (މީމުޒަވިޔަނި) ވިދާޅުވީ ވަރަށް ގިނަ ދިރާސާތަކެއް ހެދުމަށް ފަހު ޖަޕާނުން ލާފައިވާ ކަނޑު ތޮއްޓަށް ދޭތެރެދޭތެރެ އިން ގެންނަ ބަދަލުތަކުގެ ނޭދެވޭ އަސަރު މާލެ އަށް ކުރާނެ ކަމަށެވެ. އެ ފަދަ ބަދަލުތައް ގެންނަން ޖެހޭނީ އެކަން ކުރި ކުންފުންޏާ ނުވަތަ އިންޖިނިއަރުންނާ މަޝްވަރާކުރުމަށް ފަހު، އެ މީހުން މާލެ އައިސް އިތުރު ރިވައިސްތައް ހެދުމަށް ފަހު ކަމަށް ޒާހިރު ވިދާޅުވި އެވެ.\nމީމުޒަވިޔަނި "މިހާރުު" އާ ވާހަކަ ދައްކަވަނީ: ކަނޑު ތޮއްޓަށް ގެންނަ ބަދަލުތަކާ މެދު ކަންބޮޑުވުން ފާޅުކުރެއްވި. -- ފޮޓޯ: ނިޝާން އަލީ/ މިހާރު\nއޭނާ ވިދާޅުވީ ކަނޑު ތޮށީގައި ޓެޓްރާޕޮޑް ނުވަތަ ގެރިގާތައް އަތުރާފައިވަނީ ވަކި ބަރުދަނަކަށް، ވަކި ގޮތަކަށް ކަމަށާއި އެ ގާތަށް ނަގައި، ބަދަލުތައް ގެންނަ އިރު އެކަމަށް އެއްވެސް ވަރަކަށް ސަމާލުކަން ނުދޭ ކަމަށެވެ.\n"އަޅުގަނޑު ހަނދާން އެބަހުރި ޖަޕާނު މީހުން އެ މަސައްކަތް ކުރި އިރު ރަބަރުން އެފަދަ އެއްޗެހި ހަދައިގެން ގެނެސް، ކިހިނެއް އެ ތަކެތި ބޭއްވީމަތޯ އޭގެ އިމްޕެކްޓް ބޮޑުވަނީ އަދި ކުޑަވަނީ ބަލާފައިވަނީ. ގާތަށް އެޅި އިރު އޭގެ ސައިޒާއި ބަރުމިނަށް ވެސް ބަލާފައިވަނީ،" ޒާހިރު ވިދާޅުވި އެވެ.\nކަނޑު ތޮށީގެ ގެ ގާތަށް ނަގައި އެތަނަށް ގެންނަ ބަދަލުތަކުގެ އަސަރު މިހާރު ކުރަމުން ދާކަމަށް އޭނާ ލަފާކުރައްވަ އެވެ.\nއިންޑަސްޓްރިއަލް ވިލެޖް ހެދުމުގެ މަސައްކަތް ހައުސިން މިނިސްޓްރީން ކުރިއަށް ގެންދަނީ: މާލޭގެ ސިނާއީ މަސައްކަތްތައް ބަދަލުކުރާނީ އެތަނަށް. -- ފޮޓޯ: ހައުސިން މިނިސްޓްރީ\nޒާހިރުގެ މި ވާހަކަ އަށް ކުރީގެ ހައުސިން މިނިސްޓަރު އަދި މި ދާއިރާ އިން މަތީ ތައުލީމް ހާސިލް ކުރައްވާފައިވާ މުހައްމަދު އަސްލަމް ވެސް އެއްބަސްވެވަޑައިގަނެ އެވެ.\nއޭނާ ވިދާޅުވީ ގިނަ އަހަރުތަކެއް ވަންދެން މާލެ ހިމާޔަތްކޮށްދެމުން އައި ތޮއްޓަށް ބަދަލުތައް ގެނެސް، ގާތަށް ނަގާއިރު ދިރާސާތައް ކުރަން ޖެހޭނެ ކަމަށާއި ނޫން ނަމަ އޭގެ ނޭދެވޭ އަސަރު ކުރާނެ ކަމަށެވެ.\n"މި ޒާތުގެ މަސައްކަތްތަކަކީ އެއްގޮތަކަށް ވެސް ކުޅޭކުޅޭ ޒާތުގެ ކަންތައްތަކެއް ނޫން. ރިސްކު ނަގަން ޖެހޭނެ. އެކަމަކު މި ފަދަ ކަންކަމަށް ރިސްކެއް ނަގަން ޖެހޭނީ ބޮޑެތި ދިރާސާތަކަށް ފަހު. އަޅުގަނޑުގެ ސުވާލަކީ މި މަސައްކަތްތައް ކުރަނީ ކިހާ ވަރަކަށް ބަލާފައިތޯއޭ،" އަސްލަމް ވިދާޅުވި އެވެ.\nއިންޑަސްޓްރިއަލް ވިލެޖްގެ މަސައްކަތް ކުރިއަށް ދަނީ: އެތަން ހަދަނީ ކަނޑު ތޮށި ބޭރަށް ޖައްސައިގެން. -- ފޮޓޯ: ހައުސިން މިނިސްޓްރީ\nއޭނާ ވިދާޅުވީ ހުޅަނގު ފަރާތުގެ ކަނޑު ތޮއްޓަށް ބަދަލުތަކެއް ގެނެސްގެން ރަސްފަންނު ހެދީ އެތަނުގެ މަރާމާތަށް ކިހާ މިންވަރެއްގެ ބަޖެޓެއްކޮށްގެންތޯ އާއި އެ މަރާމާތަށް އަހަރަކު ކިހާ ފައިސާއެއް ހަރަދުވާނެތޯ ބަލަން ޖެހޭ ކަމަށެވެ.\n"މި ފަދަ ކަމެއް ކުރާއިރު ބަލަން ޖެހޭނެ ކިހާ ވަރަކަށް އެތަން ގަދަވާނެތޯ އާއި ކިތައް ދުވަހު އޭގެ އަސަރު ކުރާނެތޯ. އެވަރު ނުބަލާކަމަށް ވާ ނަމަ އަބަދުވެސް މަރާމާތު ކުރާހާ ވާނީ،" ރަސްފަންނާ ގުޅޭ ގޮތުން އަސްލަމް ވިދާޅުވި އެވެ.\nހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވެފައި ވަނީ އަހަރުގެ ވަކި ދުވަސްވަރެއްގައި ރަސްފަންނު ސަރަހަައްދަށް އުދަ އަރާނެކަމަށް މިނިސްޓްރީން ލަފާކޮށްފައިވާ ކަމަށެވެ.\nއެކަމަކު މި ރިޕޯޓަށް ހައުސިން މިނިސްޓްރީގެ ފަރާތުން މައުލޫމާތު ލިބޭ ގޮތެއް ނުވި އެވެ.\nމާލެ އަށް މިހާރު ގެންނަ ތަރަައްގީތަކާ މެދު ގިނަ ބައެއްގެ ޝަކުވާއެއް ނުވަތަ ކަންބޮޑުވުމެއް ނެތެވެ. އެފަދަ މަޝްރޫއުތައް ނުހިންގާކަށް ވެސް އާންމުންނެއް ނުބުނެ އެވެ. އެކަމަކު ގުދުރަތީ ހާދިސާތަކަކުން ހިމާޔަތްކުރުމުގެ މަގުސަދުގައި، އެތައް ދިރާސާތަކަށް ފަހު ލާ ތޮއްޓަށް ބަދަލު ގެންނަ އިރު މިހާރަށް ވުރެ ބޮޑަށް ބަލަން ޖެހޭނެ ކަމަށް ތަޖުރިބާކާރުން ދައްކާ ވާހަކަ މުޅިއަކުން ގޯހެއް ވެސް ނޫނެވެ. ކުއްލިއަކަށް އެފަދަ ކަންކަމާ ކުޅެލުމުން ނުކުމެދާނެ ނުރަނގަޅު ނަތީޖާތަކެއް ހުރެދާނެ އެވެ.\nރަސްފަންނު ސަރަހައްދުން ގިނަ ބަޔަކު ހިތްހަމަޖެހުން ހޯދަމުން އަންނަ އިރު އިންޑަސްޓްރިއަލް ވިލެޖުން ގިނަ ފަސޭހަތަކެއް ވެސް ލިބޭނެ އެވެ. އެކަމަކު ކަނޑު ތޮއްޓަށް ބޮޑެތި ބަދަލުތައް ގެންނަ އިރު އެކަން މިހާރު ކުރާ ގޮތާ މެދު ސުވާލުތަކެއް އުފެދެ އެވެ.\nއިތުރު ލިޔުންތައް ތިމާވެށި ހައުސިން މިނިސްޓްރީ ރަސްފަންނު ބީޗް


Majority leader isthiufaa dhevvan jeheyne: MP Hussain\nއެމްއެމްޕީއާރްސީގެ ހިޔާނާތުގެ މައްސަލާގައި ރައްޔިތުންގެ މަޖިލީހުގެ މެޖޯރިޓީ ލީޑަރާއި މައިނޯރިޓީ ލީޑަރު އިސްތިއުފާ ދެއްވުމަށް ފުވައްމަލުކު މެދު ދާއިރާގެ މެންބަރު ހުސައިން މުހައްމަދު ދީދީ ގޮވާލައްވައިފި އެވެ.\nއެމްެއެމްޕީއާރްސީގެ ހިޔާނާތުގެ މައްސަލާގައި އެސެޓް ރިކަވަރީ ކޮމިޝަނުން ހިންގާ ޖިނާއީ ތަހުގީގު ލަސް ވަމުންދާ މައްސަަލަ ބަލައި ރައްޔިތުންގެ މަޖިލިހުގެ ޖުޑިޝަރީ ކޮމިޓީ އާއި ސަލާމަތީ ހިދުމަތްތަކާބެހޭ ކޮމިޓީ ހިމެނޭ ޖޮއިންޓް ކޮމިޓީން އެކުލަވާލި ތަހުގީގީ ރިޕޯޓަށް މިއަދު ބަހުސް ކުރައްވަމުން ހުސައިން ވިދާޅުވީ މަޖިލީހުގެ ގަވައިދުގައި މެޖޯރިޓީ ލީޑަރަކާއި މައިނޯރިޓީ ލީޑަރު ފަދަ ފަރާތްތަކެއް ފާހަގަ ކޮށްފައިވާ ކަމަށެވެ. އެހެން ތިއްބަވާ ބޭފުޅުންގެ ނަންތައް ހިޔާނާތުގެ ރިޕޯޓްތަކުގައި ހިމޭނެ ނަމަ މަޖިލީހުން އެކަމާމެދު ދެކޭ ގޮތަކީ ކޮބައިތޯ އެއީ ސުވާލެއް ކަމަށެވެ.\nއޭނާ އަދި ވިދާޅުވީ އެފަދަ ހާލަތެއްގައި މެޖޯރިޓީ ލީޑަރާއި މައިނޯރިޓީ ލީޑަރު އެ މަގާމުން ވަކި ކުރާނީ ޕާޓީންތޯ ނޫނީ އިސްތިއުފާ ދޭން މަޖިލީހުން ސިޓީއެއް ދޭނީތޯ އެއީ ވެސްވ ބަހުސެއް ކަމަށާއި މަޖިލީހުން މިފަދަ ރިޕޯޓެއް ފާސް ވެގެން ދާއިރު މެޖޯރިޓީ ލީޑަރާއި މައިނޯރިޓީ ލީޑަރު އެ ބޭފުޅުންގެ ނަން ލިސްޓްގައި އޮވެފައި އެހެން ބޭފުޅުން އިސްތިއުފާ ދޭން ގޮވާލައްވާ ކަމަށް ވާނަމަ އެއީ އެންމެ ހަމަޖެހޭ ކަމަކަކަށް ނުވާނެ ކަމަށެވެ. އެފަދަ ލީޑަރުން ވެސް އިސްތިއުފާ ދެއްވަން ޖެހި ވަޑައިގަންނަވާނެ ކަމަށެވެ.\nމަޖިލީހުގެ މެޖޯރިޓީ ލީޑަރަކީ ހުސައިން ނިސްބަތް ވެޑައިގަންނަވާ އެމްޑީޕީގެ ޕީޖީ ލީޑަރު އަލީ އާޒިމެވެ. މައިނޯރިޓީ ލީޑަރަކީ ޕީޕީއެމްގެ އަހުމަދު ސަލީމެވެ.\n"އެބޭފުޅުން އިސްތިއުފާ ދެއްވަން އަޅުގަނޑު ގޮވާލަން އަދި ސަރުކާރުގައި ތިއްބެވި އެފަދަ ފަރާތްތަކައް ވެސް އެ ބޭފުޅުންނަށް އޮތް ތުހުމަތުތައް ސާބިތުވެ ކޯޓަކުން ހުކުމް ކުރަންދެން ވަޒީފާގައި ތިއްބަވަން ޖެހޭ ކަމަކަށް އަޅުގަނޑު ނުދެކެން. އެއީ ރައްޔިތުން ގަބޫލު ކުރޭ އެފަދަ ފަރާތްތަކުގެ މައްސަލަތައް ފެންމަތި ވެއްޖެ ކަމަށް، އަދި ރައްޔިތުންގެ އިތުބާރެއް ވެސް ނެތް އެފަރާތް ތަކަކަށް" ހުސައިން ވިދާޅުވި އެވެ. "އެހެން އޮތް އިރު އެފަދަ އެއްވެސް ބޭފުޅަކު ރައްޔިތުންގެ މުސާރަ ލިބޭ ގޮތަކަށް ރައްޔިތުންގެ ވަޒީފާއެއްގައި ހުންނަވަން ޖެހޭ ކަމަކަށް އަޅުގަނޑު ނުދެކެން އެފަދަ ބޭފުޅުން އިސްތިއުފާ ދެއްވަން އަޅުގަނޑު ގޮވާލަން،"\nހުސައިން ވިދާޅުވީ ހިޔާނާތުގެ ރިޕޯޓްގައިވާއި އަދަދެއް ހަމަވާ ގޮތަށް ބަޔަކު ހިމަނައިގެން ވާހަކަ ދެއްކުމަކީ އެއީ ސުވާލުތައް އޮތް ކަމެއް ކަމަށާއި ލިސްޓުގައި ނުހިމެނި މަންފާ ހޯދި މީހުނާއި އެކަމަށް މަސައްކަތްކޮށް މަގުފަހި ކޮށްދިން މީހުންގެ މައްޗަށް ވެސް ދައުވާ ކުރަން ޖެހޭނެ ކަމަށެވެ.\n"އެފަރާތްކަށް އަދަބު ލިބެންޖެހޭ އެމްއެމްޕީއާރްސީ އެއީ ދައުލަތުގެ ކުންފުންޏެއް ކޯޕަރޭޓް ގަވަނެސް އޮވެފައި ބޯޑަކާ އެއްޗެހިވެސް އޮންނާނެ މަގާމުތަކާއި މަސައްލަތް ކުރި ފރާތްތަކެއް ވެސް ތިބޭނެ، ހާއްސަކޮށް ބޯޑު ޖަވާބުދާރީ ކުރުވެން ޖެހޭނެ. އެ ބޯޑުގައި ތިއްބެވި ބޭފުޅުން ކޯޕަރޭޓް ގަވަންނެސް ހިފެހެއްޓުމަކީ ޒިންމާއެއް އެ ފަރާތްތަކަށް އަދަބު ލިބެންޖެހޭ.... މިހާރު ނުވަންޏާ މަޖިލީނުން ގާުނޫނު ހަދައިގެން ވެސް ވިޔަސް ފައިސާއަށް ހިޔާނާތްވި މީހުނަށް އަދަބު ލިބެންޖެހޭ،" ހުސައިން ވިދާޅުވި އެވެ.\nރައްޔިތުންގެ މަޖިލިސް ހިޔާނާތް ހުސައިން މުހައްމަދު ދީދީ + ވެންޓިލޭޓަރު ހިޔާނާތް


ތިބާ އުފަންވެފައިވަނީ މި ތިން ހަޤީޤަތާއެކުއެވެ. – ޙެޔޮބަސް\nތިބާ އުފަންވެފައިވަނީ މި ތިން ހަޤީޤަތާއެކުއެވެ.\nPosted byއަބޫ ނީމް\t Sep 17, 2012 Apr 23, 2014 Leaveacomment on ތިބާ އުފަންވެފައިވަނީ މި ތިން ހަޤީޤަތާއެކުއެވެ.\nތިބާ އުފަންވުމުގެ އެއްއަހަރުކުރި ހިތައްގެންނާވާށެވެ. އޭރު ތިބާއަކީ ނެތުމުގެ ތެރޭގައިވާ ނަފްސެކެވެ. ތިބާގެ މައިމީހާގެ ބަނޑުގައި9މަހާ9ދުވަސް ހޭދަކުރުމަށްފަހު ދުނިޔެއަށް ނޭވާލަނީ މިހުސްކަމުގެ ތެރެއިންނެވެ. ތިބާ ބޭނުންވެގެންނެއްވެސް ނޫނެވެ. އެކަމަކު އެހެންބައެއްގެ ނިންމުމެއްގެ ސަބަބުންނެވެ. އެހެންބައެއްގެ މިންނަތުންނެވެ. އެހެއްބައެއްގެ ލޯތްބާ އަޅާލުމުގެ ސަބަބުންނެވެ. މާކުރިން އަޒަލުގައި ތިބާއަށް އެކަން ލިޔެވިފައިވާތިއެވެ. މިނެތުމުގެ ތެރެއިން މިދުނިޔެއަށް މިއަންނަ އިންސާނާއަކީ، މާތް ﷲގެ ރަޙުމަތްފުޅުން ފުރާނައެޅިގެން އަންނަ، ހަށިގަނޑެކެވެ. މިހަށިގަނޑު އެކަލާންގެ ރަޙުމަތާއި މަދަދުގައި ބޮޑުވަމުން ފުރިހަމަ ވަމުންދެއެވެ. އަދި މިދުނިޔެއިން ޖާގައެއް އެނަފްސް ހޯދައެވެ.\nނެތުމުގެ ތެރއިން އިންސާނާ ދުނިޔެއަށް ނޭވާލަނީ ވަރަށްބޮޑު ތިން ޙަޤީގަތާއެކުއެވެ.\nފުރަތަމަ ކަމަކަށް ކޮންމެނަފްސަކީވެސް ތަފާތު މީހެކެވެ. ތިބާއާ އެއްވައްތަރު ދެވަނަ މީހަކު މިދުނިޔެއަކު ނުވެއެވެ. ތިބާގެ އެއްމާބަނޑު އަޚާވެސް ތިބާއާ އެތައްގޮތަކުން ތަފާތުވެއެވެ. އަދި އިންސާނެއްގެ ސެލްބޭނުންކޮށްގެން ކްލޯންކުރާ( ނަކަލުކުރާ) ނަފްސުވެސް އޭގެ އަސްލާއި ޖިސްމާނީ، ނަފްސާނީ، އަދި ރޫޙީގޮތުން ނުހަނު ތަފާތުވާނެއެވެ. މާތް ﷲ އެކަލާނގެ ޚަލްޤްކުރައްވާ ނަފްސްތަކަށް، މަލާއިކަތުން މެދުވެރިކުރައްވާ އެއަޅުއްވާ ފުރާނައަކީ ސިދާ އެނަފްސަކަށް ހާއްސަ ފުރާނައެކެވެ. އެއާ އެއްކޮށް އެނަފްސުގައި ވާ ޖިސްމާނީ ނަފުސާނީ، އަދި ރޫޙީ ސިފަތަކަކީ އެނަފްސަކަސް ޚާއްސަ ސިފަތަކެކެވެ. އެނަފްސަކީ ތަފާތު ނަފްސެކެވެ.\nދެވަނަކަމަކީ ތިބާގެ ފުރާނައަކި ހަލާކުވުމެއްފަނާވުމެއްނުވާ ފުރާނައެކެވެ. ތިމާގެ ހަށިގަނޑު މަރުވެ، ފަނާވެ ބިމުގެ ވެއްޔާއެކުވެދެއެވެ. ނަމަވެސް ތިބާގެ ފުރާނެ ތިބާގެ ހަށިގަނޑާވަކިވެގެންދަނީއެވެ. އެނބުރި އަންނަގޮތަށެވެ. އެއީ ޤިޔާމަތްދުވަހުންނެވެ. މިކަން ހާމަކުރައްވާ މާތް ﷲ ވަޙީކުރައްވާފައިވާ ބަސްފުޅުގެ މާނާގައިވަނީ މިފަދައިންނެވެ.\n“އަދި ( މަޙުޝަރަށް ފޮނުއްވާހިނދު އެއުރެންނަށް އަންގަވާނެތެވެ.) ތިޔަބައިމީހުން، ތިމަންރަސްކަލާންގެ ޙަޟްރަތަށް ތިޔައައީ، އެކަހެރީންގެ ގޮތުގައެވެ. ފުރަތަމަ ފަހަރު ތިމަންރަސްކަލާންގެ ތިޔަބައިމީހުން ހެއްދެވި ފަދައިންނެވެ. އަދި ތިޔަބައިމީހުންނަށް، ތިމަންރަސްކަލާންގެ ދެއްވިތަކެތި ތިޔަބައިމީހުންގެ ފަހަތަށް ދޫކޮށްފައެވެ. ތިޔަބައިމީހުންނާއެކު، ތިޔަބައިމީހުންގެ ޝަފާޢަތްތެރިން ވަނިކޮށެއް ނުފެެނެއެވެ. އެތަކެއްޗަކީ، ތިޔަބައިމީހުންގެ ތެރޭގައި، ޝަރީކުންކަމަށް ތިޔަބައިމީހުން ހީކޮށްގެން އުޅުނު ތަކެއްޗެވެ. ތިޔަބައިމީހުންނާ އެތަކެއްޗާ ދެމެދުގައިވާގުޅުންތައް ކެނޑި، ވަކިވެއްޖެކަން ކަށަވަރެވެ. އަދި ( ޝަފާޢަތްތެރިވާނެކަމަށް ) ތިޔަބައިމީހުން ހީކޮށްއުޅުނު ތަކެތި، ތިޔަބައިމީހުންގެ ކިބައިން ގެއްލިއްޖެއެވެ. ” (6:94)\nތިބާދުނިޔެއަށް ލޯހުޅުވާލާ އުފާވެރި ހިނދުކޮޅާއެކު، ތިބާވެގެންދަނީ ބަދަހިކޮންގުޅިފައިވާ އާއިލައެއްގެ މެންބަރަކަށެވެ. ތިބާގެ މައިންބަފައިންނާއި، ދައްތައިންނާއި، ބޭބެމެން، މާމައިންނާއި ކާފައިން، ބޮޑުބޭބެއިންނާއި ބޮޑުދައިތައިންނަކީ، ފުރަތަމަ ނޭވާއިންފެށިގެން ތިބާގެ އެއްމެގާތްގުޅުމުގެ އަހުލުންނެވެ. މިއިން އެއްވެސް މީހަކީ ތިބާއަމިއްލައަށް އިޙްތިޔާރުކުރި ބައެއްނޫނެވެ. ނަމަވެސް ޙަޔާތުގެ އެކިދުވަސްވަރު ތިބާ ހޯދާރައްޓެހިންނާ، އަވައްޓެރިން އަދި އަންބިން ނުވަތަ ފިރިންނަކީ ތިބާގެ ހޮވުންތަކެވެ. ހަމައެފަދައިން ތިބާގެ އުފަންތާރިޚާއި، ތަނާ ޤައުމަކީވެސް ތިބާގެ ހޮވުމެއްނޫނެވެ. މިއިންކޮންމެ ކަމަކީ ތިބާއަށް މާތް ﷲދެއްވާފައިވާ އިލާހީ ނިޢުމަތެކެވެ. އެނިޢުމަތް ޝުކުރުވެރިކަމާއެކު ބަލައިގަންނަން ޖެހެއެވެ.\nތިބާގެ އުފަންވި ދުވަހާ، ތަނާ ތާރިޚް އެނގެއެވެ. ނަމަވެސް އެއީ ކޮންމެވެސް މީހަކު އެ ހިސާބުތައް ޖަހާ ރައްކާކޮށް ފައިވާތީއެވެ. އަދި އެމީހަކު ތިބާއަށް އެ ހިސާބުތައް ބުނެދީފައިވާތީއެވެ. ތިބާއަށް ޔަޤީންކުރަން ދަތި ކަމަކީ ތިބާ މިދުނިޔޭގައި ޙަޤީގަތުގައިވެސް ވާކަން ފުރަތަމައިނުން އިޙުސާސް ކުރެވުނު ތާރީޚީ ވަގުތެވެ. ތިބާއަކީ ތިބާކަން، އަދި ތިބާއަކީވެސް މިދުނިޔެއިން ޖާގައެއް ލިބިގެންވާ މީހެއްކަން ދެނެގަނެވޭ ވަގުތެވެ. މި ޙަޤީގަތާ އެއްކޮށް ކޮންމެ މީހަކުވެސް، މުޅިންތަފާތު ނަފުސަކާއެކު ދުނިޔޭގެ ތަޖުރިބާތަކުގެ ތެރެއަށް ފީނަން ފަށައެވެ. އަދި ދުނިޔޭގައި ހިނގާ ސުމާރެއްނުވާ ގިނަކަންތައް ތަކުގައި ތިބާ އެކަމަކާމެދު ދެކޭ ގޮތާ، އެކަމަކުން ކުރާ އަސަރާ، އަދި އެކަމަކާ ގުޅިގެން ތިބާއަޅާ ފިޔަވަޅަކީ ތިބާގެ ހާއްސިއްޔަތު( ޔުނިކްނެސް)ގެ މައްޗަށް ބިނާވެފައިވާ ކަންކަމެވެ. ހަމަ މިކަންކަން އެހެން މީހުންދެކޭގޮތާ، ކުރާއަސަރު ތިބާޔާ ހާސްބައި ތަފާތުވެދާނެއެވެ.\nޢަޒަލުގައި ވަކިގޮތެއް ކަނޑައެޅި ނިމިފައިމިވާ އިންސާނާގެ ޙާޔާތުގައި، މުޅިން އާ އެތައް މަޢުލޫމާތު ތަކެއް ހޯދައެވެ. އާ ތަޖުރިބާތަކެއް ކުރެއެވެ. އާދަތަކެއް ހަރުލައްވައެވެ. މިކަންތައްތަކާއެކު، ފުރިހަމަ އިންސާނެއްގެ ގޮތުގައި މު ދުނިޔެ އާރާސްތުކުރަން ފަށައެވެ. މި ގޮތުން ތިބާގެ ޙަޔާތައް އެއްޗެހިތަކެއް އިތުރުވަމުން، އުނިވަމުންދެއެވެ. އަދި ބައެއްފަހަރު އުނިވި އެއްޗެއް އަލުންލިބެއެވެ. އަދި ލިބުނުއެއްޗެއް އުނިވެސް ވެއެވެ. ނަމަވެސް ތިބާއަށް ގެއްލުމަށްފަހު ނުލިބޭ އެކަތިވެއެވެ. އެއީ ދުނިޔޭގެ ހުރިހާ ޖަވާހިރަކާ، ރނައްކަށްވެސް ނުގަނެވޭވަރުގެ އަގު ބޮޑު އެއްޗެކެވެ. ކީއްވެތޯއެވެ. އަނބުރާ ނުލިބޭތީއެވެ. ކޯޗެއްތޮއެވެ. އާދެ! ވަގުތެވެ. ގެއްލިއްޖެ ވަގުތަކީ އަނބުރާ ލިބޭނެ އެއްޗެއް ނޫނެވެ. ކޮންމެ ވަގުތުކޮޅަކީ ޙަޔާތުގެ އެތިކޮޅެކެވެ. ވަރައް އަގުބޮޑު ނަމަވެސް ބީވެެގެންދާ އެތިކޮޅެކެވެ. ތިބާ މި އެތިކޮޅުތައް ރަނގަޅު ގޮތުގައި ބޭނުންކުރާނީ ތޯއެވެ. ނުވަތަ ޣާފިލުކަންމަތީ ބޭކާރު ކޮށްލާނީތޯއެވެ. ތިބާގެ ޙަޔާތާއި ވަގުތު ތިބާގެ ވަށައިގެން އެނބުރެމުން އެތިކޮޅަކަށްފަހު އެތިކޮޅެއް ހުސަކުރަމުން ތިބާނެތުމުގެ ތެރެއަށް ދަންދެން ހުންނާނީތޯއެވެ. ނުވަތަ ޙަޔާތުގެ މި އަގުނުކުރެވޭ ޖައުހަރުގެ ފައިދާ ފުރިހަމަ ގޮތުގައި ހޯދާނީތޮއެވެ. ޙަޔާތުގެ މިދެންނެވި އެތިކޮޅުތައް، އެއްކޮށްވިޔަސް، ނުވަތަ ބައިބަޔަށްވިޔަސް، ބޭކާރުކޮށް ލުމަކި ހމަޔަގީނުންވެސް އިންސާނަކު ހިންގާނެ އެއްމެބޮޑު ޖަރީމާއެވެ. ނެތުމުގެ ތެރެއިން އުފައްދަވާ އަމިއްލަވަންތަކަމުގެ ބާރެއްދެއްވާ ދުނިޔެއިން ޖާގައެއް ދެއްވަނީ ވަކި ވަގުތަކަށެވެ. އަދި އަވަގުތު ތަކަކީ ތިބާގެ ޙަޔާތެވެ. އެޙަޔާތް ބޭކާރު ކޮށްލުމަކީ ކިހާބޮޑު ބޭއިންސާފެއް ހެއްޔެވެ. ކިހާބޮޑު ކުށެއްހެއްޔެވެ.\nއިންސާނާ އޭނާގެ ޙަޔާތް އާދެ އުމުރު ނަގާލާ އެތައްބައިވަރު ގޮތައްތައް ހުރެއެވެ. ފަރުވާތެރިކާމައެކު އަޅުގަނޑުމެންގެ ވަށައިގެން ހިނގަމުންދާ ކަންތައްތަކަށް ބަލައިލައިފިނަމަ އަޅުގަނޑުމެންނަށް މިއިން އެތައްގޮތެއް ފެންނާނެއެވެ: އެއްވެސް އަމާޒެއްނެތް ދިރިއުޅުމެކެވެ. އަޅުގަނޑުމެންގެ އަމިއްލަ ނަފުސަށް ދޭ އަނިޔާއެވެ. ތިމާގެ ވެއްޓާމެދު އެއްވެސް އަޅާލުންތެރިކަމެއް ނުބެހެއްޓުމެވެ. މިއިން ކޮންމެ ކަމަކީވެސް އަޅުގަނޑުމެންގެ އަތުން މިމާތް ވަގުތުކޮޅުތައް ބީވެގެންދާކަމުގެ ހެކިތަކެކެވެ. އިންސާނުންނަކީ ދުވަހަކުވެސް ހިތްފުރޭނެ ބައެއް ނޫނެވެ. އިންސާނުންނަކީ އަބދުވެސް ކޮންމެވެސް އެހެން އެއްޗެއްގެ މަށްޗަށް ބިނާވެފައިވާ މަޚުލުޤެކެވެ. އެހެންކަމުން އަހަރެމްނަށް، ކުޑަ ހިނދުކޮޅަކަށް ނަމަވެސް، ހިތާމައެއް، ދެރައެއް ނުވަތަ ހިތްނޭދޭ ކަމެއް ދިމާވެއްޖެ ނަމަ އެކާމާ އަހަރެމެން ކަންބޮޑުވެ ދެރަވެއެވެ. އެހެން ކަމުން ދުނިޔެއިން ފެންނަމުން މިދާ އުނިއުތުރުވުންތަކަށް ވުރެ މާ ފުރިހަމަ، މާތް މަޤްސަދުތަކެއް ހާސިލުކުރުމަށްޓަކައި މެނުވީ، އަހަރެމެން ގެ ޙަޔާތުގެ އެތިކޮޅުތައް ބޭނުންކޮށްގެން ނުވާނެއެވެ. އެހެން ވެއްޖެ ނަމަ އަބަދުވެސް އަޅުގަނޑުމެންގެ މައްޗަށް ވެރިވަމުން ދާނީ ހިތާމާއާ ނާ އުއްމީދެވެ.\nPosted byއަބޫ ނީމް Sep 17, 2012 Apr 23, 2014 Posted inދީންTags: ހެޔޮބަސް\nPublished by އަބޫ ނީމް\nއަބޫ ނީމް އަކީ ލިޔުންތެރިކަމަށް ވަރަށް ޝައުޤުވެރި ލިޔުންތެރިކަމުގެ ތެރެއަށް ވަންނަމުން އަންނަ ޒުވާނެކެވެ.\tView more posts\nޢީދު ނަމާދު ކުރުން ރަނގަޅީ މިސްކިތުގައިތޯ ނުވަތަ ސަހަރާގައިތޯ، އަދި މިސްކިތުގައި ކުރުމުގެ ޙުކުމަކީ ކޮބައިތޯއެވެ؟\nމާޔޫސް ނުވާށެވެ. ވަގުތު ފާއިތުވުމުގެ ކުރިން ތައުބާވުމުގެ ފުރުސަތު …


BREAKING: Tech dhaairaaga mashooru Daadi kulli gothakah niyaavejje | Mihaaru\nރާއްޖޭގެ ޓެކް ދާއިރާގައި މަޝްހޫރު ޑާޑި ކުއްލި ގޮތަކަށް ނިޔާވެއްޖެ\nރާއްޖޭގައި ޓެކްނޮލޮޖީގެ ދާއިރާގައި މަޝްހޫރު އަހުމަދު ރިޔަޒީ މުހައްމަދު (ޑާޑި).\n23 ޖެނުއަރީ 2022 - 18:34\nރާއްޖޭގައި ޓެކްނޮލޮޖީގެ ދާއިރާގައި މަޝްހޫރު އަހުމަދު ރިޔާޒީ މުހައްމަދު (ޑާޑި) ކުއްލި ގޮތަކަށް މިއަދު މެލޭޝިއާގައި ނިޔާވެއްޖެ އެވެ.\nއެނގިފައިވާ ގޮތުގައި، އުމުރުން 38 އަހަރު ޑާޑި ނިޔާވީ ކަސްރަތަށް ނުކުމެ އުޅެނިކޮށެވެ.\n.@riyazi is the best human being i’ve known. I will miss you everyday.\n— haris (@iharis) January 23, 2022\nމެލޭޝިއާގައި ދިރިއުޅޭ ޑާޑި ނިޔާވިއިރު، އޭނާ ކޮވިޑް ވެކްސިންގެ ބޫސްޓަ ޑޯޒް ޖެހީ ވެސް މިއަދެވެ.\nރާއްޖޭގައި ޓެކްނޮލޮޖީގެ ދާއިރާގައި މަޝްހޫރު އަހުމަދު ރިޔަޒީ މުހައްމަދު (ޑާޑި): އޭނާ އަކީ އެލައިޑްގެ ކުރީގެ ޖެނެރަލް މެނޭޖަރު.\nToday lostabeautiful man. @riyazi is an example for all of us, on being the kind and doing good, on achieving, asaleader in tech,afriend.\nHe lived his life to the fullest and won all our hearts.\nHold on everyone, such is life. 💔\n— Hamid Shafeeu (@shafeeu) January 23, 2022\nއެސްޓީއޯގެ ކުރީގެ މެނޭޖިން ޑިރެކްޓަރު އަދި ސީއެމްޑީއޭގެ މިހާރުގެ ސީއީއޯ މުހައްމަދު ހުސައިން މަނިކު (އެސްޓީއޯ މަނިކު) ދޮށީ ދަރިފުޅު ޑާޑި ނިޔާވިއިރު، އެއީ ވެބްސައިޓްތަކާއި އެޕްލިކޭޝަންތަކަށް ބޭނުންވާ އެނިމޭޝަނެއް ތައްޔާރުކުރުމަށް ދިވެހި ވެބް ޑިވެލޮޕަރުންތަކެއް ގުޅިގެން އުފެއްދި، މިހާރު ދުނިޔޭގެ މަޝްހޫރުކަން ވަރަށް ބޮޑަށް ލިބިފައިވާ "ލޮޓީފައިލްސް" ގެ ޕްރޮޑަކްޓް އެންމެ އިސް އެއް ފަރާތެވެ.\nLosing @riyazi is such an unfathomable loss. Not onlyafriend and colleague, butamentor to so many andatrue pioneer in his work. 💔\n— Naailu (@kudanai) January 23, 2022\nރާއްޖޭގެ ސްޓާޓް-އަޕްތަކަށް އެހީވުމަށް އުފައްދާފައިވާ ކޮންސަލްޓެންސީ ފާމެއް ކަމަށްވާ ސްޕާކް ހަބްގެ ކޯ-ފައުންޑަރަކީ ވެސް ޑާޑި އެވެ.\nރާއްޖޭގައި ބޭނުންކުރި އެންމެ ފުރަތަމަ އާޓިފިޝަލް އިންޓެލިޖެންސް ކަސްޓަމާ އެޖެންޓް، އެލައިޑުގެ "އޭޖެންޓް 1600" ތައާރަފުކުރީ އެ ކުންފުނީގެ ޖެނެރަލް މެނޭޖަރަކަށް ޑާޑި ހުރި އިރެވެ.\nރާއްޖޭގައި ޓެކްނޮލޮޖީގެ ދާއިރާގައި މަޝްހޫރު އަހުމަދު ރިޔަޒީ މުހައްމަދު (ކ-2) އޭނާގެ ބައެއް ރައްޓެހިންނާ އެކު.\nޑާޑިގެ ހުރިހާ ރައްޓެހިން ވެސް އެންމެ ބޮޑަށް ފާހަގަކުރާ އެއް ކަމަކީ އޭނާގެ ހިތްހެޔޮކަމާއި ކުރާ މަސައްކަތަކަށް ދޭ ޝައުގުވެރިކަމުގެ ބޮޑުކަމެވެ. ޑާޑި ނިޔާވުމާ ގުޅިގެން ތައުޒިޔާ ކިޔާ އެންމެން ވެސް ދައްކާ އެއް ވާހަކައަކީ އެއީ އެވެ.\nމަރު މެލޭޝިއާ ރާއްޖެ-މެލޭޝިއާ\n24 ކޮމެންޓް, 160 ރިއެކްޝަންސް\nހެޔޮ މީހެއްގެ ހެޔޮ ދަރިއެއް! މަނިކަށާއި ޢާއިލާ އަށް އިޚްލާޞްތެރި ތަޢުޒިޔާ ފޮނުވަން. މި މަރްޙޫމަށް ސުވަރުގެ މިންވަރު ކުރައްވާށި.\nޑާޑި އަށް ހެޔޮރަހްމަތްލައްވާ ، އާއިލާ އަށް ކެތްތެރިަކަންދެއްވާށި ، ޑާޑިގެ ހުރިހާ އެކުވެރިން ވެސް މިކަމުން އިބްރަތް ހާސިލްކޮށް މާދަމާ އަށް ތައްޔާރުވެގެން ތިބެންޖެހޭނީ ، ހެޔޮއަމަލުކޮށް އުޅުން އިސްލާހް ކުރުން މުހިއްމީ ، މަރު އަންނާނީ އުމުރަކަށް މީހެއްގެ ހައިސިއްޔަތަކަށް ބަލާފައެއްނޫން ،\nމަަރުޙޫމުގެ ފާފަ ފުއްސަވައި ސުވަރުގޭގެ ދާއިމީ ނިޢުމަތް މިންމވަރު ކުރައްވާށި\nإِنَّا لِلّهِ وَإِنَّـا إِلَيْهِ رَاجِعُونَ.\nإِنَّا لِلّهِ وَإِنَّـا إِلَيْهِ رَاجِعُونَ. ރިޔަޒީގެ ފާފަ ފުއްސަވައި ރަހުމަތްލައްވާށި... މިދުނިޔޭގެ ދިރިއުޅުމަކީ މިފަދަ އަޖާއިބު ކުރުވަނިވި ވަގުތީ ހިނދުކޮޅެއް. ވިސްނާ ފުކުރުކުރާބަޔަކަށް ފިލާވަޅުތަކާއި އިބުރަތްތަކެއް.\nޕޯސްޓުމޯޓަމް ހަދައި މަރުގެ ސަބަބު ދެނގަތުމަކީ އެންމެނަށްވެސް އޮތް ރައްކާތެރިކަމެއް، މާތްﷲ މައްޔިތާގެ ފާފަފުއްސަވާ ސުވަރުގޭގެ ދާއިމީ ނިޢުމަތް މިންވަރުކުރައްވާށި އަދި އާއިލާ އާއި އެކުވެރިންނަށް ކެއްތެރިކަން ދެއްވާށި. އާމީން\nإنَّا لله وإنًّا إليه راجعون މާތް ﷲ ރިޔާޒީ ގެ ފުރާނަފުޅަށް ސުވަރުގެ މިންވަރު ކުރައްވާށި. ވެކްސިން ޖެހި ކޮންމެ މީހަކުވެސް މަރުވާނީ ވެކްސިން ޖެހިފަހުން. އެއީ ކޮންމެހެން ވެކްސިންގެ ސަބަބުން ވީ މަރެއް ކަމެއް ނިންމަންވާނީ ޑޮކްޓަރުން އެކަން ބަލާ ޔަގީންކޮށް އެހެން ބުނީމާ. މިހާރު ދުނިޔޭގައި4ބިލިއަން މީހުން ވެކްސިން ޖަހަައިފި. އެ އެންމެންވެސް މަރުވާނީ ވެކްސިން ޖެހިފަހުން.\nإِنَّا لِلّهِ وَإِنَّـا إِلَيْهِ رَاجِعُونَ. މާތް ﷲ މަރުހޫމުގެ ފާފަ ފުއްސަވައި ސުވަރުގޭގެ މަތިވެރި ނިއުމަތް މިންވަރު ކުރައްވައި އާއިލާއަށް ކެތްތެރިކަން ދެއްވާށި. آمين


ދިވެހި ޕްރިމިއާ ލީގު: މާޒިޔާ ފަހަތަށް ޖައްސާލުމަށްފަހު ޓީސީ ދެވަނައަށް\nމާޒިޔާ އޮތީ ކުޅުނު ނުވަ މެޗުން ހޯދި 19 ޕޮއިންޓާއެކު ޕޮއިންޓް ތާވަލުގެ ތިންވަނައިގަ\nޓީސީ ވަނީ ނުވަ މެޗުން 22 ޕޮއިންޓް ހަމަކޮށް ޕޮއިންޓް ތާވަލުގެ ދެވަނައަށް ޖެހިލާފައި\n22 އޮކްޓޯބަރ 2017 | އާދީއްތަ 07:14\nޓީސީ ކުޅުންތެރިން ލަނޑު ޖެހުމަށްފަހު އުފާފާޅުކުރަނީ\nއުރީދޫ ދިވެހި ޕްރިމިއާ ލީގުގައި މާޒިޔާ ސްޕޯޓްސް އެންޑް ރެކްރިއޭޝަން ފަހަތަށް ޖައްސާލުމަށްފަހު، ޓީސީ ސްޕޯޓްސް ކްލަބް ޕޮއިންޓް ތާވަލުގެ ދެވަނައަށް ޖެހިލައިފިއެވެ.\nހޮނިހިރު ދުވަހުގެ ރޭ ކުޅުނު މި މެޗު މާޒިޔާއާ ވާދަކޮށް ޓީސީން މެޗު ކާމިޔާބުކުރީ 1-2 ގެ ނަތީޖާއަކުންނެވެ.\nގަލޮޅު ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށްގެން ރަނގަޅަށް ކުޅުނީ ޓީސީއެވެ. އެގޮތުން އެޓީމުން ދިޔައީ ލަނޑު ޖެހުމަށް ފުރުސަތު ހޯދަމުންނެވެ.\nމެޗުގެ ފުރަތަމަ ހާފްގައި ލީޑު ނަގަން އެންމެ ރަނގަޅު ފުރުސަތުތައް ލިބުނީ ޓީސީގެ އިބްރާހިމް މަހުދީ (ކުދު އިއްބެ) އަށެވެ. އެހެންނަމަވެސް އޭނާ ފޮނުވާލި ހަމަލާތައް ގޯލާ އަމާޒުވާގޮތެއް ނުވިއެވެ.\nޓީސީން މެޗުގެ ލީޑު ނެގީ ފުރަތަމަ ހާފްގެ އިތުރު ވަގުތުގައެވެ. މި ލަނޑު އެޓީމަށް ކާމިޔާބުކޮށްދިނީ އިބްރާހިމް ވަހީދު ހަސަން (އިއްބެ) އެވެ. އޭނާ މި ލަނޑު ކާމިޔާބުކުރީ މާޒިޔާގެ ޕެނަލްޓީ އޭރިޔާ ބޭރުން ފޮނުވާލައިގެންނެވެ.\nފުރަތަމަ ހާފް ނިމުނީ 0-1 ގެ ނަތީޖާއިން މާޒިޔާގެ މައްޗަށް ޓީސީ ކުރީގައި އޮވެގެންނެވެ.\nފުރަތަމަ ހާފާ ހިލާފަށް ދެވަނަ ހާފްގައި ޓީސީން ވަނީ އެޓީމުގެ އެޓޭކްތައް ވަރުގަދަކޮށްފައެވެ. އެގޮތުން ފުލުފުލުގައި މާޒިޔާގެ ހާފަށް އެޓީމުން ބާރުބޮޑުކުރަމުން ގެންދިޔައިރު، ލަނޑު ޖެހުމަށްވެސް ފުރުސަތުތަކެއް ވަނީ ތަނަވަސްކޮށްފައެވެ.\nޓީސީން ލީޑު ފުޅާކޮށްފައިވަނީ 85 ވަނަ މިނެޓުގައި ކުދު އިއްބެ ކާމިޔާބުކުރި ލަނޑުންނެވެ. މި ލަނޑު އޭނާ ކާމިޔާބުކުރީ މާޒިޔާގެ ތިން ކުޅުންތެރިން ކައިރިން ނައްޓާލުމަށްފަހު ޕެނަލްޓީ އޭރިޔާ ތެރެއަށް ވަދެއެވެ.\nއެހެންނަމަވެސް މެޗުގެ އިތުރުވަގުތުގައި މާޒިޔާ އިން ވަނީ ނަތީޖާގެ ފަރަގު ކުޑަކޮށްފައެވެ. މި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކޮށްދިނީ އިސްމާއިލް އީސާ (މެސީ) އެވެ.\nމި ނަތީޖާއާއެކު ޓީސީ ވަނީ ނުވަ މެޗުން 22 ޕޮއިންޓް ހަމަކޮށް ޕޮއިންޓް ތާވަލުގެ ދެވަނައަށް ޖެހިލާފައެވެ. މާޒިޔާ އޮތީ ކުޅުނު ނުވަ މެޗުން ހޯދި 19 ޕޮއިންޓާއެކު ޕޮއިންޓް ތާވަލުގެ ތިންވަނައިގައެވެ. ޕޮއިންޓް ތާވަލުގެ އެއްވަނައިގައި އޮތީ ނުވަ މެޗުން 24 ޕޮއިންޓް ހަމަކޮށްފައިވާ ނިއުރޭޑިއަންޓެވެ.


ރައްޔިތުންގެ މަޖިލިސް – ޔުނައިޓެޑް އަރަބް އެމިރޭޓްސް ސަރުކާރުން ރާއްޖެއަށް ކަނޑައެޅުއްވި ސަފީރު ރައްޔިތުންގެ މަޖިލީހުގެ ރައީސްގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\nޔުނައިޓެޑް އަރަބް އެމިރޭޓްސް ސަރުކާރުން ރާއްޖެއަށް ކަނޑައެޅުއްވި ސަފީރު ރައްޔިތުންގެ މަޖިލީހުގެ ރައީސްގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\nޔުނައިޓެޑް އަރަބް އެމިރޭޓްސް ސަރުކާރުން ދިވެހިރާއްޖެއަށް ކަނޑައަޅުއްވާފައިވާ ސަފީރު ހިޒް އެކްސެލެންސީ ޑރ. ސަޢީދު އަލްޝަމްސި، ރައްޔިތުންގެ މަޖިލީހުގެ ރައީސް އޮނަރަބަލް ޤާޞިމް އިބްރާހީމްގެ އަރިހަށް އިޙްތިރާމްގެ ޒިޔާރަތެއް ކުރައްވައިފިއެވެ.\nރައްޔިތުންގެ މަޖިލިސްކުރާގޭގައި މިއަދުއޮތް މިބައްދަލުކުރެއްވުމުގައި، ދެ ޤައުމުގެ ދެމެދުގައި އޮންނަ ގާތް ރަހުމަތްތެރި ގުޅުމާ ބެހޭގޮތުންނާއި، މިގުޅުން އިތުރަށް ބަދަހި ކުރެއްވުމުގެ މައްޗަށް ދެ ބޭފުޅުން ވާހަކަފުޅު ދެއްކެވިއެވެ. އަދި، ނިމިގެންދިޔަ 18ވަނަ ރައްޔިތުންގެ މަޖިލީހުގެ މަސައްކަތްތަކާއި ކުރިއަށްއޮތް 19 ވަނަ ރައްޔިތުންގެ މަޖިލީހުގައި ކުރުމަށް ރޭވިފައިވާ ބައެއް މަސައްކަތްތަކާއި ގުޅޭގޮތުން ރައްޔިތުންގެ މަޖިލީހުގެ ރައީސާއި ޔޫއޭއީގެ ސަފީރު މަޝްވަރާކުރެއްވިއެވެ.\nމިބައްދަލުކުރެއްވުމުގައި، ރައްޔިތުންގެ މަޖިލީހުގެ ރައީސްގެ އަރިހުގައި ރައްޔިތުންގެ މަޖިލީހުގެ އަމީންޢާންމު އަލްއުސްތާޛާ ފާތިމަތު ނިޔުޝާ އާއި ޑިރެކްޓަރ އޮފް ފޮރިންގ ރިލޭޝަންސް އަލްފާޟިލާ ޒުއްޔިނާ ބަދުރީ ބައިވެރިވެވަޑައިގެންނެވިއެވެ.


Ameerah lafaa dheyn World Bank ge kureege veriaku hamajahsaifi | ThePress\nއަމީރަށް ލަފާދޭން ވޯލްޑް ބޭންކްގެ ކުރީގެ ވެރިއަކު ހަމަޖައްސައިފި\nފިނޭންސް މިނިސްޓަރު އިބްރާހިމް އަމީރުގެ އެޑްވައިޒަރަކަށް އައްޔަނުކުރި ވޯލްޑް ބޭންކް ގްރޫޕްގެ ކުރީގެ ޗީފް އިކޮނޮމިސްޓް ކަމަށްވާ ޑރ. ޝާންތާ ޑެވަރަޖަން / ފޮޓޯ: ސޯޝަލް މީޑިއާ\nފިނޭންސް މިނިސްޓަރު އިބްރާހިމް އަމީރަށް ލަފާ ދިނުމަށް ބޭރުގެ އެޑްވައިޒަރަކު ހަމަޖައްސައިފިއެވެ.\nފިނޭންސް މިނިސްޓްރީން ބުނެފައި ވަނީ އަމީރަށް ލަފާ ދޭން ބައިނަލްއަގްވާމީ އެޑްވައިޒަރެއްގެ ގޮތުގައި ހަމަޖައްސާފައި ވަނީ ޑރ. ޝާންތާ ޑެވަރަޖަން ކަމަށެވެ. ޝާންތާ އެ މަގާމަށް އައްޔަނު ކުރީ މިމަހުގެ 20 ވަނަ ދުވަހުން ފެށިގެން ކަމަށް އެ މިނިސްޓްރީން މައުލޫމާތު ދެއެވެ.\nއެކަމާ ގުޅިގެން މިނިސްޓަރު އަމީރު ވިދާޅުވީ ރާއްޖެ މިއޮތް ޕެންޑެމިކްގެ ހާލަތުން އަރައިގަނެ އިންޓަނޭޝަނަލް ޕާޓްނަރުންނާ އިތުރަށް ގުޅުން ބަދަހި ކުރުމަށް ޝާންތާގެ ލަފަޔާއި އިރުޝާދު ވަރަށް މުހިންމު ކަމަށެވެ.\nޑރ.ޝާންތާގެ އިރުޝާދާއި ލަފާގެ މަތިން ބައިނަލްއަގްވާމީ ފަރާތްތަކާއެކު އޮންނަ ގުޅުން ވަރުގަދަކުރުމަށާއި، ކޮވިޑް-19 ގެ ޕެންޑަމިކް ހާލަތުން އަރައިގަނެ، އިގްތިސާދު އަލުން އާރާސްތުކޮށް، އަދި މިފަދަ ކަންކަމުން ރައްކާތެރިކުރެވިފައިވާ އިގްތިސާދެއް ބިނާކުރުމަށް މަގުފަހިވާނެ\nޑރ. ޝާންތާ ވަނީ ވޯލްޑް ބޭންކް ގްރޫޕްގެ އެކްޓިންގ ޗީފް އިކޮނޮމިސްޓް އަދި ޑިވެލޮޕްމަންޓް އިކޮނޮމިކްސްގެ ސީނިއާ ޑިރެކްޓަރުގެ މަގާމު އަދާ ކުރައްވާފައެވެ. އޭނާ އަކީ އެމެރިކާގެ ކެލިފޯނިއާ ޔުނިވާސިޓީން، އިކޮޮނޮމިކްސްގެ ދާއިރާއިން ޕީއެޗްޑީ ހާސިލް ކުރައްވައިފައިވާ ބޭފުޅެކެވެ.\nކޮވިޑް-19 ވިޔަފާރި ފިނޭންސް މިނިސްޓަރު އަމީރު ފިނޭންސް މިނިސްޓްރީ\nކެބިނެޓްގެ ކޮންމެ މިނިސްޓަރަކަށް ލަފާދޭން ބޭރުމީހަކު ލީމަ ހުންނާނީ ނިކަން ރަނގަޅަށް ވެރިކަން ކުރެވިފަ\nބަދަލުދީދީ ވެސް ސަރުކާރުގެ ލާރިކޮޅު ހުސްވެއްޖެ .... މީވެސް ބޮޑު މުސީބާތަކަށް ވެއްޖެ..... 09 ރިސޯޓުގެ ވެރިޔާއަށް ވެސް ބަަދަލު..... ސާކަލު ހަލާކުވީމާ ވެސް ބަދަލު..... ހުސް ބަދަލު ........\nމާތްކަލާނކޮ. ލާރި ގިނަވެގެން ބޭރުމީހުންނަށް ބަހަނީ. ނިކަމެތި ރައްޔިތުން ބަނޑަށް މަރުވަނީ. ހުރި ހިތާމައެއްގެ ބޮޑުކަމާއެވެ.